Happy New Year နှင့် နှစ်သစ်ကူးမှာ ပျော်ပါစေ | မျိုးမြင့်ချို | Burma Today - Articles\nHappy New Year နှင့် နှစ်သစ်ကူးမှာ ပျော်ပါစေ\nမျိုးမြင့်ချို၊ ဇန်န၀ါရီ ၁ ရက်၊ ၂၀၁၂\nHappy New Year နှင့် နှစ်သစ်ကူးမှာ ပျော်ပါစေ - မျိုးမြင့်ချို (သရုပ်ဖော် - မြင့်လှိုင်)\nကျနော့်စာလေးတွေဖတ်ပြီး အွန်လိုင်းပေါ်မှာ သိလာခဲ့ရသည့် လူငယ်လေးတယောက်က "Hi!! Uncle Myo, Happy New Year" ဟု နှုတ်ဆက်လာ၏။ ကျနော်က "မင်္ဂလာနှစ်သစ်မှာ ပျော်ရွှင်ပါစေ" ဟု မြန်မာလို ပြန်ရိုက်တော့ "ဦးမျိုးကလည်းဗျာ၊ အမေရိကန်မှာနေပြီး အောက်လိုက်တာ၊ Same to you ဘာညာ ပြန်ပြောမှ မိုက်မှာပေါ့ ဗျ" ဟု ဆိုသဖြင့် ကျနော် ပြုံးမိလိုက်သည်။ ချက်ခြင်း မြန်မာဖေါင့် ပြန်ပြောင်းပြီး Same to you လိုက်ရ၏။ သူလည်း ကျေနပ်သွားပုံ ပေါ်၏။ ဘာမှ ဆက် မပြောတော့။ ဤတွင် ကျနော့်ခေါင်းထဲ တွေးစရာ ပေါ်လာ၏။ "သူ၊ ငါ့ကို မြန်မာ နှစ်ဆန်းတရက်နေ့တုန်းက ဘယ်လိုများ နှုတ်ဆက်ခဲ့ပါလိမ့်" ကို ပြန်သိချင်လာ၏။ သို့ဖြင့် သူနှင့်ကျနော် မနှစ်က လုပ်ခဲ့သည့် ချက်တင်န်း (Chatting) တွေကို ပြန်ရှာမိ၏။ မတွေ့။ မြန်မာနှစ်ဆန်းတရက်နေ့က သူနှင့်ကျနော် စကားမပြောဖြစ်ခဲ့။ ပြောဖြစ်ခဲ့ရင် "သူ၊ ငါ့ကို ဘယ်လိုများ နှုတ်ဆက်မှာပါလိမ့်" ဟု အတွေးက ဆက် ဝင်လာ၏။ ထိုကြောင့် ဤ စာ ရေးဖြစ်သွား၏။\nကျနော်သည် နေရာတကာ ပညာပေးတွေ များသည့်ခေတ်တွင် လူ ဖြစ်ပါသည်။ စာပေ၊ ရုပ်ရှင်၊ ဂီတ နယ်ပယ် တို့မှအစ ယုတ်စွအဆုံး အီးအီးကုန်းသည် အထိ။ ထို့ကြောင့်လား မသိ။ အရွယ်မရောက်ခင်ကပင် အုပ်မှည့်သီးလို ပိန်လှီရှုံ့တွကာ ပညာ ပြည့်ဝလာ၏။ ကမ္ဘာကြည့်ကြည့်မြင် ပညာတော့ မဟုတ်တန်ရာ။ နှလုံးလှ မလှ ကလည်း မသေချာ။\nကျနော်သည် တဖက်သတ်ဝါဒဖြန့်ချိမှု အားကြီးသည့်ခေတ်တွင် လူ ဖြစ်ပါသည်။ လူနှင့်လူ့ပတ်ဝန်းကျင်တို့၏ အညမညသဘောတရားမှသည် ပင်လယ်ငါးအထိ ဖြစ်၏။ ထို့ကြောင့် ထင်ပါသည်။ ဈေးကြီးသည့် ရေချိုငါးများကို မတတ်နိုင်သည့်အခါ ခေတ်မီအောင်ဆိုပြီး ပင်လယ်ငါးကို မြန်မာ့နည်းမြန်မာ့ဟန်ဖြင့် ချက်ပြုတ်စားကြ၏။ ၂၆ နှစ် ကြာတော့မှ အရသာကို သိရပါသည်။ မကောင်းဆိုတာတော့ သေချာပါသည်။\nကျနော်သည် သမဝါယမနှင့် ကိုယ်ထူကိုယ်ထခေတ်တွင် လူ ဖြစ်ပါသည်။ နဖူးကွဲဒူးပြဲ တန်းစီတိုးစားခြင်းကို ပြည်သူဆန်သည်ဟု ကြံဖန် ဂုဏ်ယူခိုင်းရာမှစကာ သူထဖို့ ကိုယ်ထူပေးရခြင်းအား ဝမ်းမြောက်တတ်အောင် အသင်ကြားခံရသည်အထိ ဖြစ်ပါသည်။ ထို့ကြောင့် ဖြစ်ပါလိမ့်မည်။ နိုင်ငံရေးလုပ်သဖြင့် ကိုယ့်စားရိတ်နှင့်ကိုယ် ထောင်ကျရသည်ကိုပင် ကိုယ့်အခွင့်အရေး ဆုံးရှုံးမှုတရပ်ဖြစ်သည်ဟု မထင်တတ်ခဲ့ပါ။ ကိုယ့်ဘာသာ ကျေနပ်မိသလို ဖြစ်ခဲ့ဖူး၏။\nကျနော်သည် တူညီဝတ်စုံနှင့် စစ်ချီသီချင်းအား ကိုးစားယုံမှားသည့်ခေတ်တွင် လူ ဖြစ်ပါသည်။ ကြက်ခြေနီ၊ အရံမီးသတ်၊ လမ်းစဉ်လူငယ်နှင့် "ရဲရဲတောက် ဒို့ဗမာတွေ၊ သတ္တိခဲတွေ၊ ရာဇဝင်ထွန်းလောက်အောင် စွန့်ပေ" စသည်တို့နှင့် ယဉ်ပါးခဲ့ပါသည်။ ထို့ကြောင့် ဖြစ်ပါလိမ့်မည်။ ညီညွတ်ရေးဆိုလျှင် တသွေးတသံတမိန့်နှင့် အကြွင်းမဲ့ဖြစ်ရသည် ဟု သဘောပေါက်ခဲ့၏။ ရုပ်နှင့် စိတ်တွင် ဒဏ်ရာတွေများတော့မှ အမှားကောက် နားလည်ချက်ဖြစ်ကြောင်း သဘောပေါက်လာ၏။\nကျနော်သည် စနစ်တခုကို ပြောင်းပြန်လှန်ရာတွင် စစ်၊ တော်လှန်ရေး၊ သံနှင့် သွေး၊ လေးနှင့် မြားသာ အခရာဟု ဆိုသည့် ခေတ်စွန်ခေတ်ဖျားတွင် လူလားမြောက်ခဲ့ပါသည်။ ထို့ကြောင့် ထင်၏။ ကျနော့်အတွေးတွင် ဥပဒေဆိုသည်ထက် တရားကို၊ လူဆိုသည်ထက် လူတန်းစားကို၊ လူထုဆိုသည်ထက် ပြည်သူကို၊ လှုပ်ရှားမှုဆိုသည်ထက် တိုက်ပွဲကို ပိုအလေးထား အလေးသာနေတတ်ပါသည်။\nသို့နှင့် အတွေးက Happy New Year (ဟက်ပီး နျူးယီးယား) ကို ပြန်ရောက်လာပါသည်။ ကျနော့်ဘဝတွင် Happy New Year ဟု ပထမဆုံး စတင်နှုတ်ဆက်ခဲ့ဖူးသည်မှာ ၁၉၉၈ ခုမှ ဖြစ်ပါသည်။ ထောင်ထဲတွင် ဖြစ်ပါသည်။ ထိုမတိုင်ကတည်းက သင်္ကြန်အတက်နေ့ပြီး နောက်တနေ့သည် မြန်မာနှစ်ဆန်းတရက်နေ့မှန်းသိသလို ဇန်နဝါရီတရက်နေ့သည်လည်း အင်္ဂလိပ်နှစ်ဆန်းတရက်နေ့ ဖြစ်ကြောင်း သိပါသည်။ သို့သော် ထိုနေ့ နှစ်နေ့လုံးတွင် မည်သူ့ကိုမှ တခုတ်တရ "Happy New Year" ဟုလည်းကောင်း "မင်္ဂလာ နှစ်သစ် ပါ" ဟု လည်းကောင်း မနှုတ်ဆက်ခဲ့ဖူးတာ သေချာပါသည်။ ဘာ့ကြောင့် ထိုသို့ နှုတ်မဆက်ခဲ့ရတာလည်းဟု ကိုယ့်ကိုယ်ကို ပြန်မေးတော့လည်း အဖြေက ရေရေရာရာ မထွက်။ တခါတရံတွင် နှစ်တနှစ် ကူးသွားခြင်းဆိုသည်ကိုပင် မှတ်မှတ်ရရ မရှိသဖြင့် သိပင် မသိလိုက်ခဲ့။ သင်္ကြန်မှာ ရေကစားမည်။ ပျော်မည်။ နှစ်ဆန်းတရက်နေ့သည် ကျနော့်အတွက် ထွေထွေထူးထူး ပျော်စရာမရှိလို့လည်း ဖြစ်ချင်ဖြစ်မည်။ ဇန်နဝါရီတရက်နေ့သည် အင်္ဂလိပ်တွေနှစ်ကူးတာ ငါနှင့်မဆိုင်ဟု ထင်ခဲ့မိတာလည်း ဖြစ်နိုင်၏။ နှစ်တနှစ်က နောက်တနှစ်ကို ကူးသွားခြင်းသည် အထူးအဆန်း မဟုတ်၊ အရေးပါသည့်ကိစ္စမဟုတ်ဟု ထင်မိတာလည်း ဖြစ်နိုင်သည်။\nနောက်ဆုံး ဘာ့ကြောင့်ဆိုတာတွေ မေးရင်းမေးရင်းနှင့် အင်္ဂလိပ်နှစ်ကူးခြင်းအပေါ် ထားသည့် သဘောထား အတိမ်အနက်သည် ခေတ်နှင့်လည်း ဆိုင်သည်ဟု တွေးတောမိပြန်၏။ ကျနော်တို့ခေတ်က ငါးတန်းရောက်မှ အင်္ဂလိပ်စာ စသင်ရ၏။ အင်္ဂလိပ်စာမှတပါး ဘာသာရပ်တိုင်းလိုလိုလည်း မြန်မာလိုသာ အသင်ရ များ၏။ အင်္ဂလိပ်လို ကျင်ကျင်လည်လည် မပြောတတ်လည်း တက္ကသိုလ်တခုခုက ဘွဲ့တခုခု ဆွတ်ခူးနိုင်၏။ ထို့ကြောင့် အင်္ဂလိပ်စာမတတ်လည်း ပညာတတ်ဆိုသည် ဖြစ်လို့ရ၏။ ထိုအထိ မဆိုးသေး။ သို့သော် မကောင်း။ ပိုဆိုးသည်က ရွယ်တူကျောင်းသားချင်း အပြင်မှာ အင်္ဂလိပ်စကားပြောသင်တန်းတက်ပြီး နည်းနည်းပါးပါးပြောလျှင် "ဒီကောင်က ဒွတ်ဒက် ရွှတ်ရှက်တွေနဲ့ အတော် ဘိုလမ်းနီးတဲ့ ကောင်" ဟု အမနာပပြောတတ်ကြခြင်းပင် ဖြစ်၏။ ထိုကိစ္စကား အတော်ဆိုးသည်။ ဘာသာခြားစကားကို အထင်သေးခြင်းနှင့် သင်ယူသူအား နှိမ့်ချပြောဆိုမှုဟု ထင်၏။ အင်္ဂလိပ်စာသင်လျှင် အင်္ဂလိပ်ယဉ်ကျေးမှုပါ သင်ရတော့မည်။ သူ့ဘာသာစကားကို သင်ယူမည်ဆိုလျှင် သူ့ယဉ်ကျေးမှုကို နားလည်ရန်လိုခြင်းသည် အဆက်အစပ် ဖြစ်၏။ သို့မှာသာ သူ့စာ၏သဘောသွားကို မိမိရရ ဖမ်းမိဆုပ်မိ ရှိလိမ့်မည်။ သို့သော် သူ့ယဉ်ကျေးမှုကို နားလည်ခြင်းနှင့် ကိုယ်တိုင်ကျင့်သုံးခြင်းမှာမူ သီးခြားစီ ဖြစ်၏။ ကျနော်တို့ခေတ်သည် ကျနော်တို့ကို ထိုသို့မြင်တတ်အောင် သင်ပေးရမည့်အစား ဇာတိပုညဂုဏ်မာနတွေ သက်သက်ကိုသာ သိစေချင်ပုံ ရ၏။ ဂျပန်ဆိုလျှင် ဖက်ဆစ်နှင့် တွဲမြင်ခိုင်းပြီး အင်္ဂလိပ်ဆိုလျှင် ကုလားဖြူနယ်ချဲ့ဟုသာ ထင်စေချင်ပုံ ပေါ်၏။ အနောက်တိုင်းယဉ်ကျေးမှု ဆန့်ကျင်မှ မျိုးချစ်စိတ်ဓါတ်ရှိပြီး မြန်မာ့ယဉ်ကျေးမှု ထိန်းသိမ်းသူဟု ထင်လာအောင် အတင်းလုပ်ပုံ ပေါ်၏။ ထို့ကြောင့် ကျနော်တို့ခေတ်က အင်္ဂလိပ်စာသည် စာတွင်ကျယ် မဟုတ်ခဲ့ရ၊ စာပန်းမလှ ဖြစ်ခဲ့ရသည်ထင်၏။ ထို့ကြောင့် ကျနော် ဇန်နဝါရီတရက်နေ့ကို Happy New Year ဟု နှုတ်မဆက်ဖြစ်ခဲ့သည်ဟုလည်း ထင်မိပြန်၏။\nအခုတော့ ခေတ်သည် ရွေ့လာပြီ ဖြစ်၏။ သည်အရွေ့သည် အကောင်းဘက်သို့၊ အသိပညာဘက်သို့ ရွေ့ခြင်းလည်း ဖြစ်နေ၏။ ခုတော့ လူငယ်တွေ အင်္ဂလိပ်စာတင်မက အခြားဘာသာခြားစာတွေပါ ပို သင်ယူလာသလို ပိုလည်း တတ်မြောက်လာကြသည်။ ဘာသာစကားများများ ပိုတတ်လေလေ အခွင့်အလမ်းများများ ပို ရှိလေလေ ခေတ်သို့ ရွေ့လာသည်ဟု လူငယ်တွေ ကိုယ့်ဘာသာကိုယ် တွေးကြပြီ။ တိုင်းခြားစကားများကို တမြတ်တနိုး လေ့လာသလို မိခင်ဘာသာစကားကိုလည်း တလေးတနက် ရှိကြလိမ့်မည် ထင်သည်။ မြန်မာနှစ်ဆန်းတရက်နေ့တွင် မြန်မာလို "မင်္ဂလာ နှစ်သစ်ပါ" ဟုနှုတ်ဆက်ပြီး ဇန်နဝါရီတရက်နေ့တွင် "Happy New Year" ဟု နှုတ်ဆက်တတ်ကြသည့်ခေတ် ရောက်လာလိမ့်ဦးမည်ဟုလည်း တွေးမိ၏။\nအခုတော့ ကျနော် လာမည့် မြန်မာနှစ်ဆန်းတရက်နေ့ကို မျှော်နေမိလေပြီ။ လတန်ခူးလည်း မဝေးတော့ပြီ။ ထိုအချိန်တွင် အွန်လိုင်းပေါ်မှ ကျနော့်လူငယ်လေးသည် "မင်္ဂလာနှစ်သစ်ကူးမှာ ပျော်ရွှင်ပါစေ ဦးမျိုးရေ" ဆိုသည့် နှုတ်ခွန်းဆက်စကားလေးကိုလည်း မြန်မာလို စာရိုက်ပြီး နှုတ်ဆက်လာလိမ့်မည်ဟု မရဲတရဲလေး မျှော်လင့်မိသလို နောင်နှစ် ဇန်နဝါရီတရက်နေ့တွင်လည်း "Hi!! Uncle Myo, Happy New Year" လို့ နှုတ်ဆက်လာလိမ့်မည်မှာ သေချာပါသည်။ သည်တခါတွင်တော့ ကျနော်လည်း သူ့ကို ပြန်ပြီး "မင်္ဂလာနှစ်သစ်မှာပျော်ရွှင်ပါစေ" ဟု ပြန်မပြောမိရန် သတိထားရပါလိမ့်မည်။\nဇန်နဝါရီ ၁ ရက် ၂၀၁၂\nရှုဒေါင့်အမြင် - Happy New Year နှင့် နှစ်သစ်ကူးမှာ ပျော်ပါစေ မျိုးမြင့်ချို - Feb 14 2012 03:02 PM EST


ZrCoin စျေး - အွန်လိုင်း ZRC ပွောငျး\nစျေးနှုန်းနှင့် ပွောငျး ကို ZrCoin (ZRC)\nသငျသညျ (ကစျေးနှုန်းအရ) ပွောငျး လိုအပ်နေသောကြောင့်သင်ဒီမှာဖြစ်ကောင်းဖြစ်ကြ ZrCoin (ZRC) နိုင်ငံခြားငွေကြေးသို့မဟုတ်အွန်လိုင်း cryptocurrencies မှ. ထက်ပိုမိုပြောင်းလဲနိုင်ဖို့ထက်ပိုမိုလွယ်ကူဘာမှမရှိဘူး 170 ငွေကြေး နှင့် 2500 cryptocurrencies ဤတွင်, အွန်လိုင်းကျွန်တော်တို့ရဲ့ငွေကြေး ပွောငျး ကိုသင်အခုလုပ်ကူညီပေးပါမည်။ မရင့်ပြောင်းလဲဖို့အခမဲ့ခံစားရ ZrCoin ဒါပေမယ့်လည်းမဆိုအခြားရရှိနိုင်ငွေကြေး။\nMarket ကဦးထုပ်: $6 402 231.00\nသငျသညျမှာအားလုံးကြည့်ရှုရန်အဘို့အဖြစ်ကောင်းဖြစ်နိုင်ပါကစိတ်ဝင်စားဖို့ဖြစ်လိမ့်မည် လဲလှယ်၏နှုန်းထားများ ZrCoin တဦးတည်းစာမျက်နှာပေါ်တွင်.\nZrCoin များ၏စျေးနှုန်းများ ကမ္ဘာ့အဓိကငွေကြေး\nZrCoinZRC သို့ အမေရိကန် ဒေါ်လာUSD$0.773ZrCoinZRC သို့ ယူရိုEUR€0.658ZrCoinZRC သို့ ဗြိတိသျှ ပေါင်GBP£0.591ZrCoinZRC သို့ ဆွစ် ဖရန့်CHFSFr.0.707ZrCoinZRC သို့ နော်ဝေ ခရိုဏာNOKkr6.95ZrCoinZRC သို့ ဒိန်းမတ် ခရိုဏာDKKkr.4.9ZrCoinZRC သို့ ချက်ခိုရိုနာCZKKč17.23ZrCoinZRC သို့ ပိုလန်ဇလော့တီPLNzł2.89ZrCoinZRC သို့ ကနေဒါ ဒေါ်လာCAD$1.03ZrCoinZRC သို့ ဩစတြေးလျ ဒေါ်လာAUD$1.08ZrCoinZRC သို့ မက္ကဆီကို ပီဆိုMXNMex$17.33ZrCoinZRC သို့ ဟောင်ကောင် ဒေါ်လာHKDHK$5.99ZrCoinZRC သို့ ဘရာဇီး ရီးယဲBRLR$4.24ZrCoinZRC သို့ အိန္ဒိယ ရူပီးINR₹57.8ZrCoinZRC သို့ ပါကစ္စတန် ရူပီးPKRRe.130.5ZrCoinZRC သို့ စင်္ကာပူ ဒေါ်လာSGDS$1.06ZrCoinZRC သို့ နယူးဇီလန် ဒေါ်လာNZD$1.17ZrCoinZRC သို့ ထိုင်းဘတ်THB฿24.04ZrCoinZRC သို့ တရုတ် ယွမ်CNY¥5.37ZrCoinZRC သို့ ဂျပန်ယန်းJPY¥81.96ZrCoinZRC သို့ တောင်ကိုရီးယား ဝမ်KRW₩914.85ZrCoinZRC သို့ နိုင်ဂျီးရီးယားနိုင်းရာNGN₦299.38ZrCoinZRC သို့ ရုရှ ရူဘယ်RUB₽56.71ZrCoinZRC သို့ ယူကရိန်း ဟီရီဗင်းညားUAH₴21.37\nZrCoinZRC သို့ BitcoinBTC0.00007 ZrCoinZRC သို့ EthereumETH0.00195 ZrCoinZRC သို့ LitecoinLTC0.0132 ZrCoinZRC သို့ DigitalCashDASH0.00804 ZrCoinZRC သို့ MoneroXMR0.00818 ZrCoinZRC သို့ NxtNXT57.58 ZrCoinZRC သို့ Ethereum ClassicETC0.109 ZrCoinZRC သို့ DogecoinDOGE218.62 ZrCoinZRC သို့ ZCashZEC0.00871 ZrCoinZRC သို့ BitsharesBTS28.17 ZrCoinZRC သို့ DigiByteDGB24.79 ZrCoinZRC သို့ RippleXRP2.55 ZrCoinZRC သို့ BitcoinDarkBTCD0.0259 ZrCoinZRC သို့ PeerCoinPPC2.5 ZrCoinZRC သို့ CraigsCoinCRAIG342.52 ZrCoinZRC သို့ BitstakeXBS32.06 ZrCoinZRC သို့ PayCoinXPY13.12 ZrCoinZRC သို့ ProsperCoinPRC94.3 ZrCoinZRC သို့ YbCoinYBC0.000404 ZrCoinZRC သို့ DarkKushDANK241.04 ZrCoinZRC သို့ GiveCoinGIVE1626.99 ZrCoinZRC သို့ KoboCoinKOBO171.26 ZrCoinZRC သို့ DarkTokenDT0.712 ZrCoinZRC သို့ CETUS CoinCETI2169.33\nငွေလဲနှုန်းကိုနောက်ဆုံးရေးသားချိန်: Tue, 11 Aug 2020 03:10:02 +0000.


The Gardener: Haze News In Singapore (20-21 June 2013)\nအရေးကြီးတယ်ထင်လို့ ဖေ့စ်ဘွတ်ခ်မှာ အချိန်နဲ့အမျှ ကျွန်တော်တင်နေတာတွေကို ဒီမှာ စုစည်းလိုက်ပါတယ်။ အများစု သိသင့်တယ်လို့ယူဆပါတယ်။\nWednesday near Singapore\nဒီလိုနဲ့ ကျုပ်တို့တတွေ သေရတော့မှာပါလား။\nပင့်ကူလူသားက သူ့မြို့လေးကို ကာကွယ်သလို၊ လင်းနို့လူသားကက ဂေါ်ဿမ်ကို ကာကွယ်သလို သစ်ပင်လေးအနည်းငယ်ဟာ မြို့ငယ်လေးတစ်ခုကို အသံတိတ်ကာကွယ်နေလေရဲ့။\n23 hours ago near Singapore\nစလုံးကလူတွေ ဘိုးဘွားတွေအတွက် စက္ကူမီးရှို့လွန်းလို့ ဝဋ်လည်တဲ့အထဲ ကိုယ်တွေက ကန့်လန့်ကန့်လန့်ပါရတာပဲ။ မိုးနတ်မင်းကြီးကလည်း ရွာတော်မမူသေးဘူး။ ဒီလိုမျိုးဖြစ်မယ်မှန်းသိရင် အလုပ်ကထွက်ပြီး mask လက်လီလက်ကားရောင်းတဲ့အလုပ် နှစ်ပတ်လောက်လုပ်ပြီး ကြီးပွားနိုင်ချေရှိတယ်။ ဒါမှမဟုတ် ကုသိုလ်လုပ်တဲ့အနေနဲ့ mask တွေကို MRT မှာ ဝေရင် ပျော်စရာကောင်းမှာပဲ။ အခုတလော ဆိုင်တွေမှာ မေးလိုက်ရင် mask? ဆိုတာနဲ့ finished ready တဲ့။ ဆရာဝန်အပြောအရတော့ အိမ်မှာပဲ နားနေရင် ဘာမှမဖြစ်ဘူးတဲ့။ အဆုပ်မကောင်းတဲ့သူတွေကတော့ သတိထားကြပါ။\nသတင်းအရတော့ စင်ကာပူကလူတွေ အားမငယ်ကြပါနဲ့။ အင်ဒိုနီးရှား Dumai မှာဆို ဒီနေ့ PSI 400 တဲ့။\nHenry Zephyr sharedalink.\nမနေ့ကအထိတော့ ရှို့နေတုန်းလို့သိရပါတယ်။ ဆက်ရှို့သွားမယ့်ပုံလည်းရှိပါတယ်။ အင်ဒိုနီးရှားလို ခပ်ဖျင်းဖျင်းအစိုးရရှိတဲ့နိုင်ငံမှာ အစိုးရကို မျှော်လင့်ရင်တော့ခက်ပါတယ်။ သတင်းထောက်ကိုတောင် ခြိမ်းခြောက်လိုက်သေးတယ်လို့ဆိုပါတယ်။ ကိုယ့်လှေကိုယ်ဖောက်တာ မင့်အပူလားဆိုတဲ့ အထာမျိုးကို အခုခေတ်အထိ လူဖျင်းတွေမှာတွေ့ရပါသေးတယ်။ အစိုးရက ထိထိရောက်ရောက်တားမြစ်ထားပုံမရပါဘူး။ သစ်တောဝန်ကြီးကလည်း သူတို့ကို အပြစ်တင်လို့မရဘူး။ သူတို့နဲ့ အလုပ်လုပ်ရဦးမှာလို့ နှာသံလေးနဲ့ပြောသွားတယ်လို့တခြားသတင်းမှာတွေ့ရပါတယ်။ref:http://www.straitstimes.com/breaking-news/se-asia/story/business-usual-dumai-locals-waiting-face-masks-20130619\nဖြေရှင်းလို့မရတဲ့ပြဿနာနဲ့ တို့ထိလို့မရတဲ့ စီးပွားရေးသမားတို့ဟာ အမြဲ တွဲလျက်သားသွားတာပဲ။ အင်ဒိုနီးရှားဟာ စီးပွားရေး တဟုန်ထိုးတိုးတက်လာသလောက် အမြော်အမြင်ကတော့ တဟုန်တိုး ဂုံးဆင်းနေတာပဲ။ တောကို မီးရှို့ပြီး ဆီအုန်းစိုက်တယ်။ တရားမဝင်ရှို့တာကို အစိုးရက မဖြေရှင်းနိုင်သလိုလို၊ မဖြေရှင်းပဲ မျက်စိမှိတ် လစ်လျူရှုထားပေးသလိုလိုဖြစ်နေရာက အခုအချိန်မှာပိုဆိုးကုန်တယ်လို့သိရတယ်။ မီးသတ်ကားတွေ လွှတ်ထားလိုက်ပါပြီလို့တော့ပြောတယ်။ မီးသတ်ကားလွှတ်၊မလွှတ်က ပြဿနာမဟုတ်ဘူး။ အခုဖြစ်နေတဲ့ haze တွေ ဘယ်နေ့အထိရှိနေဦးမှာလဲဆိုတာကမှ ပြဿနာ။ မလေးရှားမှာတော့ ဝန်ကြီးက အခြေအနေပိုဆိုးလာစရာရှိတယ်ဆိုပြီး PSI နဲ့ပတ်သက်ပြီး လူထုကို အသိပေးထားတယ်လို့ဆိုတယ်။ ဘ နှဖူးသိုက်တူးတာထက်တောင်ဆိုးတယ်။ ဘယ်သူသေသေ ငတေမာရင်ပြီးရောဘက်ကို ရောက်သွားကုန်ကြပြီထင်တယ်။ ဒီလို စီးပွားရေးသမားတွေကို ထောက်ခံပြီး စားသုံးနေဖို့မကောင်းဘူး။ company နာမည်တွေ ထုတ်ပြန်တဲ့အခါ သေချာမှတ်ထားပြီး တစ်သက်လုံး မစားဘဲ ဆန္ဒပြရမယ်။ စာအုန်းဆီကိုတော့ လုံးဝမစားဘူး။ ဆီကနေ ထုတ်တဲ့ တခြားပစ္စည်းတွေကိုပါ မသုံးမိအောင် သတိထားရမယ်။ ကမ္ဘာကြီးမှာ တခြားလူတွေအတွက် မကြည့်ဘဲ ကိုယ်ကျိုးရှာတဲ့ စီးပွားရေးလုပ်ငန်းတိုင်းကို ရှုတ်ချပါတယ်။ အဲဒီလို စီးပွားရေးသမားတွေနဲ့ ပေါင်းရိုက်ပေါင်းစား အစိုးရများလည်း ကျရှုံးစေချင်ပါတယ်။\nဒီသတင်းတစ်ခုကတော့ မင်္ဂလာနည်းနည်းရှိပါတယ်။ အင်ဒိုနီးရှားမှာ တိမ်တုစိုက်ပျိုးခြင်းလို့ ခေါ်တဲ့နည်းပညာနဲ့ မိုးရွာဖို့ကြိုးစားနေပြီလို့ဆိုပါတယ်။ အဲဒါဆို မီးတွေ ငြိမ်းပြီး haze တွေ သက်သာဖို့ရှိပါတယ်။ cloud seeding အတွက် အလှူငွေ လာကောက်ရင်တော့ ထည့်လိုက်မယ်စိတ်ကူးတယ်။ http://www.straitstimes.com/breaking-news/se-asia/story/haze-update-indonesia-use-rain-making-technology-stop-fires-20130619\n3 hours ago near Singapore\nPSI reading နဲ့ပတ်သက်ပြီး အနည်းအများတွေကို မရှင်းလင်းတာကိုတွေ့ရပါတယ်။ ကျွန်တော်ကိုယ်တိုင်လည်း မနေ့ကမှ ဖတ်မိတာနဲ့ အခုမှ ပြန်သတင်းပို့နိုင်ပါတယ်။ PSI က လေထဲမှာ ပါတဲ့ အနည်မှုန်အကြီးကိုတိုင်းတာဖြစ်ပါတယ်။ လူ့အဆုပ်ထဲဝင်လောက်တဲ့ ဆံချည်မျှင်ထက် ၁၃ စလောက်သေးငယ်တဲ့ အမှုန်တွေကိုတိုင်းတာကိုကြတော့ PM2.5 တိုင်းတယ်လို့ခေါ်ပါတယ်။ ဒါတွေက အရင်တုန်းက အသုံးပြုခဲ့တဲ့စနစ်တွေလို့သိရပါတယ်။ အမေရိကန်မှာတော့ AQI ဆိုလား၊ အဲဒါကို ပြောင်းသုံးပြီလို့သိရပါတယ်။ PSI နည်းတယ်များတယ်ဆိုတာ အမှုန်အကြီးပါဝင်မှု နည်းတယ်များတယ်လို့သာဆိုလိုပါတယ်။ လေထုထဲမှာ အဆုပ်ထဲရောက်နိုင်တဲ့ အမှုန်အမွှားတွေကိုတော့ PM2.5 နဲ့တိုင်းတာတယ်လို့သိရပါတယ်။ မလေးရှားမှာတော့ PM2.5 အတိုင်းအတာကို ထုတ်ပြန်ကြေငြာတဲ့အတွက် မတူသလိုဖြစ်နေတာပါ။ တကယ်တော့ လေထုအခြေအနေက တကယ်ဆိုးနေတာပါ။ နှစ်ပတ်ကနေ တစ်လအထိ အနည်းဆုံးကြာနိုင်တယ်လို့သိရပါတယ်။ သတင်းအသစ်တွေဖတ်မိရင်လည်း share ပါဦးမယ်။ (လေးစားစွာဖြင့် Z)\n2 hours ago near Singapore\nနောက်တစ်ခါ အလုပ်လျှောက်ရင် PSI 400 အထိ အလုပ်လုပ်နိုင်တာလေးပါ ထည့်ရေးလို့ရပြီ။\nHenry Zephyr shared သနပ်ခါးမေ's status.\nစင်္ကာပူမှ အစ်မ၊ ညီမနဲ့ သူငယ်ချင်းများ -- အဝတ် ဒါမှမဟုတ် ဖော့ကို ရေဆွတ်ပြီး အနီးမှာထားပေးတာက မီးခိုးစုပ်ပြီး အသက်ရှုကြပ်တာကို ကာကွယ်ပေးပါမယ်။ ရေခြောက်သွားရင် ပြန်ပြန်ဆွတ်ပေးပါ။ အဆင်ပြေရင် လက်ဖက်ကို ထားပေးပါ။ အနံစုပ်သွားပေးပါလိမ့်မယ်။\n56 minutes ago near Singapore\nPSI ကို ၄၀၀ အထိပဲ တိုင်းတာဖို့ သတ်မှတ်ထားတယ်လို့ မနေ့ကဖတ်လိုက်ရတယ်။ ၄၀၀ နဲ့ ၄၀၁ ဟာ ဘာမှမထူးဘူး။ ၃၀၀ ကို အပြတ်အသတ်ကျော်သွားကတည်းက မကောင်းတော့တာပဲ။ ၃၀၀ နဲ့ ၂၉၀ နဲ့လည်း ဘာမှမကွာဘူး။ အခုဟာက အင်ဒိုနီးရှားမှာ လောင်တာရော၊ ရှို့တာပါ ရပ်ဖို့ကို လုပ်မှ ဒီဘက်က သက်သာမှာ။ မဟုတ်ရင်တော့ urgent leaves2ပတ်ယူပြီး ရန်ကုန်မှာ လေပြန်ရှူဖို့စဉ်းစားရတော့မယ်။ အဖြေမရှာဘဲ ပြဿနာပဲရှာနေရင်တော့ ဘာမှဖြစ်လာမှာမဟုတ်ဘူး။\n47 minutes ago near Singapore\nဝမ်းသာစရာသတင်းလို့ပဲပြောရမလားမသိဘူး။ P.M2.5 လိုသေးငယ်လွန်းတာတွေကို မျက်နှာဖုံးတွေက filter က စစ်မထားနိုင်ဘူးဆိုတာ ဖတ်လိုက်ရပါတယ်။ မျက်နှာဖုံးဝတ်ထားတယ်ကွ။ သွားချင်ရာသွားလို့ရပြီလို့မတွေးမိစေဖို့ သတိပေးလိုက်ပါတယ်။ အနည်းအကျဉ်းလောက်တော့ သက်သာစေမယ်ထင်ပါတယ်။ မျက်နှာဖုံးတပ်ထားလို့ မသက်မသာခံစားနေရတဲ့သူတွေကတော့ သက်သာသလိုသာ နေကြပါ။ တစ်ချို့က မျက်နှာဖုံးတပ်လိုက်မှ ရှူလို့အဆင်မပြေတာဖြစ်တတ်တယ်လို့သိရပါတယ်။ ဂရုစိုက်ကြပါ။ အပြင်မထွက်ဘဲနေနိုင်ရင် ကောင်းပါတယ်။ ထွက်ကိုထွက်ရမယ်ဆိုရင်လည်း မြန်မြန်သွား၊မြန်မြန်ပြန်ဝင်ကြပါ။\n39 minutes ago near Singapore\nဒါကတော့ အဘလီပြောတာပါ။ စက်တင်ဘာအထိသာ ဒီအတိုင်းဆိုရင်တော့ ကွန်ဒိုတွေအခွံလိုက်ကျန်မှာ။ လူတွေကတော့ နတ်ပြည်ရောက်ကုန်လောက်ပြီပေါ့ အဘရယ်။ သူပြောတာကို စဉ်းစားကြည့်ဖို့ပါ။ ကိုယ့်အထင်နဲ့ကိုယ် တနင်္လာနေ့လောက်ဆိုရင် သက်သာလောက်ပြီတွေးနေကြမှာစိုးပါတယ်။ အဆိုးမြင်တာမကောင်းသလို၊ အမှန်မမြင်တာလည်းမကောင်းပါဘူး။ ဖြစ်နိုင်ချေရှိတဲ့ အမြင်တစ်ခုလို့တောင်ဆိုချင်ပါတယ်။ တစ်ရက်တစ်ရက်မပြောနဲ့ တစ်ပတ်၊နှစ်ပတ်အထိတောင် ရှိနေဦးမယ့်သဘောပါပဲ။ သက်သာသွားဖို့ကိုပဲ မျှော်လင့်ရမှာပါ။ ကလေးငယ်တွေနဲ့ သက်ကြီးရွယ်အိုရှိသူများ ပြင်ဆင်စရာရှိတာလေးတွေ ပြင်ဆင်ကြပါ။\n35 minutes ago near Singapore\nIndonesian President Susilo Bambang Yudhoyono said "all the country's resources" would be mobilised to extinguish the fires. နိုင်ငံမှာရှိသမျှ မီးငြိမ်းသတ်ရေးအင်အားစု၊စက်ပစ္စည်းတွေအားလုံးကို မီးတွေငြှိမ်းဖို့ ရွှေ့ရလိမ့်မယ် ....။ လိမ့်မယ် ... လိမ့်မယ် ...၊ တစ်နေ့တစ်လံ ပုဂံ ဘယ်မရွှေ့လိမ့်မယ် ........။ မျှော်လင့်ချက်လေးနဲ့ဆွဲစရာ ကောက်ရိုးတစ်မျှင်ကလည်းဆွေးနေတယ်ဆိုတာမျိုး။\n31 minutes ago near Singapore\n"Singapore should not act like children, making all that noise," Coordinating Minister for People's Welfare Agung Laksono said. (ရာထူးကကြီးကြီး၊ လူကပေါပေါဆိုတာ ဒါမျိုးလူတွေ)\n27 minutes ago near Singapore\nhttp://www.aljazeera.com/news/asia-pacific/2013/06/201362063145903921.htmlဒီမှာ မီးငြှိမ်းနေတာတွေ့ရပါတယ်။ မီးသတ်သမား ၂၀၀ လောက်နဲ့ငြှိမ်းနေတာမနိုင်ဘူးလို့လည်း အယ်လ်ဂျာဇီးယားကနေပြောသွားပါတယ်။ ရေတွေကို ဗုံးကြဲသလို ကြဲချတာလည်း အလုပ်မဖြစ်ဘူးလို့ပြောပါတယ်။ တကယ်ငြှိမ်းနေတဲ့သူတွေပြောတာဆိုတော့ ပိုပြီး တိကျပုံရပါတယ်။ အကူအညီတွေကလည်း တောင်းထားတုန်းလို့ဆိုပါတယ်။ ကျနော်တို့ အသက်ကို မျှင်းရှူရင်းစောင့်ကြပါစို့။\n20 minutes ago near Singapore\nစင်ကာပူကမဟုတ်တဲ့သူများ status တွေများနေတယ်ဆိုရင် hide ထားလိုက်ကြစေချင်ပါတယ်။ ဒီမှာတော့ အသက်ရှူရခက်တဲ့ပြဿနာရှိနေလို့ တွေ့သမျှ သတင်း update မှန်သမျှ ချက်ချင်းတင်မယ်လို့ ဆုံးဖြတ်ထားပါတယ်။ သမ္မတကိုယ်တိုင်ကလည်း အချင်းချင်း ဂရုစိုက်ကြပါမှာထားပါတယ်။ အရေးကြီးပြီဆိုရင်တော့ သွေးစည်းကြရပါမယ်။\nဒီတစ်ခုကတော့ အကျိုးသင့်အကြောင်းသင့်ရေးထားတာတွေ့ပါတယ်။ bloomberg ကရေးတာဖြစ်လို့ စီးပွားရေးအမြင် နည်းနည်းပိုပါပါတယ်။ သူပြောတာက စင်ကာပူကလူတွေခေါင်းကိုက်မှာမို့လို့ မီးမရှို့ပါနဲ့ဆိုပြီး ဆူမာတြားက ရွာသားရဲ့ ထမင်းအိုးခွဲတဲ့စကားမျိုးမပြောဘဲ၊ သူတို့အတွက် လိုတဲ့အကူအညီလည်းပေးပါမယ်၊ ပညာလည်းပေးမယ်။ နှစ်ဦးနှစ်ဖက်အဆင်ပြေတဲ့ win-win အဖြေတစ်ခုကို အကြုံပြုပါတယ်။ အဲဒါသိပ်ကောင်းတယ်ထင်မိတယ်။ အခက်အခဲနဲ့ကြုံလာရင် လူမိုက်က လူမိုက်လို ရှင်းချင်ပြီး၊ ပညာတတ်က ပညာတတ်လိုဖြေရှင်းစေချင်တာကို တွေ့နိုင်တယ်။ ပေါ့ပေါ့ပါးပါးဖြစ်အောင် Haze ကြောင့် ဖြစ်လာတဲ့ playlist လေးတောင် ထည့်ပေးလိုက်သေးတယ်။ The Haze Playlist:


ချမ်းလင်းနေ Chanlinnay: ငြိမ်းချမ်းရေး နိုဘယ်လ်ဆုပေးပွဲတွင် ဒေါ်အောင်ဆန်းစုကြည် ပြောကြားခဲ့သော မိန့်ခွန်း ဘာသာပြန် စဆုံး\nငြိမ်းချမ်းရေး နိုဘယ်လ်ဆုပေးပွဲတွင် ဒေါ်အောင်ဆန်းစုကြည် ပြောကြားခဲ့သော မိန့်ခွန်း ဘာသာပြန် စဆုံး\nနော်ဝေနိုင်ငံ အော်စလိုမြို့တွင် ဇွန်လ ၁၆ ရက်နေ့က ငြိမ်းချမ်းရေး နိုဘယ်လ်ဆုပေးပွဲကျင်းပပြုလုပ်သွားခဲ့ပြီး အမျိုးသား ဒီမိုကရေစီအဖွဲ့ချုပ် ပါတီဥက္ကဌ ဒေါ်အောင်ဆန်းစုကြည်သည် လူကိုယ်တိုင် ငြိမ်းချမ်းရေး နိုဘယ်လ်ဆုကို တက်ရောက်လက်ခံယူခဲ့သည်။\n"ဒေါ်အောင်ဆန်းစုကြည် ပြောကြားခဲ့သော မိန့်ခွန်း ဘာသာပြန် စဆုံး "\nဘုရင်မင်းမြတ်၊ တော်ဝင် အမျိုးအနွယ်ဝင်များ၊ အစိုးရအဖွဲ့ဝင်လူကြီးမင်းများ၊ နှင့် ဂုဏ်သရေရှိ နော်ဝေနိုင်ငံမှ နိုဘယ်ဆုပေးအပ်ရေး အဖွဲ့ဝင်များ လူကြီးမင်းများနှင့် မိတ်ဆွေသင်္ဂဟအပေါင်းတို့ရှင့်…. လွန်ခဲ့တဲ့ နှစ်တော်ကြာတုန်းက ဒါကတစ်ခါတစ်လေလည်း ဟိုးဘ၀ပေါင်းများစွာတုန်းကလို ထင်မိပါတယ်… ကျွန်မ အောက်စဖို့မှာ နေနေတုန်း Desert Island Discs လို့ခေါ်တဲ့ ရေဒီယို အစီအစဉ်လေးကို ကျွန်မရဲ့သားငယ် အလက်ဇန္ဒားနှင့် အတူတူ နားထောင်ခဲ့ဖူးတယ်။ ဒီရေဒီယိုအစီအစဉ်က တော်တော်လေး လူကြိုက်များပြီး ကျွန်မသိသလောက် အခုချိန်ထိ ဆက်လက်ထုတ်လွှင့် နေတယ်ဆိုပါတယ်။ ဒီအစီအစဉ်မှဆိုရင် လူတန်းစားပေါင်းစုံက ကျော်ကြားသူတွေကို ဖိတ်ကြားပြီး ဓါတ်ပြား ရှစ်ချပ်စာလောက် ဆွေးနွေး ပြောကြားကြတယ်။ ဒီအကြောင်းတွေကို ထုတ်ထားတဲ့ စာအုပ်ဟာဆိုရင် သမ္မာကျမ်းစာနှင့် ရှိတ်စပီယား ၀တ္ထုတွေလောက် ရောင်းအားသွက်ခဲ့ပါတယ်ပြီး လူသူအရောက်အပေါက်နည်းတဲ့ ကျွန်းမှာတစ်ယောက်တည်း ကျန်ခဲ့ရင်တောင် ကိုယ်နှင့်မကွာ ရှိနေစေချင်ကြတဲ့ အမြတ်တနိုးပစ္စည်း အသုံးအဆောင်လို့တောင် ဆိုကြပါတယ်။ ဒီအစီအစဉ်ကိုနားထောင်လို့ အပြီးမှာ သားလေးကကျွန်မကို မေမေ တစ်ချိန်ချိန်မှာ မေ့မေ့ကို Desert Island Discs မှာ ဒီလိုပြောခွင့် ရမယ်လို့ထင်လား လို့မေးပါတယ်။ ဘာလို့မရ မလဲ ဟုကျွန်မက ခပ်အေးအေးပဲ ပြန်ဖြေခဲ့ပါတယ်။ သားလေးက ဒီအစီအစဉ်တွေကို ယေဘုယျအားဖြင့် ထင်ပေါ်ကျော်ကြားတဲ့သူတွေပဲ ပါဝင်နိုင်တယ်ဆိုတာ သိရက်နှင့်ပင် ကျွန်မကို ဘာအတွက်ကြောင့် မေမေ့ကိုဖိတ်မယ်လို့ ထင်တာလဲလို့ ရိုးရိုးတန်းတန်းသိချင်တဲ့ သဘောနဲ့ ဆက်မေးခဲ့ပါတယ်။ ကျွန်မခဏလောက်စဉ်းစားလိုက်တယ် ပြီးမှ မေမေက စာပေဘက်မှာ နိုဘယ်ဆုရခဲ့ရင်ပေါ့ သားရယ်လို့ ပြောပြီး ကျွန်မတို့ ၂ ယောက်စလုံး ရယ်လိုက်ကြပါတယ်။ မှန်းချက်ကတော့ ဟုတ်နေတာပဲ ဒါပေမယ့်တကယ်ဖြစ်လာဖို့သာခက်တာပါ။ အခုတော့ကျွန်မဘာလို့ ဒီလိုဖြေခဲ့လဲဆိုတာ စဉ်းစားလို့ရပြီ အဲဒီအချိန်မတိုင်ခင်က နိုဘယ်ဆုရခဲ့တဲ့ စာအုပ်တစ်အုပ်ဖတ်ခဲ့လို့ ဖြစ်နိုင်သလို Desert Island ရဲ့ပင်တိုင်တွေဟာလည်း ကျော်ကြားတဲ့ စာရေးဆရာတွေ ဖြစ်လို့ပဲဖြစ်မှာပါ။ ၁၉၈၉ တုန်းက ကျွန်မရဲ့ကွယ်လွန်သွားပြီဖြစ်တဲ့ ခင်ပွန်း မိုက်ကယ်အဲရစ်က ကျွန်မနေအိမ်တွင်း အကျဉ်းကျခံ နေရတုန်းလာတွေ့တယ်။ သူက ဂျွန်ဖန်နစ် လို့ခေါ်တဲ့ သူငယ်ချင်းတစ်ယောက်က ကျွန်မကို နိုဘယ်ငြိမ်းချမ်းရေးဆုအတွက် နာမည်ပေးသွင်းထားကြောင်း ပြောပါတယ်။ အဲ့ဒီအချိန်မှာလည်း ကျွန်မရယ်ခဲ့တယ်။ ခဏလောက်တော့ မိုက်ကယ်က အံ့သြသွားတယ်. နောက်မှ ကျွန်မဘာလို့ ရယ်တာလဲ ဆိုတာကို နားလည်သွားပါတယ်။ နိုဘယ်ဆုလေ မှန်းချက်ကသာဟုတ်နေတာလေ ဖြစ်လာဖို့ဆိုတာမှ မလွယ်တာ။ ဒါကြောင့် ကျွန်မတကယ် နိုဘယ်ဆုရတဲ့အခါ ကျွန်မဘယ်လို ခံစားရသလဲ။ ဒီမေးခွန်းက ကျွန်မကို ခဏခဏမေးဘူးတယ် ဒီအချိန်မှာတော့ နိုဘယ်ဆုဆိုတာ ကျွန်မအတွက်ဘာလဲ ငြိမ်းချမ်းရေးဆိုတာ ကျွန်မဘယ်လို အဓိပ္ပာယ်ဖော်လည်းဆိုတာ ကိုပြန်လည်သုံးသပ်ရမယ့် အသင့်တော်ဆုံးအချိန်ဖြစ်နေပါပြီ။ ကျွန်မ အင်တာဗျူးတော်တော်များများမှာ လည်းအကြိမ်ကြိမ်ပြောခဲ့ဘူးပါတယ်… တစ်ညနေမှာရေဒီယိုက ကျွန်မနိုဘယ် ငြိမ်းချမ်းရေးဆုရကြောင်းကြေငြာသွားတာကြားလိုက်ရတယ်။ ကျွန်မ မအံ့သြခဲ့ပါဘူး ဒီမတိုင်ခင် ရသတ္တပါတ်က ကျွန်မဟာ နိုဘယ်ဆုအတွက် စကာတင်ထဲမှာပါတယ်ဆိုတာကို ထုတ်လွှင့်မှုတွေမှာ ဖော်ပြတာကိုကြားခဲ့ရပါတယ်။ အခု ဒီမိန့်ခွန်းတွေအတွက် စာကြမ်းစီနေတုန်းမှာပဲ ကျွန်မ ဆုကိုကြေငြာလိုက် တဲ့အချိန်ပြီးပြီးချင်း ဘယ်လိုဖြစ်သွားလည်းဆိုတာကို ကြိုးကြိုးစားစား တွေးခဲ့ပါသေးတယ်။ ကျွန်မသိပ် မသေချာဘူးလို့ထင်တယ် သြော်သူတို့တွေ ငါ့ကိုဒီဆုပေးဖို့ ဆုံးဖြတ် လိုက်တာကိုဆိုတာမျိုးလောက်ပဲ။ ဒါကလည်း သိပ်ပြီး တကယ်မဟုတ်သလိုပဲ ဘာလို့လည်းဆိုတော့ ကျွန်မကိုယ်တိုင်ကိုယ်က သိပ်ပြီး လက်တွေ့မဆန်သလို၊ တကယ်မဟုတ်သလို ခံစားခဲ့ရပါတယ်။ ကျွန်မနေအိမ်အကျယ်ချုပ်နှင့် နေရစဉ်က မကြာခဏဆိုသလို ကိုယ့်ကိုယ်ကို တကယ့် လောကကြီးနဲ့ တစ်ဆက်တည်း နေရတာမဟုတ်သလို ခံစားရတယ်။ အိမ်ကပဲကျွန်မ ရဲ့ကမ္ဘာ။ တခြားသူတွေရဲ့ မလွတ်လပ်တဲ့ ကမ္ဘာလည်း ရှိသေးတယ် ဒါပေမယ့်သူတို့ဟာ ထောင်ထဲမှာ လူအဖွဲ့အစည်းလေး တစ်ခုအနေနှင့် ရှိကြတယ်။ နောက်ပြီး လွတ်လပ်တဲ့ ကမ္ဘာဆိုတာလည်း ရှိသေးတယ်။ ဒီကမ္ဘာတွေက သူ့လမ်းကြောင်းနဲ့သူ သီးခြားစကြ၀ဠာမှာ လည်ပတ်နေသလိုပဲ။ နိုဘယ်ငြိမ်းချမ်းရေးဆုက ကျွန်မကို ကျွန်မနေတဲ့ သီးခြား ကမ္ဘာလေးထဲကနေ တစ်ဖန်ပြန်ပြီး တခြားလူသားတွေနေတဲ့ နေရာကို ပြန်ဆွဲထုတ် ပေးလိုက်သလိုပဲ၊ ပိုပြီး စစ်မှန်တဲ့ တကယ့်လက်တွေ့ ဘ၀ထဲကို ပြန်ထည့်ပေးလိုက်သလို ခံစားရပါတယ်။ ဒါကလည်း ချက်ခြင်းကြီးဖြစ်လာတာတော့ မဟုတ်သေးပါဘူး၊ ဖြတ်သန်းခဲ့ရတဲ့ နေ့လရက်အချိန်တွေ လေလှိုင်းကြားကနေ ဖြတ်လာကြတဲ့ ဒီဆုကို တုန့်ပြန်မှု သတင်းတွေနှင့် ဒီနိုဘယ်ဆုရဲ့ အရေးပါပုံကို ကျွန်မနားလည်လာ ရပါတယ်။ ဒီဆုဟာကျွန်မကို မြန်မာနိုင်ငံရဲ့ ဒီမိုကရေစီ နှင့်လူ့အခွင့်အရေး အတွက် လှုပ်ရှား ရုန်းကန်ရာမှာ ကမ္ဘာရဲ့ အာရုံစိုက်မှုကို ရစေပါတယ်။ ကျွန်မတို့ကို မေ့မသွားကြပါဘူး။ မေ့သွားကြမယ်ဆိုရင။် ပြင်သစ်လူမျိုးတွေပြောတာက ခွဲခြားထားခြင်းဟာ နည်းနည်းခြင်း သေဆုံးဖို့တဲ့။ အမေ့ခံရတယ်ဆိုတာကိုယ်တိုင်ကိုက နည်းနည်းလေး သေဆုံးပျက်စီးကြစေပဲတဲ့။ ဒီလိုသာဖြစ်မယ်ဆိုရင် ကျွန်မတို့ကိုတွယ်ဆက်ထားတဲ့ လူ့အဖွဲ့အစည်းရဲ့ ကျန်တဲ့အပိုင်းတွေနဲ့ တွယ်ဆက်ထားတဲ့နေရာ အချို့ ပြတ်တောက်သွားမှာဖြစ်ပါတယ်။ ကျွန်မ ထိုင်းမှာ မြန်မာရွှေ့ပြောင်းအလုပ်သမားတွေနှင့် ဒုက္ခသည်တွေ ဆီကို မကြာသေးမီကမှ သွားရောက်တွေ့ဆုံခဲ့ပါတယ် အဲ့ဒီမှာလူအများက ကျွန်တော်တို့ကို မေ့မထားပါနဲ့ လို့အော်ကြတယ်။ သူတို့ဆိုလိုတာက သူတို့ရဲ့ ဒုက္ခတွေကို မေ့မထားပါနဲ့၊ သူတို့ကိုကူညီနိုင်တဲ့ကိစ္စတွေကို မေ့မထားပါနဲ့၊ ကျွန်တော်တို့ကလည်း ခင်ဗျားတို့နဲ့ တစ်ကမ္ဘာတည်းနေနေတာပါဆိုတာမေ့မထားပါနဲ့ပေါ့။ နိုဘယ်ဆုရွေးချယ်ရေး ကော်မတီက ကျွန်မကို နိုဘယ်ငြိမ်းချမ်းရေးဆု ပေးအပ်လိုက်တဲ့အခါ ကမ္ဘာက ဖိနှိပ်ခံ၊ သီးသန့်နေထိုင်နေကြတဲ့မြန်မာလူမျိုးတွေကလည်း ဒီကမ္ဘာမြေရဲ့ တစ်စိတ်တပိုင်းပါလား ဆိုတာကိုသတိပြုမိလာကြတယ်။ လူသားတွေအားလုံး အတွက်တစ်ခုတည်းဖြစ်တဲ့ လူသားချင်း စားနာထောက် ထားရမှာတွေကို သတိပြုမိလာကြတယ်။ ဒါကြောင့်ကျွန်မအတွက် နိုဘယ်ငြိမ်းချမ်းရေး ဆုရခြင်းဟာ ကျွန်မရဲ့ ဒီမိုကရေစီနှင့် လူ့အခွင့်အရေးလှုပ်ရှားမှုတွေကို မြန်မာနိုင်ငံရဲ့ တစ်ခုတည်း အတွက် မဟုတ်ပဲနိုင်ငံရဲ့ နယ်နိမိတ်ကို ကျော်လွန် ထွက်သွားစေပါတယ်။ ဒီဆုဟာ ကျွန်မ နှလုံးသား တံခါးကို ပွင့်သွားစေပါတယ်။ မြန်မာတွေရဲ့ ငြိမ်းချမ်းရေးနှင့် ပတ်သက်လို့ ခံယူချက်ကတော့ ဘေးဒုက္ခတွေနဲ့ မကောင်းမှုတွေကနေ ရပ်တန့်သွားတဲ့ အတွက်ကြောင့် ဖြစ်ပေါ်လာတဲ့ ပျော်ရွှင်မှုခံစားချက်လို့ ဆိုပါတယ်။ ငြိမ်းချမ်းဆိုတဲ့ စကားနှစ်လုံးကပဲ တိုက်ရိုက်ဘာသာပြန်ရင် မီးငြိမ်းသွားတဲ့အခါမှာ ဖြစ်တဲ့ ကောင်းမွန်တဲ့အေးချမ်းမှုလို့ ဆိုပါတယ်။ ဆင်းရဲတဲ့ခံစားမှုနှင့် အကြမ်းဖက်မှုကြောင့် ဖြစ်လာတဲ့မီးတွေဟာ ကမ္ဘာမှာ တဟုန်းဟုန်းတောက် လောင်နေပါတယ်။ ကျွန်မရဲ့ နိုင်ငံအတွင်းမှာရော မြောက်ဖက်ပိုင်းက ရန်မီးတွေကလည်း မငြိမ်းသေးသလို အနောက်ဘက်မှာလည်း အကြမ်းဖက်မှုတွေကြောင့် မီးရှို့ဖျက်စီးမှုတွေ၊ လူသတ်မှုတွေ ဟာလည်း ကျွန်မဒီခရီးမထွက်ခင် ရက်အနည်းငယ် အတွင်းကမှ ပေါ်ပေါက်လာခဲ့ပါတယ်။ ကမ္ဘာမြေရဲ့ အခြားနေရာက ရက်စက်မှုတွေရဲ့သတင်း တွေလည်း အများကြီးရှိပါတယ်။ ငတ်ပြတ်မှုသတင်းတွေ၊ ရောဂါဘယတွေ၊ တိုက်ခိုက်အနိုင်ယူတာတွေ၊ အလုပ်လက်မဲ့တွေ၊ ဆင်းရဲမွဲတေမှုတွေ၊ တရားမမျှတမှုတွေ၊ ခွဲခြားဆက်ဆံ ခံရတာတွေ၊ အယူဝါဒအစွဲတွေ၊ ကိုယ့်အယူဝါဒနဲ့မတူရင် နှိပ်ကွပ်တာတွေ ဟာဆိုရင် နေ့စဉ်တွေ့နေရပါတယ်။ နေရာတိုင်းမှာ ငြိမ်းချမ်းမှုကို တိုက်စားပစ်တဲ့ အဖျက်အမှောင့် အင်အားတွေ ဆိုတာရှိပါတယ်။ နေရာတိုင်းမှာ ကမ္ဘာကြီး ပျော်ပျော်ရွှင်ရွှင်နဲ့ စည်းချက်ညီညီ ဖွံ့ဖြိုးဖို့ထိမ်းသိမ်းရန်လိုအပ်တဲ့ ပစ္စည်းနဲ့ လူ့စွမ်းအားအရင်း အမြစ်တွေ အလဟသတ် ဆုံးရှုံးနေတယ်ဆိုတာ တွေ့နိုင်ပါတယ်။ ပထမကမ္ဘာစစ်ဟာဆိုရင် ကမ္ဘာမြေအတွက် ကောင်းတဲ့အင်အားတွေဖြစ်စေမယ့် လူငယ်တွေနဲ့ သူတို့ရဲ့ အလားအလာတွေ ဆိုးဝါးစွား ပျက်စီးဆုံးရှုံးခဲ့ရတဲ့ သာဓကတစ်ခုဖြစ်ပါတယ်။ အဲ့ဒီခေတ်က ကဗျာတွေဟာ ဆိုရင် ကျွန်မအတွက် အထူးပဲ အရေးပါလှပါတယ်။ ဘာဖြစ်လို့လဲဆိုတော့ ကျွန်မစဖတ်တဲ့ အချိန်ဟာဆိုရင် ဒီလို ပွင့်ခါနီးမှာ အညွန့်ချိုးခံလိုက်ရတဲ့ လူငယ်တွေ အရွယ်မို့ပါ။ ပြင်သစ်တပ်တွေနဲ့အတူတိုက်နေရတဲ့ အမေရိကန် လူငယ်လေးတစ်ယောက်ဆိုရင် ၁၉၁၆ တိုက်ပွဲမှာမကျခင် ဒီလိုရေးသားခဲ့ပါတယ် `အငြင်းပွားဖွယ်ရာ ရှေ့တန်းစစ်မျက်နှာ အချို့မှာ´ `ဒဏ်ရာများနဲ့ပြည့်နှက်နေတဲ့ စစ်မျက်နှာပြင် တောင်စောင်းတွေမှာ´ `မီးတွေတဟုန်းဟုန်း တောက်နေတဲ့ မြို့ကြီးတွေဆီမှာ´။ လူငယ်တွေနှင့် ချစ်ခြင်းမေတ္တာနှင့် ဘ၀တွေဟာဆိုရင် အေးစက်တဲ့ အဓိပ္ပာယ်မဲ့ လုပ်ရပ်တွေ အောက်မှာ မထင်မရှား၊ လူမသိ ထာဝရ တိမ်မြုပ်ခဲ့ရတယ်။ ဘာအတွက်လည်း။ ၁၀ စုနှစ်တစ်ခုသာ ကုန်ခဲ့တယ် ကျေနပ်တဲ့ အဖြေမျိုး မရသေးပါဘူး။ ကျွန်မတို့ရဲ့ လူ့ဘောင်ကြီးနှင့် အနာဂတ်ကို အကြမ်းဖက်မှုတွေ၊ မတည်ငြိမ်မှုတွေ၊ မရေရာမှုတွေ ကနည်းအောင်မလုပ်နိုင်ရင် ကိုယ့်ကိုယ်ကို အပြစ်ရှိတယ်လို့မခံစားရဘူးလား။ စစ်ဆိုတာ ငြိမ်းချမ်းရေး အသတ်ခံလိုက်ရတဲ့ ကြိုးဝိုင်းတစ်ခုပါပဲ။ ဘယ်လိုပဲ ဒီဒုက္ခ သုခတွေ လျစ်လျူရှုခံရပါစေ ဒီလိုခံရတာတွေအတွက် အငြင်းပွားမှုတွေ၊ ခွဲခြားခံရတယ်လို့မြင်လာတာတွေ၊ မတရားခံရမှုအတွက် ဖြစ်ပေါ်လာတဲ့ မကျေနပ်ချက်တွေ၊ ဒေါသတွေ ကတော့ တစ်ချိန်ချိန်မှာ အညောင့်ပေါက်လာကြမှာပါ။ အကျယ်ချုပ် နေလိုက်ရတဲ့ ကောင်းတဲ့အချက်တစ်ခုကတော့ ကျွန်မဘ၀မှာ သိလာ ခံယူလာတဲ့အမြင်တွေ၊ နဲ့စကားလုံးတွေရဲ့ အဓိပ္ပာယ်ကို ကောင်းကောင်းတွေးဆဖို့ အချိန်အလုံ အလောက်ရခဲ့တာပါပဲ။ ဗုဒ္ဓဘာသာဝင် တစ်ယောက်အနေနဲ့ ဒုက္ခဆိုတဲ့ စကားလုံးကို ငယ်ငယ်တည်းက ရင်းနှီးခဲ့ပါတယ် ယေဘုယျဒုက္ခဆိုတာ ခံစားရခြင်းလို့ ဘာသာပြန်နိုင်ပါတယ်။ နေ့တိုင်းလိုလို ကျွန်မနားက လူကြီးတွေနဲ့ တစ်ချို့သိပ်မကြီးသေးတဲ့ သူတွေပါ သူတို့နည်းနည်း နာတာကျင်တာခံစားရတဲ့ အခါမှာဖြစ်ဖြစ်၊ အသေးအဖွဲ စိတ်ညစ်စရာလေးတွေ ကြုံရင်ပဲဖြစ်ဖြစ် ဒုက္ခ ဒုက္ခ ဆိုပြီး ညည်းနေကြတယ်။ ဒါပေမယ့် ကျွန်မ နေအိမ် အကျယ်ချုပ်နဲ့ နေရတဲ့အချိန်မှာမှာ ဒုက္ခဆင်းရဲခြောက်မျိုး အကြောင်းကို သေချာလေ့လာခွင့်ရခဲ့တာပါ။ ပဋိသန္ဓေနေရခြင်း၊ အိုရခြင်း၊ နာရခြင်း၊ သေရခြင်း၊ ချစ်ခင်သူနှင့်ခွဲခွာရခြင်း၊ မချစ်ခင်သူနဲ့ အတူတကွနေရခြင်း တို့ဖြစ်ပါတယ်။ ကျွန်မဟာ ဒီခြောက်ချက်ကို နေ့စဉ်ဘ၀မှာ ဘာသာရေးအမြင်နဲ့ မဟုတ်ပဲ လောကီအမြင်နဲ့ လေ့လာပါတယ်။ ဒီဒုက္ခတွေဟာ ကျွန်မတို့ ရဲ့ဘ၀မှာ ရှောင်လို့မရနိုင်ရင်၊ လက်တွေ့ကျကျ လျော့နည်းနိုင်သမျှ နည်းအောင်လုပ်ရမယ်။ ကိုယ်ဝန်ဆောင်စဉ်နဲ့ မွေးပြီးချိန်မှာ မိခင်နှင့်ကလေး စောင့်ရှောက်မှုအတွက် အစီအစဉ်တွေကိုပိုပြီး ထိထိရောက်ရောက် ဖြစ်အောင်လုပ်ပေးရမယ်၊ သက်ကြီးရွယ်အိုတွေ အတွက် လိုအပ်တဲ့ ၀န်ဆောင်မှုတွေကို ပေးနိုင်ရမယ်၊ ကျန်းမာရေးအခြေခံေ စာင့်ရှောက်မှု တွေ၊ မေတ္တာစေတနာနှင့် သုနာပြုစုမှုတွေ၊ နောက်ဆုံးနေ၀င်ချိန်မှာ စောင့်ရှောက်မှုပေးတဲ့ လုပ်ငန်းတွေကို ကောင်းကောင်း ဖြည့်ဆည်းပေးရမယ်။ နောက်ကကျန်တဲ့ ချစ်သောသူနှင့် ကွေကွင်းရခြင်း မချစ်မနှစ်သက်သူနှင့် အတူနေရခြင်းဆိုတဲ့ဒုက္ခ နှစ်မျိုးကို ကျွန်မပိုပြီး စိတ်ဝင်စား အလေးပေးမိပါတယ်။ ကျွန်မတို့ရဲ့ ဗုဒ္ဓဘုရားရှင်ဟာသူကိုယ်တိုင် ဘာလို့ဒီနှစ်မျိုးကို သူဘာတွေ ကြုံတွေ့ခဲ့ဘူးလုိ့ ဒုက္ခထဲမှာ ထည့်ခဲ့တာပါလိမ့်။ ကျွန်မကတော့ အကျဉ်းသားတွေ၊ ဒုက္ခသည်တွေ၊ ရွေ့ပြောင်း အလုပ်သမားတွေ၊ လူကုန်ကူးခံရတာ သူတွေဟာဆိုရင် အစုလိုက်အပြုံလိုက်ကို သူတုိ့ရဲ့နေရာဒေသ၊ အိမ်တွေ၊ မိသားစုတွေ၊ မိတ်ဆွေ သူငယ်ချင်းတွေဆီ ကနေပြီး လိုလိုလားလားမရှိတဲ့ တစိမ်းတရံစာ ကြားတွေထဲမှာနေဖို့ ဆွဲနှုတ်ပြောင်းရွေ့ ခံခဲ့ရသလိုပါပဲ။ ကျွန်မတို့ဟာ လူ့အခွင့်အရေးအပြည့်နှင့် အထောက်အကူ ကောင်းကောင်းနှင့် အသက်အရွယ် ကြီးသည်အထိ မိမိတို့ဆန္ဒအလျောက် ဒါမှမဟုတ် လိုအပ်ချက်အလျောက် နေရနေရမယ်ဆိုရင် ကံကောင်းပါတယ်။ ကျွန်မဟာလည်း ဒီအသက်အရွယ်ထိ ဒီလိုအကျဉ်းသားတွေရဲ့ အရေးကို နေရာတိုင်းမှာ လူတိုင်းစိတ်ဝင်စား တဲ့အချိန်၊ ဒီမိုကရေစီနှင့် လူ့အခွင့်အရေးတွေကို တစ်ကမ္ဘာလုံး မဟုတ်တောင် တော်တော်များများက လူတိုင်းရဲ့ မွေးရာပါ အခွင့်အရေးဆိုပြီး လက်ခံလာတဲ့ အချိန်ထိနေရတာ ကံကောင်းပါတယ်။ နေအိမ်အကျဉ်းကျနေတဲ့ အချိန်တော်တော်များများမှာ ကျွန်မဟာ လူအခွင့်အရေး ကြေငြာစာတမ်းက အကြိုက်ဆုံး စာပိုဒ်တွေကနေပြီးတော့ အားအင်တွေ မွေးယူခဲ့ရပါတယ်။ ……….လူသားတွေ ရသင့်တဲ့အခွင့်အရေးကို မရတာ မျက်ကွယ်ပြုတာဟာ ဆိုရင် ရိုင်းစိုင်းပြီး လူမဆန်တဲ့ အပြုအမူမျိုးဖြစ်ပါတယ်။ လူသားတိုင်း လွတ်လပ်စွာ ပြောဆိုယုံကြည်ခွင့်တွေရလာမယ့် အချိန်၊ အကြောက်တရားတွေ ကင်းပြီး လူသားတိုင်း ရသင့်တဲ့အမြင့်ဆုံးအခွင့်အရေးတွေ လိုအပ်ချက်တွေကို ရလာမယ့်အချိန်… …… လူသားတွေဟာ အန္တရာယ်ရှိတဲ့ အလုပ်မျိုးကို အဓမ္မ ခိုင်းစေခံရတာမျိုးကို ကြံရာမရလို့ဖြစ်စေ၊ အာဏာသုံး၍ မတရားခိုင်းစေတာမျိုး၊ ဖိနှိပ်တာမျိုး မဖြစ်အောင် လူ့အခွင့်အရေးကို တရားဥပဒေနဲ့ ကာကွယ်သင့် ပါတယ်…. ကျွန်မကို မြန်မာနိုင်ငံမှာ လူအခွင့်အရေး လှုပ်ရှားမှုတွေဘာကြောင့် လုပ်နေရသလဲလို့ မေးလာရင် အပေါ်က စာပိုဒ်တွေဟာအဖြေပါပဲ။ ဘာဖြစ်လို့လဲဆိုတော့ ကျွန်မကဒီမိုကရေစီဆန်တဲ့ အဖွဲအစည်းနှင့် လုပ်ဆောင်မှုတွေဟာ လူ့အခွင့်အရေးကို အာမခံချက်ပေးဖို့အတွက် လိုအပ်တယ်ဆိုတာကို ယုံတယ်။ ပြီးခဲ့တဲ့နှစ်တွေကဆိုရင် မြန်မာနိုင်ငံက ဒီမိုကရေစီနှင့် လူ့အခွင့်အရေးတွေဟာ ယုံကြည်သူတွေ အတွက်ဆိုရင် စတင်ပြီး အသီးအပွင့်တွေ ခံစားရမယ့် လက္ခဏာမျိုးတွေ့လာရပါပြီ။ ကောင်းတဲ့ဘက်ကို ပြောင်းလဲမှုမျိုးကိုမြင်နေ ရပြီ၊ ဒီမိုကရေစီစနစ်ဖြစ်ဖို့အတွက် ခြေလှမ်းတွေစတင်နေပြီလို့မြင်နိုင်ပါတယ်။ ဒါပေမယ့် ကျွန်မ ဟာသတိကြီးကြီးနဲ့ အကောင်းအမြင် ၀ါဒကို လုပ်ဆောင်နေတယ် ပြောလို့ရပါတယ် ဒါဟာ ကျွန်မ နောက်အနာဂါတ်ကို မယုံလို့မဟုတ်ပါဘူး ဒါဟာကျွန်မ မျက်ကန်းမြင် ယုံကြည်မှုမျိုး မဖြစ်စေချင်လို့ သတိကြီးကြီးနဲ့ လုပ်ဆောင်နေတာပါ။ အနာဂါတ်ကို မယုံပဲနှင့်၊ ဒီမိုကရေစီ စံနှုန်းတွေအပေါ် ခိုင်မာတဲ့ ယုံကြည်ချက်မျိုးမရှိပဲနှင့် လူအခွင့်အရေး အခြေခံအချက်တွေဟာ ကျွန်မတို့လူ့အဖွဲ့အစည်းမှာ တကယ်လိုအပ်တာမက ဖြစ်နိုင်ခြေတယ် ဆိုတာမျိုးပါ မယုံပဲနှင့် ကျွန်မတို့လှုပ်ရှားမှု ဟာဒီလို ခက်ခဲကြမ်းတမ်း တဲ့နှစ်တွေမှာ ကြံ့ကြံ့ခံတည်တံ့ လာဖို့မလွယ်ပါဘူး။ တချို့တချို့သောကျွန်မတို့ရဲ့ ရဲဘော်ရဲဘက်တွေ သူတို့ရဲ့ရပ်တည်ချက်တွေကနေ ပြိုလဲခဲ့တယ်၊ ကျွန်မတို့ကိုစွန့်ခွာခဲ့တယ်၊ တကယ့်ကို စိတ်ဓါတ်ခိုင်မာတဲ့ အမာခံတွေပဲ ရဲရဲဝံ့ဝံ့ ယုံယုံကြည်ကြည်နှင့် ကျန်ခဲ့ပါတယ်။ ကုန်ခဲ့တဲ့နှစ်တွေကိုပြန်ကြည့်မယ်ဆိုရင် ဒီလိုခက်ခက်ခဲခဲ ကျိုးစားလုပ်ဆောင်ရတဲ့ အချိန်တွေမှာ သစ္စာရှိရှိ ကျန်ခဲ့တဲ့သူတွေ တော်တော်များတယ် ဆိုတာကျွန်မ အံ့သြမိတယ်။ ကျွန်မတို့ရဲ့လမ်းကြောင်းအပေါ် သူတို့က မျက်ကန်းယုံတာမျိုး မဟုတ်ဖူး၊ သေချာမျက်လုံးဖွင့် လေ့လာပြီး၊ သူတို့ကိုယ်ပိုင်စွမ်းအားနဲ့ ကြံ့ကြံ့ခံပြီးမှ ကျွန်မတို့ပြည်သူတွေရဲ့ စိတ်အားထက်သန်မှုကို လေးစားတဲ့အနေနှင့် ကျန်ခဲ့တာပါ။ အခုကျွန်မ ရှင်တို့နဲ့ စကားပြောနေနိုင်တာကလဲ ကျွန်မတို့နိုင်ငံရဲ့ မကြာခင်က ပြောင်းလဲခဲ့မှုတွေကြောင့်ပါ။ ဒီပြောင်းလဲမှု တွေကလည်း သင်တုိ့ကြောင့်နှင့် တခြားသော လွတ်လပ်ရေးနှင့် တရားဥပဒေကို မြတ်နိုးသူတွေ ကနေပြီးတော့ ကျွန်မတို့အခြေအနေကို တစ်ကမ္ဘာလုံး သတိထား မိလာအောင် လုပ်ဆောင်နိုင်မှု တို့ကြောင့်ပါပဲ။ ကျွန်မနိုင်ငံ အကြောင်းဆက်မပြောခင် ယုံကြည်ချက်ကြောင့်အကျဉ်းကျခံနေရတဲ့ အကျဉ်းသားတွေကိစ္စ နည်းနည်းပြောချင်ပါတယ် ဒီလိုအကျဉ်းသားတွေ မြန်မာနိုင်ငံမှာရှိနေသေးပါတယ်။ လူသိများတဲ့ ယုံကြည်ချက်အကျဉ်းသားတွေ လွတ်လာသော်လည်း လူသိမများတဲ့ သူတွေကျန်ပါသေးတယ် သူတို့အမေ့ခံ နေရမှာကို ကြောက်မိပါတယ်။ ကျွန်မဟာအခုဒီမှာရပ်နေရတာဟာလည်း တစ်ချိန်က ကျွန်မကိုယ်တိုင် ယုံကြည်ချက် အကျဉ်းသား တစ်ယောက်ပါ။ ကျွန်မကိုကြည့်နေတုန်း ကျွန်မပြောတာ နားထောင်နေတုန်း မှာ ယုံကြည်ချက်အကျဉ်းသားဟာ တစ်ယောက်ပင်ဖြစ်ပါစေ များလွန်းတယ်ဆိုတဲ့ ဘယ်အခါမှမပြောင်းလဲတဲ့ အမှန်တရားကို သတိရကြပါ။ ကျွန်မတို့နိုင်ငံမှာ မလွတ်ကြသေးတဲ့သူတွေ၊ တရားဥပဒေ စိုးမိုးမှုမခံရသေးတဲ့ သူတွေဟာ တစ်ယောက်မက များပါတယ်။ ကျေးဇူးပြု၍ သူတို့ကိုမမေ့ပါနှင့်၊ သူတို့ကိုမြန်မြန်နှင့် ချွင်းချက်မရှိ လွတ်ပေးနိုင်ရန် သက်ရောက်စေမဲ့ မည်သည့်လုပ်ရပ်ကို မဆိုလုပ်ဆောင်ပေးကြပါ။ မြန်မာနိုင်ငံဟာ တိုင်းရင်းသားလူမျိုးပေါင်းစုံနှင့် ဖွဲ့စည်းထားတာဖြစ်ပါတယ် နိုင်ငံရဲ့ အနာဂါတ်ကို ယုံကြည်စွာနဲ့ တည်ဆောက်ဖို့ရန် တစ်ခုတည်းသောအရာမှာ စစ်မှန်တဲ့ပြည်ထောင်စုစိတ်ဓါတ်ဖြစ်ပါတယ်။ ၁၉၄၈ ခုနှစ်ထဲက လွတ်လပ်ရေးရခဲ့တယ်ဆိုပေမယ့် တစ်နိုင်ငံလုံး အေးချမ်းတည်ငြိမ်မှု ရှိခဲ့တယ်ဆိုတဲ့ အချိန်မျိုးမရှိခဲ့ပါဘူး။ ပြသနာတွေရဲ့အရင်းမြစ်ကို ဖြေရှင်းနိုင်ဖို့ လိုအပ်တဲ့ယုံကြည်မှုနှင့် နားလည်းမှုကို မတည်ဆောက်နိုင်ခဲ့ပါဘူး.။ ၁၉၉၀ မှ ၂၀၁၀ ကြား အပစ်အခတ် ရပ်ဆဲရေးကြောင့် တောက်ပလာတဲ့ မျော်လင့်ချက်တွေဟာ ဆိုရင် ပြီးခဲ့တဲ့ လတွေက ဖြစ်ရပ်တွေကြောင့် ပြိုလဲခဲ့ရပါတယ်။ တစ်ချက်တည်းသော မဆင်မခြင် လုပ်ရပ်တွေဟာဆိုရင် နှစ်ပေါင်းများစွာ တည်ဆောက်လာတဲ့ အပစ်အခတ်ရပ်စဲရေး ကိုတစ်ခါတည်း ရပ်တန့်သွားနိုင်ပါတယ်။ ပြီးခဲ့တဲ့လတွေကဆိုရင် တိုင်းရင်းသား လက်နက်ကိုင်တွေနဲ့ အစိုးရကြားမှာ တွေ့ဆုံဆွေးနွေးမှုတွေ တိုးတက်အောင်မြင်တာကို တွေ့ရပါတယ်။ ကျွန်မယုံကြည်တာက အပစ်အခတ်ရပ်စဲရေး သဘောတူညီမှုတွေ ဟာ လူတွေရဲ့ လိုလားချက်နဲ့ ပြည်ထောင်စု စိတ်ဓါတ်အပေါ်မှာ မူတည်ပြီး နိုင်ငံရေး တည်ငြိမ်မှုတွေကို ဖြစ်ပေါ်စေမှာပါ။ ကျွန်မရဲ့ပါတီဖြစ်တဲ့ အမျိုးသားဒီမိုကရေစီအဖွဲ့ချုပ်နှင့် ကျွန်မဟာ တိုင်းရင်းသား ပြန်လည် သွေးစည်းညီညွတ်ဖို့ အတွက် ကျရာကဏ္ဍမှ ပါဝင်ရန် အသင့်ရှိပါတယ်။ ပြန်လည်သင့်မြတ်ရေး လှုပ်ရှားမှုများဟာဆိုရင် သမ္မတကြီး ဦးသိန်းစိန် အစိုးရရဲ့စတင်ပေးခဲ့ပြီး အမြဲတမ်း အကောင်အထည်ပေါ် ခိုင်မြဲနေစေဖုိ့ကတော့ ပြည်တွင်းမှာရှိတဲ့ အဖွဲ့အစည်းတွေဖြစ်တဲ့ တပ်မတော်၊ တိုင်းရင်းသားအဖွဲ့အစည်း၊ နိုင်ငံရေးပါတီ၊ မီဒီယာတွေ၊ လူမှုအဖွဲ့အစည်းတွေ၊ စီးပွားရေးအဖွဲ့အစည်းတွေ နှင့် အရေးအကြီးဆုံးဖြစ်တဲ့ ပြည်သူတစ်ရပ်လုံးက ပါးပါးနပ်နပ် ပါဝင် ဆောင်ရွက်ကြဖို့လိုပါတယ်။ ပြည်သူတွေရဲ့ ဘ၀တွေတိုးတက်မှုရှိတယ်ဆိုမှ ပြန်လည်သင့်မြတ်ပေါင်းစည်းတာအောင်မြင်တယ် လို့ ကျွန်မတို့ ဆိုနိုင်ပါလိမ့်မယ်၊ ဒီနေရာမှာ နိုင်ငံတကာအဖွဲ့အစည်းတွေရဲ့ အခန်းကဏ္ဍကလည်း အရေးကြီးပါတယ်။ ဖွံ့ဖြိုးမှုနှင့် လူသားခြင်းစာနာထောက်ထားသောကူညီမှုများ၊ နှစ်ဦးနှစ်ဖက် သဘောတူညီမှုများနှင့် ရင်းနှီးမြုပ်နှံမှုများကိုလည်း ပူးပေါင်း ဆောင်ရွက်ပေးပြီး၊ လူမှုဘ၀တိုးတက်စေရန်၊ နိုင်ငံရေးနှင့် စီးပွားရေး တိုးတက်မှု ဘက်ညီ၍ ရေရှည်ဖြစ်စေရန် အမြဲတိုင်းတာ စောင့်ကြည့်ထိန်း သိမ်းပေးဖို့လည်းလိုပါသည်။ ကျွန်မတို့ နိုင်ငံဟာ အလားအလာ အလွန်ကောင်းတဲ့ နိုင်ငံဖြစ်တယ်။ ဒီအလားအလာကို ဖော်ထုတ်ပြီး တိုးတက်အောင် လုပ်ယူပြီး တိုးတက်တဲ့နိုင်ငံဖြစ်ယုံသာမက လူအခွင့်အရေး ပြည့်ဝတဲ့နိုင်ငံ ကျွန်မတို့ပြည်သူလူထု ငြိမ်းငြိမ်းချမ်းချမ်း၊ လွတ်လွတ်လပ်လပ်နှင့် လုံခြုံမှုရှိတဲ့ ဒီမိုကရေစီဆန်တဲ့ လူ့အဖွဲ့အစည်းမှာ နေနိုင်အောင် လုပ်ဆောင်ရမှာ ဖြစ်ပါတယ်။ ကျွန်မတို့ကမ္ဘာကြီးရဲ့ ငြိမ်းချမ်းရေးဟာ ခွဲခြားလို့မရပါဘူး။ ကမ္ဘာကြီးရဲ့ဘယ်နေရာမှာမဆို မကောင်းတဲ့အား က ကောင်းတဲ့အားထက်သာနေရင် ကျွန်မတို့အားလုံး ဒုက္ခရောက်နိုင်ခြေရှိတယ်။ မကောင်းတဲ့အားတွေ အကုန်လုံးကိုရော ဖယ်နိုင်ပါ့မလားလို့ မေးခွန်းထုတ်စရာ ရှိပါတယ်။ ရိုးရှင်းတဲ့အဖြေကတော့ မထုတ်နိုင်ဘူးလို့ ပဲဖြစ်ပါတယ်။ အကောင်းနှင့်အဆိုး တွဲပြီးရှိနေတတ်တာ လူ့သဘာဝပါ။ ဒါပေမယ့် လူရဲ့ စွမ်းအားနဲ့ ကောင်းတဲ့ဘက် ပိုများလာအောင် မကောင်းတဲ့ဘက် နည်းသွားအောင်၊ ပျက်သွားအောင် လုပ်လို့ရပါတယ်။ ရာနှုန်းပြည့် ငြိမ်းချမ်းမှုကတော့ ဒီကမ္ဘာမှာ မရနိုင်တဲ့ရည်မှန်းချက်ပါ။ ဒါပေမယ့် ကျွန်မတို့ဟာ ငြိမ်းချမ်းရေးဘက်ကို ဦးတည်ပြီး ခရီးဆက်သွားရမှာဖြစ်သလို၊ မျက်လုံးတွေကလည်း ကန္တာရခရီးသွား လမ်းပြကြယ်တွေကို လမ်းမပျောက်အောင် မမှိတ်မသုန်ကြည့်နေသလို ငြိမ်းချမ်းရေးကိုဦးတည်ပြီး ကြည့်နေရပါမယ်။ ပြစ်မျိုးမှဲ့မထင် ငြိမ်းချမ်းရေးမျိုး ကဒီကမ္ဘာမှာမရှိလို့ မရနိုင်ရင်တောင် ငြိမ်းချမ်းရေးရဲ့ ရဖို့အခြေခံ လုပ်ဆောင်နိုင်တဲ့ လုပ်ဆောင်ချက်တွေနှင့် လူတစ်ဦးချင်း၊ နိုင်ငံတစ်ခုချင်းစီကို ယုံကြည်မှုနှင့် မိတ်ဖွဲ့နေကြမယ်ဆိုရင်၊ လုံခြုံပြီး မေတ္တာတရားနှင့် ပို၍ကြင်နာတက်သော လူ့ဘောင်အဖွဲ့အစည်းကြီး တည်ဆောက် နိုင်အောင် ကူညီပေးနိုင်ပါလိမ့်မယ်။ ကျွန်မ ပို၍ကြင်နာတက်သော ဆိုတဲ့စကားလုံးကို သေချာစဉ်းစားပြီးမှ သုံးခဲ့တာပါ စဉ်းစားတာ နှစ်ပေါင်းများစွာ ကြာတယ်လို့တောင် ဆိုနိုင်ပါတယ်။ ချိုတယ်ဆိုတဲ့ အရသာအမျိုးမျိုး ရှိတဲ့အထဲက၊ ကျွန်မကို ဒီအရသာ အများကြီး မရှိဘူးလို့တောင် ပြောခွင့်ပေးပါ၊ ကျွန်မ အချိုမြိန်ဆုံးသော အရာကိုတွေ့ရှိခဲ့ပါတယ်….။ အားလုံထဲမှာမှ တန်ဖိုးလည်း အရှိဆုံး ဖြစ်တဲ့ ကျွန်မသိခဲ့ရတာကတော့ အကြင်နာ မေတ္တာတရားရဲ့တန်ဖိုးကို သိခဲ့ရတာပဲဖြစ်ပါတယ် တွေပဲဖြစ်ပါတယ်။ ကျွန်မရခဲ့သမျှ အကြင်နာမေတ္တာတွေဟာ ကြီးကြီးဖြစ်ဖြစ်၊ သေးသေးဖြစ်ဖြစ် သေချာစေတာကတော့ ဒီကမ္ဘာကြီးမှာ အကြင်နာမေတ္တာ တရားပိုသွားတယ်ဆိုတာ မရှိပါဘူး။ ကြင်နာတက်ဖို့ဆိုတာကတော့ သူုတပါး မျှော်လင့်ချက်နဲ့ လိုအပ်ချက်တွေကို စာနာနားလည်ပြီး လူသားဆန်တဲ့နွေးထွေးမှု နဲ့တုန့်ပြန်ပေးရမှာ ဖြစ်ပါတယ်။ အကြင်နာတရားနှင့် ခဏလေး ထိတွေ့ကိုင်တွယ်လိုက် တာလေးသည်ပင် နှလုံးသားကို အင်အားဖြစ်စေပါတယ်။ အကြင်နာမေတ္တာတရားက လူသားတွေရဲ့ဘ၀ကို ပြောင်းလဲစေနိုင်ပါတယ်။ နော်ဝေ နိုင်ငံဟာဆိုရင် အကြင်နာ တရားရဲ့ ပြယုဒ်တစ်ခုပါပဲ ကမ္ဘာမြေရဲ့ တစ်နေရာက အဖယ်ခံလိုက်ရတယ် သူတွေအတွက် နေစရာပေးတယ်။ သူတို့နိုင်ငံက မလွတ်လပ်လို့ မလုံခြုံလို့ တိမ်းရှောင်လာတဲ့ သူတွေကို ပုန်းအောင်းစရာ နေရာပေးတယ်။ ကမ္ဘာရဲ့ဘယ်နေရာမှာမဆို ဒုက္ခသည်ဆိုတာရှိတာပဲ. ကျွန်မ ထိုင်းနိုင်ငံ မယ်လ ဒုက္ခသည် စခန်းမှာတုန်းက တကယ့်ကိုပဲ ကိုယ့်လိုသူတွေရဲ့ဒုက္ခတွေ ပင်ပန်းဆင်းရဲမှုတွေကနေ ကင်းလွတ်အောင်လို့ နေ့တိုင်း အားကြိုးမာန်တက် လုပ်ဆောင်နေတာ တွေ့ရတယ်။ သူတို့ စိုးရိမ်တာက အလှူရှင်တွေ မရတော့မှာ သေအချာပြောရရင် စာနာထောက်ထားမှုတွေ လျော့လာမှာ။ အလှူရှင်တွေ လျော့ရင် တော့ ရန်ပုံငွေတွေ လျော့ မယ်။ နောက်တစ်ခုက ပထမတစ်ခုရဲ့ရလာဒ်ပါ စာနာထောက်ထားမှု လျော့တာ ကတော့ ဂရုစိုက်မှုတွေလျော့ကုန် တာပေါ့။ ဒါကိုကျွန်မတို့ တားနိုင်မလား။ ဒုက္ခသည်တွေရဲ့လိုအပ်ချက်က များလာပြီး မျက်လုံးကန်းတာမဟုတ်ရင် ဒုက္ခရောက်နေတာတွေကို မမြင်ခြင်ယောင်ပဲဆောင်လိုက်တာများလား။ ကမ္ဘာပေါ်မှာရှိတယ် အလှူရှင်တွေကို ကျွန်မ မေတ္တာရပ်ခံလိုတာက ခိုလှုံဖို့အတွက် မရေမရာ ရှာနေတဲ့ သူတို့ရဲ့ လိုအပ်ချက်လေးတွေကို ဖြည့်ပေးဖို့ပါ။ မယ်လမှာတုန်းကဆိုရင် ဒီစခန်းနဲ့ တခြားသော ဒုက္ခသည်စခန်းတွေရှိတဲ့ တပ်ဒေသက ထိုင်းအာဏာပိုင်တွေနှင့် အဖိုးမဖြတ်နိုင်တဲ့ ဆွေးနွေးခွင့် ရခဲ့ပါတယ်။ သူတို့က ဒုက္ခသည်စခန်းနှင့် ပတ်သတ်တဲ့ အရေးကြီးတဲ့ပြသနာတွေ ပြောပြတယ်။ သစ်တောဥပဒေ ချိုးဖောက်တာတွေ တရားမ၀င် ဆေးဝါးသုံးစွဲမှုတွေ၊ ချက်အရက်တွေ၊ ငှက်ဖျားရောဂါပြသနာတွေ၊ သွေးလွန်တုပ်ကွေးနှင့် ၀မ်းရောဂါတွေပေါ့။ အာဏာပိုင်တွေ ပူပန်တာကလည်း ဒုက္ခသည် တွေပူပန်တာလိုိမျိုးပဲ။ လက်ခံတဲ့နိုင်ငံက လည်း သူတို့ရဲ့ တာဝန်ဝတ္တရားတွေနှင့် ကြုံတွေ့ရတဲ့အခက် အခဲတွေကို ဖြေရှင်းဖို့ စဉ်းစားဖို့နှင့် လက်တွေ့ကျကျ ကူညီနိုင်ဖို့လည်း လိုပါတယ်။ နောက်ပိုင်း ကျွန်မတို့ရဲ့ရည်ရွယ်ချက်က ထွက်ပြေးခိုလှုံလာတဲ့သူတွေ၊ အိမ်ရာမဲ့တွေ၊ ရည်မှန်းချက်မဲ့တွေ မရှိတော့တဲ့ ကမ္ဘာရဲ့ နေရာတိုင်းဟာ နေထိုင်သူတွေဟာ လွတ်လပ်စွာ၊ ငြိမ်းချမ်းစွာ နေထိုင်နိုင်မယ့် နေရာတွေဖြစ်လာဖို့ပါ။ အတွေးတိုင်း၊ စကားတိုင်း၊ အလုပ်တိုင်းဟာ ငြိမ်းချမ်းရေးအတွက် ကောင်းမွန်တဲ့ ဘက်က၊ ကုသိုလ်ဘက်က ထည့်ဝင်တဲ့အားတွေဖြစ်ဖို့ လိုပါတယ်။ ကျွန်မတို့ တစ်ဦးတစ်ယောက်ချင်းစီဟာ ဒီလိုလုပ်နိုင်တဲ့ အရည်အချင်းတွေ ရှိပါတယ်။ ကျွန်မတို့အေးချမ်းစွာ အိပ်စက်ပြီး အေးချမ်းစွာ နိုးထနိုင်မဲ့ ကမ္ဘာကြီးဖြစ်အောင် ကျွန်မတို့လက်တွေ ခိုင်မြဲစွာတွဲထားပြီး ကြိုးစားကြပါစို့…..။ (အထက်ပါတို့မှာ ဒေါ်အောင်ဆန်းစုကြည်၏ အလွန်ကောင်းသော နိုဘယ်လ်ငြိမ်းချမ်းရေးဆုယူ မိန့်ခွန်းကို တတ်နိုင်သမျှ ဘာသာပြန်ထားခြင်း ဖြစ်ပါသည်…. ဘယ်လောက်ပဲ ကြိုးစားပြန်သော်လည်း လူထုခေါင်းဆောင်၏ မူရင်းအဓိပ္ပာယ်နှင့် ပါတိတ်စ အတွင်းနှင့် အပြင်လို ကွာပါသည်…… တုပ်ကွေးမိရက် တန်းလန်းနှင့် live မကြည့်နိုင်သော မြန်မာနိုင်ငံသားများအတွက် မည်သူမှ ဘာသာ မပြန်သေးသောကြောင့် နံနက် ၂း၃၀ အထိ ကြိုးစားပြန်ထားခြင်း ဖြစ်ပါသည်။ အမှားနှင့် အလွဲများရှိခဲ့ပါက ကျွန်တော့် တာဝန်သာ ဖြစ်ပါသည်။ သည်းခံကြပါ။ (Dr ကောင်းမြတ်ကျော်) စေတနာရှေ့ထားပြီး ကြိုးစာ၍ ဘာသာပြန်ပေးသော Dr ကောင်းမြတ်ကျော်နှင့် မျှဝေခွင့်ပေးတဲ့ ဦးလေး မောင်ရှင်တို့အား အာဇာနည် အဖွဲ့သားများမှ မှတ်တမ်းတင် ကျေးဇူးတင်ရှိပါသည်။\nစာရေးသူ Unknown အချိန် 11:09 PM


May Nyane: မဲပေးရမှာ ဒီလိုပါ...\nဒီမိုတွေကတော့ တကယ်ကို ငတုံးတွေပဲ . . . နအဖ ဘယ်ကစားကွက်ကို ကစားနေလဲ မသိပဲ … မစဉ်းစားပဲ စိတ်ထဲရှိတာတွေလုပ်နေတယ် … ပွဲပြီးတော့ ကြည့်သေးတာပေါ့ =P\nပိတောက်မြေ ဘလောက်ကိုလဲ လာခဲ့ပါဦး။ ဒီမိုဘလော့တွေလို အရေမရ အဖတ်မရတွေပဲ ရေးပြောနေတာ မဟုတ်ပဲ . . တကယ်ကို ဗဟုသုတနဲ့ တွေးခေါ်စရာတွေကို ရေးကျပါတယ်။ ထူးခြားဆုံးကတော့ ဒီမိုဘလော့တွေလို တဖက်သတ် ဒီမိုစံနစ်ကို မျက်ကန်းကောင်းတယ်လို့ ကုံန်းအော်နေတာ မဟုတ်ပဲ . .. ဆန့်ကျင်ဖက် အမြင်တွေကို လုံးဝ လက်ခံပါတယ်။ ဘယ်သူမှလဲ comment ကို မျက်ကန်း မြှောက်ပြီး ရေးတာ မရှိကျပါ။\nဒီမိုသမားတွေ .. ဂျပန်ရဲက ပစ်စလခတ်ရိုက်လို့ ဆေးရုံတင်လိုက်ရတယ်ကြားတယ် . . . စွမ်းအားရှင်တွေ ကားပေါ်ဆွဲတင်တုံးကတော့ ဟောင်လိုက်.. အော်လိုက်ကျတာ .. တလောကလုံး ပွက်ပွက်ဆူသွားတယ်.. အခုဂျပန်ရဲတွေက ရိုက်တာကျတော့ တချက်လေးတောင် မဝေဖန်ရဲရှာဘူး… ဟားဟား .. နောက်ဆုံးတော့ ဒီမိုဆိုတာ နအဖကို ဝေဖန်ဖို့ကလွဲလို့ ကျန်တဲ့နေရာမှ အလကားပါ . . =P အားတော့နာတယ် .. ဒီမိုဆိုရင် တစက်လေးမှကို အထင်မကြီးဘူးဗျ ..\nTo in search of lying\nအရေမရ အဖတ်မရဘလော့ကို ကြိုက်လွန်းလို့ အမြဲတမ်းလာလာလည်နေတာပေါ့။ လာလည်ရင်လည်း ကောင်းကောင်းလာပြီး ကောင်းကောင်းမပြန်ပဲ စာကောင်းပေကောင်းဖတ်တဲ့သူတွေကို အနှောင့်အယှက်ပေးပေးနေတော့ မင်းအဆင့်အတန်းနဲ့ မင်းဘာရည်ရွယ်ချက်နဲ့လုပ်နေတယ်ဆိုတာ လူတိုင်းသိပါတယ်။ မင်းဘာပဲပြောပြော အပိုပါပဲ။


နွေအတွက် ဦးထုပ်လေးတွေလှူဒါန်းနိူင်ဖို့အတွက်ကြိုးပမ်းနေတဲ့ ဟန်လေး - CeleHits\nနွေအတွက် ဦးထုပ်လေးတွေလှူဒါန်းနိူင်ဖို့အတွက်ကြိုးပမ်းနေတဲ့ ဟန်လေး\nJanuary 25, 2021 by CeleHits\nရိသတ်ကြီးရေဟန်လေးကတော့လှပကျော့ရှင်းတဲ့ အလှကိုပိုင်ဆိုင်ထားပြီး Miss Universe myanmar ရဲ့အလှမယ်ဟောင်းတစ်ဦးလည်းဖြစ်ပြီးအမြဲပွင့်လင်းဖော်ရွေသူလေးပါ။အလှမယ်မင်းသမီးတစ်လက်ဖြစ်ပေမယ့် အချက်အပြုတ်ရေးရာမှာလည်းကျွမ်းကျင်ပိုင်နိုင်တဲ့အပြင် မိသားစုကိုလည်းထောက်ပံ့နိုင်တဲ့ အရမ်းကိုတော်တဲ့ မင်းသမီးတစ်လက်ပါပဲနော်။\nအမြဲတတ်နိုင်တဲ့ဘက်ကအလှူလေးတွေပြုလုပ်လျက်ရှိတဲ့ ဟန်လေးကတော့ ” လျှာ ဦးထုပ်တွေကို လက်ကားများများဝယ် လို့ရမဲ့နေရာလေးတစ်ချက်လောက် ?? ( အလှူ လုပ်ဖို့ပါ )မိုးတွင်းဆို မိုးကာလှူတယ်( နွေဆို ဦးထုပ်လှူမှာ မို့ )”ဆိုတဲ့ စာလေးနဲ့ သူမပရိသတ်တွေကိုအကူအညီတောင်းခံလာခဲ့တာပါ။ ဖတ်ရှုပေးကြတဲ့ ပရိသတ်ကြီးအားလုံး သာယာပျော်ရွှင်တဲ့ နေ့လေးတစ်နေ့ကို ပိုင်ဆိုင်နိုင်ကြပါစေလို့ ဆုတောင်းပေးလိုက်ပါတယ်နော်။\nရိသတျကွီးရဟေနျလေးကတော့လှပကြော့ရှငျးတဲ့ အလှကိုပိုငျဆိုငျထားပွီး Miss Universe myanmar ရဲ့အလှမယျဟောငျးတဈဦးလညျးဖွဈပွီးအမွဲပှငျ့လငျးဖျောရှသေူလေးပါ။အလှမယျမငျးသမီးတဈလကျဖွဈပမေယျ့ အခကျြအပွုတျရေးရာမှာလညျးကြှမျးကငျြပိုငျနိုငျတဲ့အပွငျ မိသားစုကိုလညျးထောကျပံ့နိုငျတဲ့ အရမျးကိုတျောတဲ့ မငျးသမီးတဈလကျပါပဲနျော။\nအမွဲတတျနိုငျတဲ့ဘကျကအလှူလေးတှပွေုလုပျလကျြရှိတဲ့ ဟနျလေးကတော့ ” လြှာ ဦးထုပျတှကေို လကျကားမြားမြားဝယျ လို့ရမဲ့နရောလေးတဈခကျြလောကျ ?? ( အလှူ လုပျဖို့ပါ )မိုးတှငျးဆို မိုးကာလှူတယျ( နှဆေို ဦးထုပျလှူမှာ မို့ )”ဆိုတဲ့ စာလေးနဲ့ သူမပရိသတျတှကေိုအကူအညီတောငျးခံလာခဲ့တာပါ။ ဖတျရှုပေးကွတဲ့ ပရိသတျကွီးအားလုံး သာယာပြျောရှငျတဲ့ နလေ့ေးတဈနကေို့ ပိုငျဆိုငျနိုငျကွပါစလေို့ ဆုတောငျးပေးလိုကျပါတယျနျော။


My Thoughts My Blog: စိတ်အခန့် မသင့်တာလေးတွေ\nဘာလို့ ဒီ ultra surf ဆိုတဲ့ ပရောစီ ဆော့ဝဲလ်က ဖွင့်လို့မရတာလဲ။ ခါတိုင်းဖွင့်နေကျဟာကို။ လူများ အဆင်မပြေချင်ရင် ပြောပါတယ် ဘာမှ ကိုမပြေဘူး။ အဲ့လို ပရော်စီမှ ဖွင့်မရတော့ ဒီစာတွေကိုဘယ်လို ကိုယ့်ဘလော့ဂ်မှာ တင်မလဲ။ ခက်တာပဲဗျာ.. ဒီမှာကလည်း ဘာခက်မှန်း မသိဘူး.. အစကတည်းက ဘာမှ မလွယ်တာကို။ ဖွင့်ထားတဲ့ သီချင်းကလည်း ကြိုက်လို့တာ ဖွင့်ထားတာ.. ဘာတဲ့ ‘ကိုယ်ဟာ ချစ်သော ရင်ခွင်ပျောက်သူတဲ့’ အဆင်မပြေသေးဘူး သီချင်းစာသားကိုကလေ။ ဒီလိုပဲ ထုံးစံအတိုင်း မိတ်ဆွေ အပေါင်းအသင်းတွေနဲ့ စမ်းချောင်းလမ်းထဲက ၀က်မြီးမှာ ဆုံပြီး စကားများများ ပြော.. ငြင်းခုန်ပြီ ပြန်လာတော့ အချိန်က ရိုးရိုးလိုင်းကားတွေ မဆွဲတော့တဲ့ အချိန်လေ။ အဲ့ဒါနဲ့ ဆေးလိပ်တစ်လိပ်သောက်လို့ ကုန်ချိန်ကြတော့ ကြားကားလို့ခေါ်ကြတဲ့ လိုက်အေ့စ် တစ်စီး ဖုတ်လိုက်ဖုတ်လိုက်ဝင်လာတယ်။ စပါယ်ယာ တို့ဝသီအတိုင်း လမ်းကြောင်းတွေ လျှောက်ခေါ်နေပြီး ခရီးသည်တွေကို ဖိတ်ခေါ်နေတယ်လေ။ ဒါပေမဲ့ တော်တော်နဲ့ကို မထွက်သေးဘူး။ ကိုယ်ကတော့ ထွက်တော့မလားဆိုပြီး စီးကရက် မတိုမရှည်လေး ကို ပြစ်လိုက်ရင်း ကားထွက်မှာကို စောင့်နေမိတယ်။ ဆေးလိပ်မသောက်ရတာပဲ အဖတ်တင်ပါတယ် .. စပါယ်ယာတွေကတော့ ခေါ်တုန်းပါဗျာ။\nအဲ့ဒါနဲ့ ကားစီးလာတာ ကိုယ်ဆင်းရမဲ့ မှတ်တိုင်ကိုရောက်ရောပေါ့ဗျာ။ ထုံးစံအတိုင်း လမ်းလျှောက်ပေါ့ဗျာ ကားမှတ်တိုင်ကနေ အဆောင်ကို။ အဆောင်ရောက်တော့ အရင်နေ့တွေလို အဆင်မပြေဘူးဗျာ။ ဘာဖြစ်လဲဆိုတော့ ညစာ အတွက် ထမင်းက ကိုယ်တိုင်မှ လာမယူရင် ထုတ်မပေးဘူးတဲ့။ အာ…. ဘယ်လိုဖြစ်တာလဲဗျာ… အရင် ပေးနေကျကို.. အေး… ခု ဒီလိုပဲတဲ့။ ဒီမှာ ငါနင့်အတွက် ချန်ထားတယ်တဲ့.. အမတော်သူက ပြောတယ် ။ အင်းပေါ့လေ. ဒီချိန်ရောက်နေပြီ ရှိရာစားရမှာပေါ့ နက်ဖန်မှ မေးကြည့်ရမယ် ဒီကိစ္စကို ဘယ်လိုဖြစ်တာလဲပေါ့လေ။\nပြီးတော့ သတိရတဲ့ သူငယ်ချင်းတစ်ယောက်ကို ဖုန်းဆက်လိုက်သေးတယ်။ အဲ့ဒီမှာ ပထမ တစ်ကောလ် ၀င်သွားတယ်။ စကားပြောချင်လို့ပါဆိုတော့ ဘာမှမပြောပဲ ဒီတိုင်းဖုန်းကြီးကိုင်ထားတယ်။ အဲ့ဒါနဲ့ ဖုန်းခဏ ချပြီးနောက်တစ်ခေါက် ထပ်ခေါ်လိုက်တယ်။ ဖုန်းလိုင်းဝင်သွားတယ် ဒီတစ်ခါ လာကိုင်တာ အမျိုးသားတစ်ယောက်။ ဘာကိစ္စလဲဆိုတော့ ကျွန်တော်က သူငယ်ချင်းနဲ့ ပြောချင်လို့ပါပေါ့.. အဲ့ဒါန အဲ့လူက ဘာပြောတယ်မှတ်လဲ ‘ ဟေ့ကောင် မင်းဒီချိန်ရှိနေပြီ နားမည်လည်ဘူးလား. ဘာလဲတဲ့ အိပ်နေပြီကွ’ ဆိုပြီး ခပ်မာမာပြောပါတယ်။ တစ်သက်နဲ့ တစ်ကို တစ်ခါမှ ဒီလိုဖုန်းဆက်လို့ အပြောခံဘူးတာလဲမဟုတ်။ နောက်ပြီးဆက်တာကလဲ ခင်တဲ့ သူငယ်ချင်းမလေး။ အချိန်ကလည်း ၁၀ နာရီကျော်လေးပဲ ရှိသေးတာ။ အရင် ဒီချိန်ဆိုဆက်ပါတယ် ။ နောက်ပြီး သူလဲ အင်တာနက်သုံးရင် ၁၂ နာရီ ၁ နာရီ။ ဘာလို့ခုမှပြောရတာလဲပေါ့။ စိတ်ထဲမှာ ဒေါသကလည်းထွက်သွားသလို အံ့သြောခြင်းနဲ့ ဘာလို့အဲ့လိုပြောရတာလဲ ဆိုတာလဲ စဉ်းစားလိုက်မိတယ်။ အဲ့ဒါနဲ့ ဆောရီးပါဗျာ ကျွန်တော်တောင်းပန်ပါတယ် ဆိုပြီး ဖုန်းကိုပြန်ချလိုက်ရပါတယ်။\nပြီးတော့ အွန်လိုင်းကိုဝင်လိုက်တော့ စမ်းချောင်းထဲမှာ တူတူ ထိုင်ခဲ့တဲ့ သူငယ်ချင်းနဲ့တွေ့တော့ အဲ့အကြောင်းတွေ ပြောပြမိတယ်။ သူကလည်း ကိုယ့်အကြောင်းတွေ သိနေတဲ့ သူဆိုတော့လေ။ ထားလိုက်ပါဗျာ ကျွန်တော်နက်ဖန်မှ ပြောပါတော့မယ် အဲ့ဒါတွေဆိုပြီးတော့ အမ ချန်ထားတဲ့ ထမင်းကို စားရင်းနဲ့ စဉ်းစားနေမိတယ်။ ဘာလို့ငါ့ကို အဲ့လိုပြောတာလဲပေါ့ ငါက ကောင်းကောင်းမွန်မွန်ပြောတာကိုပဲ ဆိုပြီးတော့လေ။ အင်း…… ထားလိုက်ပါတော့လေ. ဒါကလည်းဖြစ်တက်ပါတယ်လေ တစ်ခါတစ်လေ ဆိုပြီး ကိုယ်က နားလည်ပေးလိုက်ပါတယ်။ ပြောတာတော့ ပြောရဦးမှာပဲလေ။ နားလည်တယ်ဆိုတဲ့ နေရာမှာလည်း နားလည်သင့် နားလည်နိုင်တဲ့ သူဆို နားလည် လိုက်ရတာ ကောင်းပါတယ်။ လူတိုင်းကို အရမ်းကာရော နားလည်ပေးနေတယ်ဆိုရင်တော့ မဟုတ်သေးဘူးလို့ ကိုယ့်ကိုယ်ကို ထင်ပါတယ်။\nဒီစာရေးတာကလည်း ပုဂ္ဂိုလိက ခံစားချက်သက်သက်ကိုရေးတာပါ။ ဒီစာလာဖတ်တဲ့ သူတွေလည်း စာဖတ်ရင်း စိတ်ညစ်မယ်ဆို တောင်းပန်ပါတယ်။ စိတ်မကောင်းပါဘူးဗျာ။ ကိုယ်ပိုင်ခံစားချက်နဲ့ ပတ်သက်ပြီးတော့ တကယ်တော့ ဘလောဂ့်မှ မတင်ချင်ပါဘူး။ ဒါပေမဲ့ ဒီတစ်ခါ စိတ်ထဲမှာ မကောင်းဖြစ်မိတာကို ရေးချင်တာနဲ့ တင်လိုက်ပါတယ်။\nအသေးအဖွဲ ကိစ္စလေးတွေ လို့ပြောလို့ရပါတယ်ဗျာ။ ဒါပေမဲ့ ကျွန်တော်စိတ်မကောင်းလို့ တင်လိုက်တာပါ။ စာလာဖတ်တဲ့ မိတ်ဆွေ သူငယ်ချင်း အပေါင်းအသင်းတွေ ကို ဒီနေရာကနေပဲ တောင်းပန်ပါတယ်ဗျာ စိတ်အခန့်မသင့်တာတွေ ရေးထားလို့ ။ ဆောင်ဦးလှိုင် ကသီချင်းဆိုနေပါတယ် ‘ ကိုယ်ကကောင်းတိုင်း သူတို့ ပြန်ကောင်းနိုင်ပါမလား ‘ တဲ့ ……….\nဖိုးသူတော် ( ၆.၁၀.၀၈)\n၁နာရီ ၇ မိနစ်\nရေးသားသူ phoe thu taw at 1:16 AM\nအဲလို အပြောခံရတာတွေ ခဏခဏကြုံဖူးလို့ ရိုးနေပြီ..။ ဟဲ..ဟဲ...။ ဘာမှ စိတ်မညစ်နဲ့ ထပ်သာဆက်...။ ကျွန်တော်သာဆို အဲလိုပြော လို့ကတော့ တစ်ညလုံးဆက်လိုက် ချလိုက်နဲ့..။ ဟိ ပျော်စရာကြီး...။\nလူများအဆင်မပြေချင်ရင်ပြောပါတယ်။ ဒီ post မှာ Comment ရေးရတာကိုအဆင်မပြေဘူး သူတော်ရေ့။\nအင်း.. ကြည့်ရတာ သူငယ်ချင်းကောင်မလေးကို သူ.အိမ်က သိပ်မကြည်ဖြစ်နေလို့ ဖြစ်မှာပါ။ အဲဒီလိုတွေ ဖြစ်တတ်ပါတယ်။ ဒါမှ မဟုတ်လည်း သူမျှော်နေတဲ့ ဖုန်းမဟုတ်လို့လည်း ဖြစ်ချင်ဖြစ်နေမှာပေါ့..။ :)


ချီးမွမ်းခြင်းများနဲ့ ကိုးစားလိုက်ပါ | Rev.U Min Lwin\nPosted by ဦးမင်းလွင် on 14/09/2013\nPosted in: တရားေဟာခ်က္.\t1 Comment\nလူတိုင်းလူတိုင်းဟာ ကိုယ့်ကို သူတစ်ပါး ချီးမွမ်းတာကို ခံယူချင်ကြတဲ့ ဆန္ဒတွေ ရှိတတ်ကြ ပါတယ်။ ကိုယ်ရဲ့လုပ် ဆောင်မှု တစ်ခုခုအတွက်ပဲ ဖြစ်ဖြစ်၊ ကိုယ့်ရဲ့လေးစားရတဲ့သူ၊ ကိုယ့်ရဲ့ခင်မင် ရင်းနှီးရတဲ့သူ၊ ကိုယ့်ရဲ့မိဘများ၊ ညီ အစ်ကို မောင် နှမများ ထံက ချီးမွမ်းစကားကို ရယူချင်တတ်ကြ ပါတယ်။ ဘာဖြစ်လို့လဲဆိုတော့ “အသိအမှတ်ပြု ခံချင်လို့” ပဲဖြစ်တယ် မဟုတ်လား။ ဒီအကြောင်းအ ရာကို သိစေချင်တဲ့ ကျွန်ုပ်ရဲ့ ဆန္ဒအရင်းခံ တစ်ခုကတော့ အထက် က ဖော်ပြ ထားတဲ့ စိတ်နေ သဘောထား ဆန္ဒတွေဟာ လောကမှာ အသက်ရှင်ချိန် လေးအတွက် တခဏလေးပဲ အသိအမှတ်ပြုခြင်း ကိုခံရတာဖြစ် တယ်ဆိုတာကို နားလည်လက်ခံဖို့ လိုအပ်ပါတယ်။ တစ်ခါတရံ (အမှန်အတိုင်းပြောရ ရင် အချိန်တော်တော်များများမှာ) ဘုရားသခင် ကျွန်တော်တို့ အသက်တာရဲ့ လိုအပ်ချက် များကို ဖြည့်ဆည်း လုပ်ဆောင်ပေး ခဲ့တဲ့ ကောင်းကြီး မင်္ဂလာတွေ ကိုတော့ အကန့်အသတ်မရှိ ခံစားရယူနေပြီး ဘုရားသခင် ကို ကျေးဇူးတင် ချီးမွမ်းတဲ့ စကားလေး တစ်ခွန်းကို ပြောဖို့ မေ့လျော့နေ တတ် ကြပါတယ် …။(ဥပမာ – နေ့စဉ်ရှူရှိုက်ရတဲ့ လေအတွက်)\nမိတ်ဆွေအနေနဲ့ ကိုယ့်အပေါ်မှာ ခင်မင် တွယ်တာပြီး ကိုယ့်ကို ချစ်လျက်၊ ဂရုစိုက်တဲ့ လူရဲ့ အကြောင်းဆိုရင် အမြဲဘဲ သတိတရနဲ့ စိတ်ထဲမှာ ပဲဖြစ်ဖြစ်၊ တစ်ခါတရံ နှုတ်ကပဲဖြစ်ဖြစ်၊ ရင်ထဲ ကနေ ဘယ်လောက်တောင် ကျေးဇူး တင်ရှိပါ ကြောင်း၊ အတိုင်းမသိဝမ်းမြောက်ရပါကြောင်းကို မျက်ရည်ထွက် မတတ်ခံစားပြီး ကျေးဇူးတင်တတ် ကြပါတယ်။\nဘုရားသခင် ကျွန်တော်တို့အယောက်စီ တိုင်းအပေါ်မှာ ထားရှိတဲ့ သူ့ရဲ့မေတ္တာတော်၊ ဂရုဏာတော်၊ သစ္စာတော်၊ ကျေးဇူးတော်အစရှိတဲ့ စိတ်နေသဘောထား ဂုဏ်တော်တွေကို မိတ်ဆွေ အနေနဲ့ လေးလေးနက်နက် ဆင်ခြင်စဉ်းစားစေ ချင်လို့ ဒီဆောင်းပါးကို ကျွန်တော့်အသက်တာမှာ ဖြတ်သန်းခဲ့ရတဲ့ အတွေ့အကြုံကနေတဆင့် ဘုရားသခင်အကြောင်းကို ဆင်ခြင်ရင်း ဝေမျှပါတယ်။\nယုံကြည်သူ ခရစ်ယာန်တစ်ဦးအနေနဲ့ ခရစ်တော်အားဖြင့် ဘုရားသခင် ပြင်ဆင်ပေးခဲ့တဲ့ ကယ်တင်ခြင်း ဆိုတဲ့ ကောင်းကြီး မင်္ဂလာကို ခံယူပြီးတဲ့ အချိန်ကစပြီး ခရစ်တော်ဟာ ကျွန်တော်တို့ရဲ့ အရှင်သခင်၊ ကျွန်တော်တို့ကို အပြစ် ငရဲကနေပြီး သူ့ရဲ့အသွေးတော်နဲ့ ရွေးနှုတ် ထားပြီးပြီဖြစ်လို့ ခရစ်တော် အရှင်သခင်ရဲ့ အကြောင်း၊ အမိန့်တော် ကိုကျွန်တော်တို့ အမြဲဘဲ ဆင်ခြင် နှလုံးသွင်းပြီး အလိုတော်ကို နာခံ လိုက်လျှောက် ဖို့ရန် မပျက် မကွက် တာဝန်ရှိပါတယ်။ အဲဒီလို လိုက်လျှောက် ရာမှာလည်း ကျွန်တော်တို့ရဲ့ ခွန်အား၊ အစွမ်းအစ တွေကို အမှီပြုလို့ မရတဲ့ အတွက်ကြောင့်မို့ သန့်ရှင်း သောဝိညာဉ်တော်ကို ကျွန်ုပ်တို့ မှီခို ကိုးစားဖို့ ပေး ထားပါတယ်။ ကျွန်ုပ်တို့ရဲ့ အသက်တာ ကဏ္ဍတိုင်း မှာ ဘုရားသခင် အပေါ် ဘယ်လောက် ယုံကြည် ကိုးစား မှီခိုသလဲ ဆိုတာကို ဘုရားသခင်ဟာ ကျွန်ုပ် တို့ရဲ့နေ့စဉ်အသက်တာမှာ အတွေ့ အကြုံသစ် လေးတွေနဲ့ ဖြတ်သန်းအသက်ရှင်နေထိုင်ခွင့်ကို ပေးထားခြင်းအားဖြင့် စစ်ဆေးနေတတ်ပါတယ်။\nကျွန်တော်တို့ ယုံကြည်သူအများစုဟာ လိုချင်တာကိုရော၊ လိုအပ်တာ ကိုရော မရမချင်း ကလေးငယ်တစ်ယောက် ဖခင်ကိုပူစာသလိုမျိုး တောင်းတတ်ကြပါတယ်။ အဖြေချက်ချင်းရရင် တော့ Praise the Lord အဖြေမရရင်တော့ Why? ဆိုတဲ့မေးခွန်းတွေနဲ့ ဘုရားသခင်ကို တုံ့ပြန်တတ် ကြပါတယ်။ ကျွန်တော်ကိုယ်တိုင်လည်း ဒီအတွေ့အကြုံတွေကို ဖြတ်သန်းခဲ့ရ ပါတယ်။ ဒါပေမဲ့ ဘုရားသခင်ရဲ့ ကြီးမြတ်တဲ့နာမတော်များကို နှုတ်ကပတ်တော် ထဲက ဖတ်ရှုဆင်ခြင်တဲ့အခါ ကျွန်တော်ရဲ့ဘုရားသခင် အပေါ်ထားရှိတဲ့ အမြင်၊ သဘောထား၊ ခံယူချက်တွေ ပြောင်းလဲ ခဲ့ရပါတယ်။ ဘာလို့လည်းဆိုတော့ ဘုရားသခင်ရဲ့ နာမတော်တွေဟာ အင်မတန်မှ ကြီးမြတ်တော် မူပါတယ်။ ဘုရား သခင်ဟာ သူ့ရဲ့နာမတော်တွေရှိတဲ့အတိုင်း ကမ္ဘာလောကတစ်ခုလုံး၊ လူ့သမိုင်း ကြောင်းတစ်ခုလုံး၊ လူသားတစ်ဦးချင်းစီရဲ့ အသက်တာ ကို စီမံကွပ်ကဲနေတဲ့ အရှင်ဖြစ်တဲ့အတွက် ဖြစ်ပါတယ်။\nဒါကြောင့် (၁သက် ၅း၁၈) ”အရာရာ၌ ကျေးဇူးတော်ကို ချီးမွမ်းကြလော့။ အကြောင်းမူ ကား၊ သင်တို့သည် ထိုသို့ကျင့်စေခြင်းငှါ၊ ယေရှု ခရစ်၌ ဘုရားသခင် အလိုတော် ရှိ၏။”\nဘုရားသခင်ကို ချီးမွမ်းခြင်းအားဖြင့် ရရှိတဲ့ တိကျမှန်ကန်သော အကျိုးကျေးဇူး(ရလဒ်)ကို ဆင်ခြင်ဖို့ အနည်းငယ်ဝေငှလိုက်ပါတယ်။\nချီးမွမ်းခြင်းသည် ဘုရားသခင်ကို ကြီးမြတ်စေသည်။\nချီးမွမ်းခြင်းသည် ဘုရားသခင်ကို ကြီး မြတ်စေသည်။ ချီးမွမ်းခြင်းသည် ကျွန်ုပ်တို့၏ ပြဿနာများထက် ဘုရားသခင်အပေါ် မျက် မှောက်ပြုခြင်းကြောင့် ဘုရားသခင်၏ တန်ခိုးတော်၊ ဘုရားသခင်ကျွန်ုပ်တို့နဲ့ အတူရှိခြင်း၊ ဘုရား သခင်၏တတ်စွမ်းနိုင်ခြင်းတို့သည် ကျွန်ုပ်တို့၏ စဉ်းစားခံယူမှုကို ပြောင်းလဲစေပါသည်။\nချီးမွမ်းခြင်းသည် ယုံကြည်ခြင်းကို တည်ဆောက်ပေးသည်။\nဘုရားသခင် ကြီးမြတ်တော်မူခြင်းကို မြင် တွေ့ခံစားရလေလေ ကျွန်ုပ်တို့၏ ပြဿနာများ သည် သေးငယ်သွားလေလေ ဖြစ်သည်။ ချီးမွမ်း ခြင်းသည် ကျွန်ုပ်တို့ ဘုရားသခင် အပေါ် ယုံကြည် ခြင်းအရာကို တည်ဆောက်ပေးသည်။\nချီးမွမ်းခြင်းသည် ခံစားမှုများကို ပျောက်လွင့်စေသည်။\nကျွန်ုပ်တို့၏ ခံစားမှုများ ဖြစ်ကြသော စိုး ရိမ်ပူပန်ခြင်း၊ ကြောက်ရွံ့ခြင်း၊ သံသယဖြစ်ခြင်းများ သည် ဘုရားသခင်ကိုချီးမွမ်းခြင်းအားဖြင့် ပျောက် လွှင့်သွားစေပါသည်။ ထို့ကြောင့် ဘုရားသခင်ကို ဆုတောင်းပြီးလျှင် ကျွန်ုပ်တို့အနေဖြင့် ဘုရား သခင်သည် ကျွန်ုပ်တို့၏တောင်းလျှောက်မှုကို လုပ် ဆောင်ပေးနေပြီ ဖြစ်ကြောင်း ယုံကြည် စိတ်ချခြင်းကို ချီးမွမ်းခြင်း အားဖြင့် သက်သေထူကြပါစို့။\n← ဧ၀ံဂေလိဆိုတာ ဘာလဲ။\nဘုရားသခင်နှင့်အတူ လျှောက်လှမ်းသည်ဆိုရာဝယ် . . . →\nOne comment on “ချီးမွမ်းခြင်းများနဲ့ ကိုးစားလိုက်ပါ”\nNgwayaw Darlagalo on 25/09/2013 at 11:43 AM said:\n2013/9/14 Rev.U Min Lwin\n> ဦးမင္းလြင္ posted: “လူတိုင္းလူတိုင္းဟာ ကိုယ့္ကို သူတစ္ပါး\n> ခီ်းမြမ္းတာကို ခံယူခ်င္ၾကတဲ့ ဆႏၵေတြ ရိွတတ္ၾက ပါတယ္။ ကိုယ္ရဲ႕လုပ္ ေဆာင္မႈ\n> တစ္ခုခုအတြက္ပဲ ျဖစ္ျဖစ္၊ ကိုယ့္ရဲ႕ေလးစားရတဲ့သူ၊ ကိုယ့္ရဲ႕ခင္မင္\n> ရင္းနီွးရတဲ့သူ၊ ကိုယ့္ရဲ႕မိဘမ်ား၊ ညီ အစ္ကို ေမာင္ နွမမ်ားထံက\n> ခီ်းမြမ္းစကားကို ရယ”


Written by shwewar | Print\t| Email\t| Hits: 7627\nWeb Admin\t2019-08-22 11:22:16\n၂ဝ၁၉ ခုနှစ်၊ သြဂုတ်လ ၂၁ ရက် မန္တလေးတိုင်းဒေသကြီး၊ မြင်းခြံခရိုင်၊ မြင်းခြံမြို့နယ်အထွေထွေအုပ်ချုပ်ရေးဦးစီးဌာန အစည်းအဝေးခန်းမတွင် မန္တလေးတိုင်းဒေသကြီး တရားဥပဒေစိုးမိုးရေး ဌာနနှင့် တရားမျှတမှုဆိုင်ရာလုပ်ငန်းများ ပေါင်းစပ်ညှိနှိုင်းရေးအဖွဲ့ တွေ့ဆုံပွဲကို သြဂုတ်လ ၂၁ ရက် နံနက် ၉ နာရီခွဲက ကျင်းပသည်။ အဆိုပါ အခမ်းအနားတွင်...\nWeb Admin\t2019-06-26 13:54:26\n၂၀၁၉ခုနှစ်၊ ဇွန်လ ၂၅ရက် ပြန်ကြားရေးနှင့် ပြည်သူ့ဆက်ဆံရေးဦးစီးဌာနနှင့် ငါ့သရောက်မြို့ အခြေခံပညာဦးစီးဌာန ဆည် အခြေခံပညာအထက်တန်းကျောင်း(ခွဲ)တို့ ပူးပေါင်းကာ ဇွန်လ ၂၅ ရက် မွန်းလွဲ ၁၂ နာရီခွဲက မန္တလေးတိုင်းဒေသကြီး၊ ညောင်ဦးခရိုင်၊ ငါ့သရောက်မြို့ ဆည်အခြေခံပညာအထက်တန်းကျောင်း (ခွဲ) ဗိုလ်ချုပ်ခန်းမ၌ ကျင်းပသည်။ ရှေးဦးစွာ ပြည်သူ့လွှတ်တော် ကိုယ်စားလှယ် ဦးစော၊ အမျိုးသားလွှတ်တော်ကိုယ်စားလှယ်...\n“ကျေးလက်ဒေသဖွံ့ဖြိုးရေး” ပြည်သူ့စကားဝိုင်း ကျင်းပရေး ညှိနှိုင်းဆွေးနွေး\nWeb Admin\t2019-06-14 12:02:07\n၂၀၁၉ခုနှစ်၊ ဇွန်လ ၁၃ရက် မန္တလေးတိုင်းဒေသကြီး၊ မြစ်သားမြို့နယ်တွင်“ကျေးလက်ဒေသဖွံ့ဖြိုးရေး”ခေါင်းစဉ်ဖြင့် ပြည်သူ့စကားဝိုင်း ဆွေးနွေးပွဲကို ဒိုင်းကျေးရွာအုပ်စု၊ နတ်လွှဲကျေးရွာ ဓမ္မာရုံ၌ ဇွန် ၂၀ ရက် နံနက် ၉ နာရီတွင် ကျင်းပ မည်ဖြစ်ကြောင်း မြို့နယ်ပြန်ကြားရေးနှင့် ပြည်သူ့ဆက်ဆံရေးဦးစီးဌာန၊ လူထုအခြေပြုဗဟိုဌာန၌ ဇွန် ၁၂ ရက် မွန်းလွဲ ၁ နာရီက ကျင်းပသည့် ပြည်သူ့စကားဝိုင်း ကျင်းပနိုင်ရေး...\nကျေးလက်ဒေသဖွံ့ဖြိုးရေး ပြည်သူ့စကားဝိုင်း ကျင်းပ\nWeb Admin\t2019-06-13 11:06:54\n၂၀၁၉ခုနှစ်၊ ဇွန်လ ၁၂ရက် ကျေးလက်ဒေသဖွံ့ဖြိုးရေး ပြည်သူ့စကားဝိုင်းဆွေးနွေးပွဲကိုဇွန် ၁၁ ရက် မွန်းလွဲ ၁ နာရီက ကျောက်ဆည်မြို့ရန်ဘက်လိုကျေးရွာ ရွာလည်ဓမ္မာရုံတွင် ကျင်းပရာ ရှေးဦးစွာ အမျိုးသားလွှတ်တော်ကိုယ်စားလှယ် ဒေါ်အုန်းကြည်က အဖွင့်အမှာစကားပြောကြားပြီး ပြန်ကြားရေးနှင့် ပြည်သူ့ဆက်ဆံရေးဦးစီးဌာန မြို့နယ်ဦးစီးမှူး ဒေါ်ခင်စောလွင်က ဆွေးနွေးပွဲပြုလုပ်ရခြင်း၏ ရည်ရွယ်ချက်များကို...\nWeb Admin\t2019-01-21 10:45:40\n၂၀၁၉ ခုနှစ်၊ ဇန်န၀ါရီလ ၂၀ ရက် အမရပူရမြို့နယ် ပြန်ကြားရေးနှင့်ပြည်သူ့ဆက်ဆံရေးဦးစီးဌာနသည် လူထုအခြေပြုလုပ်ငန်း ပြည်သူ့စကားဝိုင်းများ ကျင်းပဆောင်ရွက်ရာတွင် ဇန်န၀ါရီလ ၁၈ ရက် နံနက် ၉ နာရီတွင် “လူငယ်နှင့်စာပေ”ခေါင်းစဉ်ဖြင့် ပြည်သူ့စကားဝိုင်းကို မြို့မအထက်တန်းကျောင်းအမှတ်(၂) မိဘအရိပ်-၂...


အပူထုတျ ရခြေိုးနညျး - Latest Myanmar News\nJune 7, 2021 by Latest Myanmar News\nမွနျမာ့ရိုးရာနညျးပညာပါ၊ ငှမေကုနျလူမပငျပနျးပဲ အလှနျကောငျးသောနညျးမို့ကူးယူဖျောပွပေးတာပါ။ မိမိကိုယျတိုငျလညျး ကငျြ့သုံး နပေါတယျ။\nအသကျအရှယျရလာလငျြ အပူအပုပျအခိုးအကငျးမြားခန်ဓာအတှငျးမှာကိနျးအောငျနတေကျပါတယျ။ ခန်ဓာကိုယျရဲ့ဇီဝကမ်မလှညျ့ပတျမှုကဆြငျးသှားလို့ပါ။\nသနျတုနျးမွနျတုနျး.(၂၃)အရှယျမဟုတျတော့ပါဘူး။ ခန်ဓာကိုယျဖှဲ့စညျးပုံမြားအားလညျးကဆြငျးကုနျကွပါပွီ။ အအိပျအစားအနအေထိုငျပွုမူဆောငျရှကျမှုမြားလညျးဆငျခွငျကွရတော့မှာပါ။\nကံ စိတျ ဥတု အဟာရ နဲ့ သာ အညီနထေိုငျစားသောကျပွုမူကွပါကုနျ။\nလူတှမှော ငုပျလှောငျအောငျးနတေဲ့ အပူရှိပါတယျ။ ဒီအပူတှကေို ရခြေိုးပွီးမထုတျရငျ အန်တရာယျရှိပါတယျ။ အောငျးပူတှကေို စံနဈတကမြထုတျဘဲ ကနျထှကျစမေယျဆိုရငျ အန်တရာယျရှိပါတယျ။\nဒါကွောငျ့ရခြေိုးနညျး မှနျဖို့ လိုပါတယျ။ ရောဂါရှိသညျဖွဈစေ၊ မရှိသညျဖွဈစေ လူတိုငျးအတှကျ အောငျးပူတှေ ထှကျစမေယျ့ ( အနှိပျမခံဘဲ )အပူထုတျတဲ့နညျးကို ပွောပွပါ့မယျ။\n၁ ။ ရမေခြိုးခငျ အပူထုတျနညျး မနျကညျြးရေ ခပျကြဲကြဲ ခပျပါးပါးလေး ခန်ဓာကိုယျ တဈခုလုံးကို ပှတျပါ။\n၂ ။ဆားနညျးနညျးဖွငျ့ ဘယျခွဖေဝါးကို ညာလကျဖဝါးနဲ့၊ ညာခွဖေဝါးကို ဘယျဘကျလကျဖဝါးနဲ့ အလြားလိုကျ အကွိမျ ၅၀ – ခနျ့ ပှတျပါ။\n၃ ။၁၀ – မိနဈကွာမှ ရခြေိုးပါ။\n၄ ။ရခြေိုးရာမှာ ရကေို ဝုနျးကနဲ တနျးမခြိုးပါနဲ့၊ ခွရေေ လကျရကေို ဖွဈသလို စ မလောငျးပါနဲ့၊ ပေါငျအလယျ၊ လကျမောငျးအလယျ၊ အဆီရှိတဲ့နရောမှာ အပူခိုတာမို့ ပေါငျအလယျ လကျမောငျးအလယျက စလောငျးပွီး အစှနျအဖြားတှကေိုလောငျးပါ။\nပွီးတော့ မကျြနှာသဈမယျ။ တဈကိုယျလုံးခြိုးမယျ။ ဒီလို စိတျရှညျ လကျရှညျခြိုးပေးရငျ အပူတှေ တစိမျ့စိမျ့ထှကျစပေါတယျ။ အထူးမှတျသားရမှာက ဆားပှတျပွီး ရခြေိုးပါ။ ရမေခြိုးဖွဈဘဲ ဆားမပှတျပါနဲ့။\nည အခါညဈပလေို့ ခွထေောကျကို ရဆေေးရငျလညျး ခွောကျအောငျပွနျသုတျပါ။ ဒီလိုမဟုတျရငျ မကျြစိနာတတျတယျ၊ မကျြဝတျတှေ ထှကျတတျပါတယျ။\nအပူထုတျနညျးနောကျတဈမြိုးကတော့ ရခြေိုးရငျ မနျကညျြးသီးsalt scrubလေးခွဖေဝါးကိုအရငျပှတျတယျ ခွဖေဝါးကနတေဖွညျးဖွညျးခန်ဓာကိုယျအပျေါပိုငျးထိတကျသှားပွီး တဈကိုယျလုံးကိုပှတျတယျ\nမိနဈအနညျးငယျကွာတော့ရခြေိုးခလြိုကျ‌တယျ ပွီးလငျြ မနျကညျြးဆပျပွာလေးတိုကျပါတယျ salt scrubမသုံးဖဈတဲ့ရကျတှမှော အပူတှထေပျမံထှကျပွီး အသားအရညျကွညျလငျအောငျ သဘာဝမနျကညျြးအနှဈကိုပါ တကိုယျလုံးပှတျတိုကျပါတယျ ။\nရခြေိုးပွီး ကရမကျ၊သနပျခါးကို ခွဖေဝါးကနစေတငျကာတဈကိုယျလုံး လိမျးလိုကျပါတယျ ကရမကျ၊သနပျခါး အစှမျးက‌တော့ ပွောစရာမလိုအောငျအပူကိုစုတျထုတျပွီး\nမွနျမာဆေးကမျြးမြားအလိုအရ ..ကရမကျသညျခါးသကျသော အရသာရှိပွီးခြိုသညျ။ အေးကာ သလိပျကိုဖွဈစသေညျ။ လကေို တိုးစသေညျ။\nအမွဈ ၊ အသားကိုသှေး၍ လိမျးခွငျးဖွငျ့လညျးကောငျး ၊ သောကျခွငျးဖွငျ့လညျးကောငျး သလိပျကိုကွစေသေညျ။ နှလုံးရောဂါ ၊ ဆီးရောဂါ ၊ ညောငျးကရြောဂါမြား ပြောကျကငျးနိုငျသညျ။\nသှေးလိမျးခွငျးဖွငျ့ ကိုယျသားကိုယျရကေို အေးမွစပွေီး ယားယံခွငျး ပြောကျစသေညျ။ အမြိုးသမီးမြား မီးယပျနှငျ့ပတျသကျသညျ့\nမီးယပျနညျးခွငျး၊ မြားခွငျး၊ မီးယပျဆုံးခြိနျ သှေးခိုးပူမှုတျ၍ခန်ဓာကိုယျတဈကိုယျလုံး(သို့) အစိတျအပိုငျးအလိုကျ ပူခွငျး၊ခြှေးထှကျမြားခွငျး၊\nညအိပျမပြျောခွငျး၊ မီးယပျကှကျ၊ မီးယပျအရပွေားရောဂါ၊ မီးယပျခမျြးထရောဂါမြားကိုပြောကျစနေိုငျသညျ။\nသှေးယားခွငျး၊ အရပွေား၌ အဖု၊ အပိနျ့ထှကျခွငျးအတှကျ ကရမကျအတုံး၊ ဧကရာဇျမွဈ၊သကွား ကျောဖီဇှနျး(၁) ဇှနျး ရောစပျ၍ နံနကျ၊ ည သောကျပေးနိုငျသညျ။\nရငျတုနျ၊ နှလုံးခုနျ၊ မူးဝေ၍ အိပျမပြျောသူမြား\nအတှကျ ကရမကျ၊ ဇီးစအေ့ဆနျ၊ သကွား ဆတူရောကာအမှုနျ့ပွု၍ ကျောဖီဇှနျး(၁) ဇှနျး တဈနေ့(၂) ကွိမျ၊ ရကေကျြအေးဖွငျ့သောကျနိုငျသညျ။\nသှေးစုနာ၊ အနာစာဥ၊ အဖုအကြိတျနာမြားအတှကျ\nကရမကျ၊ နံ့သာဖွူ၊ ဇာတိပ်ဖိုလျသီးအဆနျ(၃) မြိုး ရောသှေး၍ တဈနေ့(၄) (၅) ကွိမျ လိမျးပေးပါက ပြောကျကငျးနိုငျသညျ။\nမီးတှငျခေါငျးကိုကျခွငျး၊ ဇကျကွောထိုးခွငျး၊ မကျြရိုးကိုကျ၍ ခေါငျးအုံ၊ ခေါငျးမကွညျလငျခွငျးအတှကျ ကရမကျအစကို အနညျးငယျယူပွီး နနှငျးမှုနျ့နှငျ့ ဆတူရော၍ မီးခဲပျေါ တငျပွီး အငှမှေို့ငျးကိုရှူပေးလြှငျ ခကျြခွငျးသကျသာစသေညျ။\nကရမကျကို ဆနျဆေးရညျ ဒုတိယအရညျနှငျ့ ရောသှေးပွီး ဆေးရညျ ဟငျးစားဇှနျ(၁) ဇှနျးတှငျ သကွားဇှနျးတဈဝကျ၊ သံပုရာရညျဇှနျးတဈဝကျ ပေါငျးပွီး ဟငျးစားဇှနျး(၂) ဇှနျးခနျ့အား နံနကျ၊ ညသောကျပေးနိုငျသညျ။\nကရမကျ၊ ဥပသကာမွဈ (၂) မြိုးသှေးကာ ဟငျးစားဇှနျး(၁) ဇှနျးတှငျ သံပုရာရညျ ဇှနျးတဈဝကျ ထညျ့ပွီး တနေ့(၂)ကွိမျ စှဲသောကျပါ။\nကရမကျ ပဈြပဈြသှေးကာ တရျောကငျပှနျးရညျနှငျ့ စပျ၍ မကွာခဏလိမျးပေးပါ။\nကလေးမြား အနာမီး၊ အနာစကျရောဂါမြားအတှကျ\nကရမကျ၊ သွဇာသီးအခွောကျ၊ အုနျးဆီနှငျ့ရောသှေးပွီး အနာကို မကွာခဏလိမျးပေးပါကသကျသာပြောကျကငျးနိုငျခွငျး စတဲ့ကောငျးကြိုးမြားစှာရရှိနိုငျတာ ကရမကျဖွဈပါတယျရှငျ။\nDin Din”’ B.A(Hist)Dip. T. Med တိုငျးရငျးဆေးပညာဒီပလိုမာ၊ တဆ.၁၉၁၆\nမြန်မာ့ရိုးရာနည်းပညာပါ၊ ငွေမကုန်လူမပင်ပန်းပဲ အလွန်ကောင်းသောနည်းမို့ကူးယူဖော်ပြပေးတာပါ။ မိမိကိုယ်တိုင်လည်း ကျင့်သုံး နေပါတယ်။\nအသက်အရွယ်ရလာလျင် အပူအပုပ်အခိုးအကင်းများခန္ဓာအတွင်းမှာကိန်းအောင်နေတက်ပါတယ်။ ခန္ဓာကိုယ်ရဲ့ဇီဝကမ္မလှည့်ပတ်မှုကျဆင်းသွားလို့ပါ။\nသန်တုန်းမြန်တုန်း.(၂၃)အရွယ်မဟုတ်တော့ပါဘူး။ ခန္ဓာကိုယ်ဖွဲ့စည်းပုံများအားလည်းကျဆင်းကုန်ကြပါပြီ။ အအိပ်အစားအနေအထိုင်ပြုမူဆောင်ရွက်မှုများလည်းဆင်ခြင်ကြရတော့မှာပါ။\nကံ စိတ် ဥတု အဟာရ နဲ့ သာ အညီနေထိုင်စားသောက်ပြုမူကြပါကုန်။\nလူတွေမှာ ငုပ်လှောင်အောင်းနေတဲ့ အပူရှိပါတယ်။ ဒီအပူတွေကို ရေချိုးပြီးမထုတ်ရင် အန္တရာယ်ရှိပါတယ်။ အောင်းပူတွေကို စံနစ်တကျမထုတ်ဘဲ ကန်ထွက်စေမယ်ဆိုရင် အန္တရာယ်ရှိပါတယ်။\nဒါကြောင့်ရေချိုးနည်း မှန်ဖို့ လိုပါတယ်။ ရောဂါရှိသည်ဖြစ်စေ၊ မရှိသည်ဖြစ်စေ လူတိုင်းအတွက် အောင်းပူတွေ ထွက်စေမယ့် ( အနှိပ်မခံဘဲ )အပူထုတ်တဲ့နည်းကို ပြောပြပါ့မယ်။\n၁ ။ ရေမချိုးခင် အပူထုတ်နည်း မန်ကျည်းရေ ခပ်ကျဲကျဲ ခပ်ပါးပါးလေး ခန္ဓာကိုယ် တစ်ခုလုံးကို ပွတ်ပါ။\n၂ ။ဆားနည်းနည်းဖြင့် ဘယ်ခြေဖဝါးကို ညာလက်ဖဝါးနဲ့၊ ညာခြေဖဝါးကို ဘယ်ဘက်လက်ဖဝါးနဲ့ အလျားလိုက် အကြိမ် ၅၀ – ခန့် ပွတ်ပါ။\n၃ ။၁၀ – မိနစ်ကြာမှ ရေချိုးပါ။\n၄ ။ရေချိုးရာမှာ ရေကို ဝုန်းကနဲ တန်းမချိုးပါနဲ့၊ ခြေရေ လက်ရေကို ဖြစ်သလို စ မလောင်းပါနဲ့၊ ပေါင်အလယ်၊ လက်မောင်းအလယ်၊ အဆီရှိတဲ့နေရာမှာ အပူခိုတာမို့ ပေါင်အလယ် လက်မောင်းအလယ်က စလောင်းပြီး အစွန်အဖျားတွေကိုလောင်းပါ။\nပြီးတော့ မျက်နှာသစ်မယ်။ တစ်ကိုယ်လုံးချိုးမယ်။ ဒီလို စိတ်ရှည် လက်ရှည်ချိုးပေးရင် အပူတွေ တစိမ့်စိမ့်ထွက်စေပါတယ်။ အထူးမှတ်သားရမှာက ဆားပွတ်ပြီး ရေချိုးပါ။ ရေမချိုးဖြစ်ဘဲ ဆားမပွတ်ပါနဲ့။\nည အခါညစ်ပေလို့ ခြေထောက်ကို ရေဆေးရင်လည်း ခြောက်အောင်ပြန်သုတ်ပါ။ ဒီလိုမဟုတ်ရင် မျက်စိနာတတ်တယ်၊ မျက်ဝတ်တွေ ထွက်တတ်ပါတယ်။\nအပူထုတ်နည်းနောက်တစ်မျိုးကတော့ ရေချိုးရင် မန်ကျည်းသီးsalt scrubလေးခြေဖဝါးကိုအရင်ပွတ်တယ် ခြေဖဝါးကနေတဖြည်းဖြည်းခန္ဓာကိုယ်အပေါ်ပိုင်းထိတက်သွားပြီး တစ်ကိုယ်လုံးကိုပွတ်တယ်\nမိနစ်အနည်းငယ်ကြာတော့ရေချိုးချလိုက်‌တယ် ပြီးလျင် မန်ကျည်းဆပ်ပြာလေးတိုက်ပါတယ် salt scrubမသုံးဖစ်တဲ့ရက်တွေမှာ အပူတွေထပ်မံထွက်ပြီး အသားအရည်ကြည်လင်အောင် သဘာဝမန်ကျည်းအနှစ်ကိုပါ တကိုယ်လုံးပွတ်တိုက်ပါတယ် ။\nရေချိုးပြီး ကရမက်၊သနပ်ခါးကို ခြေဖဝါးကနေစတင်ကာတစ်ကိုယ်လုံး လိမ်းလိုက်ပါတယ် ကရမက်၊သနပ်ခါး အစွမ်းက‌တော့ ပြောစရာမလိုအောင်အပူကိုစုတ်ထုတ်ပြီး\nမြန်မာဆေးကျမ်းများအလိုအရ ..ကရမက်သည်ခါးသက်သော အရသာရှိပြီးချိုသည်။ အေးကာ သလိပ်ကိုဖြစ်စေသည်။ လေကို တိုးစေသည်။\nအမြစ် ၊ အသားကိုသွေး၍ လိမ်းခြင်းဖြင့်လည်းကောင်း ၊ သောက်ခြင်းဖြင့်လည်းကောင်း သလိပ်ကိုကြေစေသည်။ နှလုံးရောဂါ ၊ ဆီးရောဂါ ၊ ညောင်းကျရောဂါများ ပျောက်ကင်းနိုင်သည်။\nသွေးလိမ်းခြင်းဖြင့် ကိုယ်သားကိုယ်ရေကို အေးမြစေပြီး ယားယံခြင်း ပျောက်စေသည်။ အမျိုးသမီးများ မီးယပ်နှင့်ပတ်သက်သည့်\nမီးယပ်နည်းခြင်း၊ များခြင်း၊ မီးယပ်ဆုံးချိန် သွေးခိုးပူမှုတ်၍ခန္ဓာကိုယ်တစ်ကိုယ်လုံး(သို့) အစိတ်အပိုင်းအလိုက် ပူခြင်း၊ချွေးထွက်များခြင်း၊\nညအိပ်မပျော်ခြင်း၊ မီးယပ်ကွက်၊ မီးယပ်အရေပြားရောဂါ၊ မီးယပ်ချမ်းထရောဂါများကိုပျောက်စေနိုင်သည်။\nသွေးယားခြင်း၊ အရေပြား၌ အဖု၊ အပိန့်ထွက်ခြင်းအတွက် ကရမက်အတုံး၊ ဧကရာဇ်မြစ်၊သကြား ကော်ဖီဇွန်း(၁) ဇွန်း ရောစပ်၍ နံနက်၊ ည သောက်ပေးနိုင်သည်။\nရင်တုန်၊ နှလုံးခုန်၊ မူးဝေ၍ အိပ်မပျော်သူများ\nအတွက် ကရမက်၊ ဇီးစေ့အဆန်၊ သကြား ဆတူရောကာအမှုန့်ပြု၍ ကော်ဖီဇွန်း(၁) ဇွန်း တစ်နေ့(၂) ကြိမ်၊ ရေကျက်အေးဖြင့်သောက်နိုင်သည်။\nသွေးစုနာ၊ အနာစာဥ၊ အဖုအကျိတ်နာများအတွက်\nကရမက်၊ နံ့သာဖြူ၊ ဇာတိပ္ဖိုလ်သီးအဆန်(၃) မျိုး ရောသွေး၍ တစ်နေ့(၄) (၅) ကြိမ် လိမ်းပေးပါက ပျောက်ကင်းနိုင်သည်။\nမီးတွင်ခေါင်းကိုက်ခြင်း၊ ဇက်ကြောထိုးခြင်း၊ မျက်ရိုးကိုက်၍ ခေါင်းအုံ၊ ခေါင်းမကြည်လင်ခြင်းအတွက် ကရမက်အစကို အနည်းငယ်ယူပြီး နနွင်းမှုန့်နှင့် ဆတူရော၍ မီးခဲပေါ် တင်ပြီး အငွေ့မှိုင်းကိုရှူပေးလျှင် ချက်ခြင်းသက်သာစေသည်။\nကရမက်ကို ဆန်ဆေးရည် ဒုတိယအရည်နှင့် ရောသွေးပြီး ဆေးရည် ဟင်းစားဇွန်(၁) ဇွန်းတွင် သကြားဇွန်းတစ်ဝက်၊ သံပုရာရည်ဇွန်းတစ်ဝက် ပေါင်းပြီး ဟင်းစားဇွန်း(၂) ဇွန်းခန့်အား နံနက်၊ ညသောက်ပေးနိုင်သည်။\nကရမက်၊ ဥပသကာမြစ် (၂) မျိုးသွေးကာ ဟင်းစားဇွန်း(၁) ဇွန်းတွင် သံပုရာရည် ဇွန်းတစ်ဝက် ထည့်ပြီး တနေ့(၂)ကြိမ် စွဲသောက်ပါ။\nကရမက် ပျစ်ပျစ်သွေးကာ တရော်ကင်ပွန်းရည်နှင့် စပ်၍ မကြာခဏလိမ်းပေးပါ။\nကလေးများ အနာမီး၊ အနာစက်ရောဂါများအတွက်\nကရမက်၊ သြဇာသီးအခြောက်၊ အုန်းဆီနှင့်ရောသွေးပြီး အနာကို မကြာခဏလိမ်းပေးပါကသက်သာပျောက်ကင်းနိုင်ခြင်း စတဲ့ကောင်းကျိုးများစွာရရှိနိုင်တာ ကရမက်ဖြစ်ပါတယ်ရှင်။\nDin Din”’ B.A(Hist)Dip. T. Med တိုင်းရင်းဆေးပညာဒီပလိုမာ၊ တဆ.၁၉၁၆\nCategories ကျန်းမာရေးသုတ Tags အပူထုတျ Post navigation\nအိမျမှာ အပငျစိုကျဝါသနာပါတဲ့ သူတှေ သိထားသငျ့တဲ့ အပငျနိမိတျ


Vivo – AsiaApps\nVivo NEX ရဲ့ Dual Display ကဘယ်လိုဖြစ်လာတာလဲ???\nDecember 18, 2018 MoonSmartphone NewsNo Comment on Vivo NEX ရဲ့ Dual Display ကဘယ်လိုဖြစ်လာတာလဲ???\nအသစ် အဆန်းတွေ ကို အမြဲတမ်း ရှေ့ပြေးအနေနဲ့ ဖန်တီးပြုလုပ်လေ့ရှိတဲ့ Vivo ဟာ အခုတစ်ခေါက်မှာလည်း Dual Display (မျက်နှာပြင်နှစ်ခု) ဆိုတဲ့ ဆန်းသစ်တဲ့ တီထွင်ချက်တစ်ခု ကို ဖန်တီး ပြုလုပ် ထားတာကို တွေ့ရပါတယ်။…\nIn-display fingerprint sensor နှင့်အတူ Notch ပုံစံ တစ်မျိုးနဲ့ မိတ်ဆက်လိုက်တဲ့ Vivo ရဲ့ V11\nSeptember 6, 2018 September 6, 2018 MoonSmartphone NewsNo Comment on In-display fingerprint sensor နှင့်အတူ Notch ပုံစံ တစ်မျိုးနဲ့ မိတ်ဆက်လိုက်တဲ့ Vivo ရဲ့ V11\nVivo က သူ့ရဲ့ အမျိုးအစားအသစ်တစ်မျိုး ဖြစ်တဲ့ V11 အကြောင်းကို တရားဝင် ကြေညာလိုက်ပါပြီ။ Vivo ရဲ့ generation အသစ်ဖြစ်တဲ့ V11 က ဒီနှစ်အစောပိုင်းတုန်းက ထွက်ခဲ့တဲ့ V9 နောက်မှထွက်ရှိလာမယ့် ဖုန်းဖြစ်ပါတယ်။…\nHTC, Samsung, Honor, Nokia တို့အပါအဝင် Smartphone ထုတ်လုပ်တဲ့ကုမ္ပဏီတော်တော်များများက သူတို့ရဲ့ ထုတ်ကုန်တွေကို Android ရဲ့နောက်ဆုံး Version ဖြစ်တဲ့ Oreo အဆင့်နဲ့ကိုက်ညီမှုရှိအောင်ပြောင်းလဲနေကြပြီဖြစ်ပါတယ်။ အခုဆိုရင် ထုတ်ကုန်တော်တော်များများကိုကိုက်ညီမှုရှိအောင်ပြောင်းလဲနေပြီးပါပြီ။ ကျွန်တော်တို့ Asiaapps မှာလည်း…\nVivo အနေနဲ့ Under-diplay fingerprint feature ပါဝင်တဲ့ X20 Plus version ကို မကြာသေးမီကကျင်းပခဲ့တဲ့ CES ၂၀၁၈ မှာ မိတ်ဆက်ခဲ့ပြီးဖြစ်ပါတယ်။ Fingerprint ပါဝင်တဲ့ X20 Plus version အသစ်ကိုတော့ ဇန်နဝါရီလ…


ခိုင်အေး ● ဒီလမ်းကနေ ပြန်တဲ့အခါ | MoeMaKa Burmese News & Media\n(မိုးမခ) မေ ၃ဝ၊ ၂ဝ၁၇\nကိုယ်က ရာဇဝင်ထဲက အိုးလည်းမဟုတ်ပါဘူး။ ရာဇဝင်တွင်မယ့် အိုးလည်းမဟုတ်ပါဘူး။ ခေါမက ကျောက်အိုးကွဲလည်း မဟုတ်ပါဘူး။ စိနတိုင်းက လက်ရာမြောက်ကြွေပန်းအိုးလည်း မဟုတ်ရပါဘူး။ ဧည့်ခန်းဆောင်မှာ ငေးမောကြည့်ရှုကြရတဲ ပန်းအလှအိုးလည်း မဟုတ်ပါဘူး။ ပေါက်တဲ့အိုးလည်း မဟုတ်ပါဘူး။ လှုပ်တဲ့အိုးလည်း မဟုတ်ပါဘူး။ လမ်းနံဘေးရေချမ်းစင်က အိုးလည်းမဟုတ်ရပါဘူး။ အိမ်တိုင်းမှာရှိတဲ့ မရှိမဖြစ် သောက်ရေအိုးလည်းမဟုတ်ရပါဘူး။ အညတြအိုးလေးတလုံးပါ။ အထင်တော့ မသေးလိုက်နဲ့နော်။ အိုးတော့ အိုးပါပဲ။ ဒါပေမဲ့ မိသားစုတစုရဲ့မီးဖိုချောင်စရိတ်ကိုအတိုင်းအတာတခုထိ ဖြည့် ဆည်းပေးနေတဲ့အိုးလေးပါ အဲဒီအတွက် ကိုယ့်ကိုယ်ကိုယ် တန်ဖိုးထားတယ်။ ဂုဏ်ယူတယ်။ ဒီခေတ်ကြီးထဲမှာ မီးဖိုချောင် စရိတ်ဆိုတာလည်း သိတယ်မဟုတ်လား။ လွယ်တာမှတ်လို့။ ကိုယ်က အဲဒီတာဝန်ကို ထမ်းနေရတာ။ ကြီးကြီး ကျယ်ကျယ် လျှောက်ပြောနေတယ်ထင်နေပြီလား။ မှားသွားမယ်နော်။ ဆုံးဖြတ်ချက်ဆိုတာ အလျင်စလိုဆုံးဖြတ်ရင် မှားတတ်တာချည်း ပဲလေ။ ဟုတ်တယ်မဟုတ်လား။ ခင်ဗျားကလည်း တကွေ့မဟုတ်တကွေ့တော့ အဲသလိုအမှားမျိုးကြုံဖူးမှာပါ။ အတွေ့အကြုံ ကနေသင်ခန်းစာယူပေါ့ဗျာ။ ရှေးလူကြီးတွေလည်း ဆိုခဲ့ဖူးတာပဲ။ အတွေ့အကြုံဆိုတာ အကောင်းဆုံးဆရာတဲ့။ ခင်ဗျားကို ဆရာလုပ်တာ မဟုတ်ဘူးနော်။ အညသြအိုးလေးတလုံးက အကြံပေးတာပါ။ ယူချင်လည်းယူ၊ မယူချင်လည်းနေပေါ့။ အဲဒါ ကတော့ ခင်ဗျားတို့အပိုင်းပဲ။\nအင်း …. ကိုယ့်အကြောင်းကိုယ်ပဲပြောတာ ကောင်းပါတယ်။ သူများအကြောင်းပြောတော့ အတင်းတုပ်တယ် ဖြစ်ဦးမယ်။ ကိုယ့်အကြောင်း ကိုယ်ပြောတော့လည်း ကိုယ့်ကိုယ်ကိုယ်ဖော် မသူတော်ဖြစ်ဦးမယ်။ ခင်ဗျားတို့ လူတွေကြားထဲ နေရတာ လည်း သိပ်မလွယ်ဘူး။ မလွတ် လပ်ဘူး။ အပြောကျပ်၊ အဆိုကျပ်၊ အနေကျပ်နဲ့။ နေတတ်ထိုင်တတ်ပြောတတ်ဆိုတတ်မှ။ မနေတတ်မထိုင်တတ်၊ မပြောတတ်မဆိုတတ်လို့ အများသူတကာ ဝိုင်းသမကြတာ မြင်ဖူးကြား ဖူးတယ်မဟုတ်လား။ လောကမှာ ကိုယ့်ကိုယ်ကိုယ် ဟုတ်လှပြီထင်ပြီး လျှောက်ပြောမယ်မကြံနဲ့။ ကိုယ့်ထက်ဟုတ်တဲ့သူတွေက ကိုယ့်ပတ်ဝန်း ကျင်မှာ တလှေကြီးရှိတတ်တယ်။ ငါ့အခြေအနေနဲ့ ငါ့တော့ ဘယ်သူမှဆန့်ကျင်ရဲမှာမဟုတ်ဘူးထင်ပြီး မဟုတ်တာ ပြောဖို့ လည်း စိတ်မကူးလေနဲ့။ တခါနှစ်ခါ ရချင်ရမယ်။ အကြောက်တရားကနေ ဘာကိုမှမကြောက်တော့တဲ့ စိတ် ပေါက်သွားရင် မကြောက်တရား ပြောင်းသွားရင် ဘာတွေဖြစ်သွားလဲဆိုတာ သိတယ်မဟုတ်လား။ လူတွေကို လျှော့မတွက်နဲ့။ အိုးမှာ စိတ် မရှိပေမယ့် လူတွေမှာ စိတ်ဆိုတာရှိတယ်။ ဒုက္ခပါပဲ ပြောရင်းနဲ့ဘယ်တွေရောက်သွားပါလိမ့်။ အိုးက အိုးလိုမနေဘူး။ လူတွေ ကြားထဲ ဝင်ပါချင်တယ် ပြောခံရတော့မယ်။ ကဲပါ … အိုးလိုနေပြီး အိုးလိုပဲပြောပါတော့မယ်။ အိုးပါးလည်း မဝတော့ပါဘူး။\nဗျာ …. ကိုယ့်ရဲ့မိဘနဲ့ဇာတိဟုတ်လား။ မနောက်နဲ့ဗျာ။ အိုးဆိုမှတော့ မိဘတွေဇာတိတွေ မေးနေရသေးလား။ မေးနေဖို့လို သေးလား။ တော်ကြာနေရင် မှတ်ပုံတင်ပါ တောင်းဦးမလား မသိဘူး။ ခင်ဗျားတို့လူတွေ အကျင့်ကိုက ဘယ်လိုလဲမသိဘူး။ ဟဲဟဲ နောက်တာပါဗျာ။ အိုးရဲ့ မိဘဆိုမှတော့ မြေကြီးပေါ့ဗျာ။ အိုးကိုမြေကြီးကလွဲရင် ဘယ်သူက မွးဖွားပေးနိုင်မှာလဲ။ ဇာတိ ကတော့ ဖိုပေါ့ဗျာ။ အိုးဖိုထဲက ထွက်မလာလို့ ဘယ်ထဲက ထွက်လာရမှာလဲ။ ဟား ….. ဟား….ဟား ကျွဲမြီးတိုသွားပြီ။ ကိုယ်လည်း တခါတခါ ပျော်ချင်လို့ ပျက်ချော်ချော် ပြောကြည့်တာပါ။ ကိုယ့်ဇာတိက “မြင်းဒေါင်း” တဲ့သိလား။ မသိဘူး မ ဟုတ်လား။ ဘယ်သိနိုင်ပါ့မလဲဗျာ။ သာမန်ရွာလေးတရွာကိုး။ တိုင်းပြည်ကိုကယ်တင်တဲ့သူလည်းမပေါ်ထွန်းဖူးတဲ့ရွာ။ တိုင်းပြည် တည်ထောင်တဲ့နေရာမှာ ခေါင်းဆောင်လည်းမထွက်ဖူးတဲ့ရွာ၊ တိုင်းကျော်ပြည်ကျော် ထွက်ကုန် လည်း မထုတ် လုပ်နိုင်တဲ့ရွာ။ ဘယ်လိုလုပ်သိကြမှာလဲ။ ဒါမထူးဆန်းပါဘူး။ အဲ ဒါပေမဲ့ တခု တော့ဂုဏ်ယူစရာဆိုပြီး ကြံဖန်ပြောလို့ရတယ်။ ဘာလဲသိလား။ တိုင်းပြည်ဖျက်ဆီးတဲ့သူ၊ အမျိုးဘာသာသာသနာအပေါ် သစ္စာဖောက်တဲ့သူလည်း ကိုယ့်ရွာက မမွေးဖွား ပေးခဲ့ဘူး။ ရေဦးနားက ရွာလေးပါဗျာ။ ဒါလည်းမသိသေးဘူးဟုတ်လား။ အဲဒါဆို နည်းနည်းလေး နယ်ချဲ့စနစ်သုံးပြီး ပြော ကြည့်မယ်။ တန့်ဆည်တို့၊ ဒီပဲယင်းတို့ဆိုရင်ကောသိလား။ သြော် … အဲဒီကျသိ တယ်ဟုတ်လား။ ရေဦးတို့ တန့်ဆည်တို့၊ ဒီပဲယင်းတို့ အဲဒီနယ်ထဲက ရွာလေးတရွာပေါ့ဗျာ။ မြင်းဒေါင်းတဲ့။\nကိုယ်တို့ဒေသဘက်ကျသောက်ရေအိုးဆို မြောင်နဘက်အိုးတို့ စစ်ကိုင်းအိုးဘိုအိုးတို့မှ ကြိုက်ကြတာ။ ဒါတောင် ပြာသိုအိုး ကမှ ပိုအေးဆိုပဲ။ လူတွေလူတွေ ခက်ပုံပြောပါတယ်။ အိုးပဲဗျာ စက်ရုံကြီးတွေကထုတ်တဲ့ပစ္စည်းမှမဟုတ်တာ။ ဘယ်မှာထုတ် လုပ်ရက်စွဲ သက်တမ်းကုန် ဆုံးရက်စွဲပါနိုင်မှာလဲ။ လူတွေ ဒီလောက်တဏှာလောဘကြီးနေကြတာ လိမ်ခံရတာ ဘာဆန်း လဲ၊ ဟုတ်ဘူးလား။ အိုးရောင်းတဲ့သူကလည်း သူရောင်းတဲ့အိုး၊ ဘယ်တုန်းကဖိုထဲက ထုတ် လိုက်မှန်းတောင်သိမှာမဟုတ်ဘူး။ ဒါပေမဲ့ အိုးဝယ်သူလာရင်တော့ ပြာသိုအိုးက တရက်တမိ နစ်မှစွန်းမှာမဟုတ်ဘူး။ ပြာသိုတောင်လပြည့်မကျော်ခင် ဖုတ်ထား တဲ့အိုးလို့ ပြောမှာ။ ကိုယ်က ပြောတဲ့သူ အပြစ်မမြင်ချင်ပါဘူး။ သူရောင်းရဖို့ ပြောမှာပဲ၊ ဇီဇာကြောင်တဲ့လူတွေကိုပဲ ရယ်ချင် တာပါ။ အိုးပဲ …. အိုးလောက်ပဲအေးမှာပေါ့။ ရေခဲသေတ္တာထဲက ရေလောက်တော့ ဘယ်မှာ အေးနိုင်ပါ့မလဲ။ အိုး အမျိုးချင်းမို့ သောက်ရေအိုးတွေအကြောင်းပြောတာပါ။ ကိုယ်က အဲသလို သောက်ရေအိုးလည်း မဟုတ်ပါဘူး။ အိမ်တိုင်း အတွက် မရှိမဖြစ်လိုအပ်နေတဲ့အိုးမဟုတ်ပါဘူး။ မရှိလည်းဖြစ်ပါတယ်။ ရှိနေလည်း အမြဲအသုံးဝင်နေတာမှ မဟုတ်တာ။ အဲဒီတော့လည်း မရှိမဖြစ်အိုးမဟုတ်တာ ဘာဆန်းလဲ။ ဘာလဲ ပြောမှာပေါ့။ ကိုယ့်အကြောင်းကိုယ်ပြောနေတာပဲ ဥစ္စာ။ ဋီကာချဲ့နေလို့စိတ်မရှည်တော့ဘူးလား။ သည်းခံပါဦးဗျာ။ စကားကြောရှည်လိုက်ပါဦးမယ်။ ရေထည့်လှောင်ကြတဲ့ ရာဝင် အိုး လည်း မဟုတ်ပါဘူး။ ဆီထည့်တဲ့ဆယ်ဝင်အိုးလည်း မဟုတ်ပါဘူး။ အဲလို အိုးတွေကျ ကျောက်မြောင်းနွယ်ငြိမ်းဘက်ကလာတာ။ ကိုယ့်အရပ်က မဟုတ်ဘူး။ အဲဒီအိုးတွေက သူဌေးအိုးတွေ၊ အင်္ကျီတွေ ဆေးမင်ကြောင်တွေပါတယ်။ ဘာရယ်တာလဲ။ အိုးကိုအင်္ကျီတွေ ဆေးမင်ကြောင်တွေနဲ့လို့ ပြောလို့လား။ ဟုတ်တယ်လေ။ သူတို့က စဉ့်တွေဘာတွေ သုတ်ထားသေးတာ။ အရုပ်တွေလည်း ဆွဲထားဖော်ထားသေးတာလေ။ ကိုယ်တို့ကတော့ မိမွေးတိုင်းဖမွေးတိုင်းပဲ။ ဘာပကာသနအလှအပမှ မရှိပေမယ့် ကိုယ်တို့ ကလည်း အသုံးချတန်ဖိုးအပြည့်နဲ့ပါ။ လူတိုင်းအတွက်မဟုတ်ပေမယ့် ကိုယ့်ဘော့ (စ်) အတွက်တော့ ကိုယ်က မရှိမဖြစ်ဘဲ။\nကဲ…. ပြောပြီ၊ ကိုယ်က ချဉ်ဖတ်အိုးလေ။ ဟုတ်တယ်။ ကိုယ်က အချဉ်တည်တဲ့အိုး၊ ချဉ် ဖတ်အိုး၊ အချဉ်အိုးလေးတလုံးပဲ။ ကိုယ့်မှာ အိုးမောင်နှမတွေလည်းရှိတယ်။ ပဲတီချဉ်လည်း တည်တယ်။ မုန်လာချဉ်လည်း တည်တယ်။ သခွားချဉ်လည်း တည်တယ်။ ဘူးသီးချဉ်လည်း တည်တယ်။ ကိုယ်လား။ ကိုယ်ကပဲတီ ချဉ်တည်တဲ့အိုးပါ။ ဒါပေမဲ့ ပဲပင်ပေါက်တစ်မျိုးတည်း ချဉ်သွားတာမဟုတ်ဘူးနော်။ တခြား ဘယ်အသီး ဘယ်အနှံလာလာ ကိုယ့်အထဲရောက်လို့ကတော့ မူလအရသာ ကွယ် ပျောက်ပြီး အချဉ်ဘဝရောက်သွားစေရမယ်။ မချဉ်ဘဲပြန်ထွက် သွားလို့မရစေရဘူး။ မူလအရသာအချိုအဆိမ့်တွေ အကုန် ပျောက် အချဉ်ဘဝ ပြောင်းသွားစေရမယ်။ ဟုတ်တယ်။ ရဲရဲကြီးအာမခံရဲတယ်။ မယုံလို့လား။ ဝင်ကြည့်လိုက်လေ။ ခင်ဗျားပါ ချဉ်သွားမယ်။ အလကား ပြောနေတာမဟုတ်ဘူး။ အတွေ့အကြုံအရ ပြောတာဗျ။ အပြောကြီးတာ မဟုတ်ဘူး။ မယုံရင် စမ်းလို့ရတယ်။\nကိုယ်မြို့ရောက်လာပုံလား။ ဟဲ …. ဟဲ ခေတ်တွေ ပြောင်းသွားပြီလေ။ လှည်းခေတ် လှေခေတ်မှမဟုတ်တော့တာ။ ကိုယ်တို့ ဘိုးဘွားတွေ လက်ထက်ကတော့ လှည်းတွေနဲ့သွားခဲ့ကြရတာ။ သက်ကြီးစကားကြားခဲ့ကြရတာတော့ သိပ်ပျော်စရာကောင်း ဆိုပဲ။ အိုးလှည်းတွေရယ်၊ ထင်းလှည်းတွေရယ် တပ်စုလိုက်သွားကြတာ။ ရေဦး၊ ခင်ဦး၊ ရွှေဘိုဘက်တွေပေါ့။ ရွှေဘို သွား ရောင်းရင် နွားတွေပန်းမှာစိုးလို့ လမ်းမှာတညအိပ်ကြရသတဲ့။ လမ်းမှာချက်ပြုတ်စားသောက်နဲ့ ခုခေတ်လိုဆို ပျော်ပွဲစားထွက် သလိုနေမှာပေါ့။ ဒါပေမဲ့ အသွားတော့ ရွာကထွက်လာတော့ ဘယ်မှာစားကောင်း သောက်ဖွယ်ပါနိုင်မှာလဲ။ အိမ်မှာရှိတာလေး ထည့်လာရတာပေါ့။ မြို့မှာရောင်းချပြီး ပြန်လာရင်တော့သိတယ်မဟုတ်လား။ ငွေစကြေးစလေးတွေနဲ့လေ။ အသားတွဲ၊ ငါးတွဲတွေ စုပေါင်းချက်ပြုတ်ပြီးတော့ လက်ရည်တပြင်စီး စားကြ သောက်ကြ တော့တာ။ တခါ တခါ ညညဆို အတီးအမှုတ်လေးတောင်ပါလိုက်သေးသတဲ့။ ကိုယ်ဖြင့် ဘိုးဘွားတွေ ပြော သံ ပြန်ကြားပြီး ပျော်စရာကောင်းခဲ့တဲ့ သူတို့ခေတ်ကိုတောင် ပြန်သွားချင်သေးတယ်။ ကိုယ်တို့ ခေတ်ကျ အဲသလိုတွေမဟုတ်တော့ဘူး။ သုတ်သုတ်သွက်သွက် ခေတ်ထဲရောက်နေပြီ။ စားသုတ်သုတ် သွားသုတ်သုတ် လာသုတ်သုတ်နဲ့ အားလုံး မြန်နှုန်းမြင့် နရီခေတ်ထဲ ရောက်နေပြီ။ ခင်ဗျားလည်း သုတ်သုတ် သွက်သွက်ပဲမဟုတ်လား။ ခင်ဗျားက လူဆိုတော့ အိုးထက်ပိုဆိုးမှာပေါ့။ သုတ်သုတ်မလုပ်ရင် သွက်သွက်ခါသွားမှာနော။ သုတ်သုတ်ခေတ်မှာ ကိုယ်လည်း ဒိုင် နာကားပေါ် ရောက်ရတာပေါ့။ အိုးဘဝကလည်း မလွယ်လှပါဘူးဗျာ။ ဖိုထဲတုန်းကလည်း မီးခိုး တွေနဲ့မွန်းကျပ်နေခဲ့ရသလို ဒိုင်နာပေါ်ရောက်တော့လည်း ကောက်ရိုးတွေကြားထဲ အသက် ဝအောင်တောင် မရှူခဲ့ရ ပါဘူး။ လမ်းဘေး ဘယ်ညာ သဘာဝအလှခံစားဖို့ဆိုတာ ဝေးရော။\nသြော် … အိုးဆိုင်ရောက်တော့လည်း ဝယ်တဲ့သူနောက် လိုက်သွားရတာပေါ့ဗျာ။ ဟိုအိမ် မလိုက်ဘူး။ ဒီလူနဲ့မလိုက်ချင်ဘူးမရောင်းပါနဲ့၊ နေပါဦးပြောလို့ဘယ်ရမှာလဲ။ ကိုယ်က အိုးပါဆိုနေမှ။ လူတွေတောင် သိပ်မငြင်းဆန်နိုင်တဲ့ခေတ်မှာ အိုးတွေက ရော ဘာမို့တုန်း။ ပိုဆိုးတာပေါ့။ မရနိုင်တဲ့ကိစ္စ။ မဖြစ်နိုင်တဲ့အနေအထားမှာ ငြင်းမနေအားပါဘူး။ လျောလျောရှူရှူ လိုက် သွားလိုက်တာပေါ့။ ဗျာ… ကိုယ့်လိုချဉ်ဖတ်အိုးကို ဘယ်သူဌေးက ဝယ်မှာလဲ။ ခင်ဗျားကလည်း ပိန်းလိုက်တာ။ စဉ်းစဉ်းစားစား လေး မေးမှပေါ့။ ချဉ်ဖတ်အိုး ချဉ်ဖတ်သည်ဆီပဲ ရောက်ရတာပေါ့။ ဒါသဘာဝတရားတခုပဲ။ ဟုတ်တယ် မဟုတ်လား။ ပြောပြ မှာပေါ့ဗျာ။ ခင်ဗျားက တော်တော်သိချင်ပြီး တော်တော်လောတဲ့သူပဲ။ ဘယ်ချဉ်ဖတ်သည်များ မြို့လယ်မှာ တိုက်ဆောက် အိမ်ဆောက်နေနိုင်လို့လဲ။ တွေးတွေးဆဆလေးလုပ်မှပေါ့။ တိုးချဲ့ကွက်သစ်ထဲမှာပဲ နေရတာပေါ့။ ဒါပေမဲ့ ကိုယ့်ဘော့ (စ်) က မြေပိုင်တဲပိုင်နဲ့ပါ။ ဘာပဲပြောပြော ကိုယ့်အိုးကိုယ်တဲနဲ့ နေနိုင်တယ်ဆိုတာကိုက ချဉ်ဖတ်သည်တယောက်အတွက် နည်း တဲ့ဂုဏ်ဒြပ်လား။ မြို့စွန်စွန် မြို့ဖျားဖျားဗျာ ကွက်သစ်ဆိုမှတော့ မြို့ထဲလုပ်လို့ရမလား။ ခင်ဗျားနဲ့တော့ ဒုက္ခပါပဲ။\nဘယ်ဗျာ ဒီလိုပဲပေါ့။ လက်လုပ်လက်စားရပ်ကွက်က လက်လုပ်လက်စားသဘောအတိုင်းပဲပေါ့။ ဒီတရပ်ကွက်လုံး တပုံစံ တည်းပဲ။ ပုံစံကျလှုပ်ရှားရုန်းကန်မှုတွေပဲ။ သူတို့တတွေရဲ့အဓိက အရင်းအနှီးက သူတို့ပိုင်ဆိုင်တဲ့ ခွန်အားပဲ။ ဈေးထဲမှာ ကားဂိတ်တွေမှာ တွန်းလှည်းဆွဲတဲ့သူတွေ ကုန်ထမ်းတဲ့သူတွေရှိတယ်။ ဆိုက်ကားနင်းတဲ့သူတွေရှိတယ်။ ပလတ်စတစ် ကောက်တဲ့ သူတွေရှိတယ်။ ကုန်စိမ်းရောင်းတဲ့သူတွေရှိတယ်။ သူတို့အားလုံးဟာ ဝင်ငွေနည်းတဲ့အလုပ်ကို မရမကကြိုးစား ပမ်းစား လုပ်နေကြရတဲ့သူတွေချည်းပဲ။ မီးဖိုလေး မီးခိုးမတိတ်စေဖို့ ရင်မောနေ ကြရတဲ့သူတွေချည်းပဲ။ မနက်ဆို အားလုံး လက်ဗလာနဲ့ ထွက်သွားကြ၊ ဈေးရောက်မှ ဆိုင်ကြီးတွေကနေ ဟိုဟာနည်းနည်း ဒီဟာနည်းနည်း အကြွေးယူပြီး၊ အကြွေး တွေနဲ့ သူတို့ဈေးဗန်းကို အသက်သွင်းလိုက်ကြရတာ။ အကြွေးဟာ သူတို့အရင်းအနှီးလို့လည်း ပြောလို့ရတယ်။ မနက် ခင်းရောင်းလို့ရတဲ့ထဲကမှ အကြော်လေး၊ လက်ဖက်လေးဝယ် အိမ်ကယူလာတဲ့ထမင်းနဲ့ တနပ် ပြီးလိုက်ကြရော။ ဈေးပေါင် ကျိုးချိန်မှ အသားတိုအသားစတွေကို ညနေစာအတွက်ဝယ် ပိုတာလေး အကြွေးဆပ်နဲ့၊ သံသရာလည်နေကြတော့တာ။ အကြွေးဆိုတဲ့ စနစ်တစ်ခုသာ မပေါ်ပေါက်ခဲ့မရှိခဲ့ရင် သူတို့တတွေ ဘယ်လိုများခရီး ဆက်ကြမလဲလို့ တွေးမိတယ်။ အဖြေမရဘူးသိလား။\nမနက်ခင်းကတည်းက မချောမောခဲ့တဲ့ သူတို့ဘဝတွေဟာ ညနေဆည်းဆာမှာလည်း မလှပပါဘူး။ စိတ်ညစ်စရာပါဗျာ။ နွမ်းပါးတဲ့ ဘဝတွေမှာ မိသားစု သာယာအဆင်ပြေမှုဆိုတာ ခပ်ဝေးဝေးကို ထွက်ပြေနေကြသလား မသိပါဘူး။ ခင်ဗျားညနေ စောင်းရင် ရပ်ကွက်ထဲလာခဲ့ပါလား။ လမ်းတိုင်းလမ်းတိုင်းမှာ အနည်းဆုံးလင်မယားရန်ပွဲတပွဲတော့ ရှိနေတတ်တယ်။ ကိုယ့် ဘော့(စ်)လား၊ ဒီပုတ်ထဲရောက်နေမှတော့ ဒီပဲ ပဲပေါ့။ ဒီအခြေအနေပေမယ့် အထင်တော့ မစမောနဲ့နော်။ ဒီလိုအကြပ် အတည်းတွေကြားထဲကနေကို နေ့တိုင်း နှစ်လုံးထိုးတယ်။ အပတ် စဉ်မပျက် သုံးလုံးထိုးတယ်။ စားစရာမကျန်ပေမယ့် ထိုးစရာချန်ထားမယ်ဆိုတဲ့ မူဝါဒနဲ့ပေါ့။ သူတို့ ဒါတွေလုပ်နေတာလည်း ကိုယ်တော့ကြာတော့ အပြစ်မမြင်ချင်တော့ပါဘူး။ သူတို့ဘဝ တွေထဲမှာ နေ့စဉ်နဲ့အမျှဖြတ်သန်းနေရတော့ စာနာတတ်လာပြီ။ သူတို့ကို ပေါက်ကြေးမျှော် ထိုးတယ်လို့တောင် မထင်တော့ဘူး။ အလျော်ရဖို့ ပေါက်ဖို့ထက် စိတ်ကူးယဉ်ဖို့ သက်သက်ထိုး နေကြသလိုပဲ။ ဘးအမြင်ကတော့ ဒီလောင်း ကစားတွေလုပ်မနေနဲ့၊ ဒီငွေနဲ့ တခြားတခုခုလုပ်ပေါ့။ စုဆောင်းပြီး အရင်းအနှီးလုပ်မလား။ အကြွေးတွေဆပ်မလား၊ ကလေး တွေအတွက် စားကောင်းသောက်ဖွယ် အာဟာရဖြစ်မှာလေးတွေ ချက်ကျွေးမလား။ တခုခုပေါ့။ ဒါလည်း ဟုတ်တာပဲ။ သူတို့ အတွက်ကျတော့လည်း စိတ်ထွက်ပေါက်ပေါ့။ ဂဏန်းမထွက်မချင်း စိတ်ကူးယဉ် ကြတော့တာလေ။ ခင်ဗျားက ဈေးရင်းဖို့ ကြွေးဆပ်ဖို့လောက်ပဲပြောတာ။ သူတို့စိတ်ကူးက ခင်ဗျားတို့ထက် သာတယ်။ ဒီတခါပေါက်လို့ကတော့ဆိုပြီး နည်းနည်းထိုး နိုင်တဲ့နေ့ တီဗွီလောက်ဝယ်ပြီး များများထိုးနိုင်တဲ့နေ့ကျ ဘဝကိုပြောင်းပြန်လှန်ပစ်ပြီးပြီ။ ဒါဂဏန်း မထွက်မချင်းဘဲ။ သူ ဟာနဲ့သူတော့ စိတ်ကူးယဉ်ရတာနဲ့တင် တန်နေပြီလို့ ဈေးတွက်တွက်နေမှာ။ သူတို့ရဲ့ စိတ်ကူးတွေ မုန်းတိုင်းမိခံရတဲ့နေ့တွေ မှာတော့ စိတ်ကူးတွေရိုင်းကုန်ပြီး အနီးအနားမှာရှိတဲ့ ကလေးတွေ ဒဏ်ခံရတော့တာပဲ။\nသူတို့ရဲ့ထွက်ပေါက်ကလည်း ဒါပဲရှိတော့တာထင်ပါရဲ့။ လွဲတော့ လွဲနေတာပေါ့လေ။ ပညာဆိုတာ အမှားအမှန်ကိုခွဲခြားနိုင်ခြင်းဆိုရင်တော့ အရင်းခံပြဿနာက အဲဒါပဲ။ ဟုတ်တယ် မဟုတ်လား။ ပြီးတော့ ဒီဆင်းရဲခြင်းကပ်ရောဂါကြီး မလျော့ပါးသွား သေးသရွေ့တော့ ဒီလိုတွေရှိနေဖြစ်နေဦးမှာပဲ။ သူတို့တတွေကလည်း နောက်ဆုံးအင်္ကျီတစုံကျန်တဲ့အထိ ထိုးသွား မယ်ဆို တဲ့ ဆုံးဖြတ်ချက်ကို ခိုင်ခိုင်မာမာချထားပြီးပုံပဲ။ ကိုယ့်ဘော့ (စ်) ကလည်း ဒါမျိုးကျ သိပ်ပြတ်သားတာ။ ခုတောင် အိမ်ထဲမှာဘာမှသိပ်ကျန်တော့တာမဟုတ်ဘူး ကိုယ့်ဘောစိလင်မယားက ဒါတွေကျ ရှေ့သွားနောက်လိုက်မညီဘူး။ မိန်းမက ဇွဲနပဲနဲ့ ထိုးသလောက် ယောက်ျားက စိတ်ကိုမဝင်စားဘူး။ တခါတခါရလိုက် ပြန်ပြန်ပါသွားလိုက်နဲ့ သူတို့ဘဝကလည်း ပူစီဖောင်း သည် ပါးစပ်လိုပဲ။ ဒါလည်း သူတို့အတွက် အရေးတကြီးကိစ္စလို့ ထင်မနေနဲ့နော်။ ဒီအခြေအနေမျိုးတွေက သူတို့နဲ့ အသား ကျနေပြီ။ ခင်ဗျားလည်း ဘယ်လိုမှကယ်တင်နိုင်မှာမဟုတ်ဘူး။ သူတို့ကလည်း ကယ်တင်ရှင်ဆိုတာမျိုးတွေကို မျှာ်နေမှာ မဟုတ်ဘူး။ သူတို့တကယ်လိုနေတာ က ဟဲ… ဟဲ.. ခင်ဗျားက ဒီလိုကျတော့လည်း လှပ်လှပ်ကလေးပါလား။ သိလွယ်သားပဲ။ သူတို့ မျှော်နေတာက ရောက်မလာသေးတဲ့ ကံတရားပဲ။ ကံအလှည့်သင့်ရင်ဆိုတဲ့ အတွေးတွေနဲ့ သူ တို့ရှင်သန်နေတယ် ထင်တာပဲ။ သြော် ကိုယ်လည်း တတောလုံးတော့ ဘယ်သိနိုင်ပါ့မလဲ။ ယေဘုယျကို ပြောရတာလေ။ ကိုယ့်မှာ မနက်လင်း တာနဲ့ ကိုယ့်ဆရာမနဲ့ဈေးထဲ ရောက်သွား ရတာလေ။ ညနေသုံးလေးနာရီမှ အိမ်ပြန်ရောက်တာ။ နေကုန်နီးပါးဈေးထဲနေရတာ ဈေး အကြောင်းမသိဘဲရှိ၊ သိတာပေါ့။ ဈေးဆိုတာ ရောင်းသူနဲ့ဝယ်သူတို့ ဆုံတွေ့ရာနေရာတို့ ဘာတို့ဆိုပြီး စာအုပ်ထဲကစာပိုဒ်တွေရွတ်ပြရင်ကိုယ်ကို ခင်ဗျားက ဂျိုထိုးတော့မယ်။ ကိုယ့်ဘော့ (စ်) လင်မယားမှာ မိန်းမက ချဉ်ဖတ်ရောင်းတယ်။ ယောက်ျားက ဆိုက်ကားနင်းတယ်။ ဆိုက်ကားကိုလည်း ကိုယ်ပိုင်လို့မထင်လိုက်နဲ့ဦး။ ကိုယ့်ဆရာမကောင်းမှုနဲ့ ကိုယ်ပိုင်ဘဝ ကနေ အငှားဘဝပြောင်းသွားတာကြာပြီ။ ကိုယ့်ဆရာက စာလေးဘာလေးဖတ်တော့ သူဖတ်တာ ကိုယ်နည်း နည်းသိနေလို့ ကြားဖူးနားဝနဲ့ပြောကြည့်တာပါ။ ကိုယ့်ဆရာက ညနေဆိုက်ကားသိမ်းပြီဆိုရင် နည်းနည်းတော့ကစ်တယ်။ ကစ်တယ်ဆိုမ တော့ တခြားဘယ်ဟုတ်မှာလဲ၊ ထွေးညိုလေးပေါ့။ အညောင်းပြေအညာပြေ ကျန်းမာရေးအတွက်ဆို အကြောင်းပြတာပဲ။ အဲဒီအချိန်ကတော့ ကိုယ့်ဆရာက ဆက်ရက်မင်းစည်းစိမ်အပြည့်ယူတော့တာ။ ဘက်ထရီမီးရောင်မှိန်မှိန်အောက်မှာ စာအုပ် တအုပ် အရက်တပုလင်းနဲ့ ပတ်ဝန်းကျင်တခုလုံးကို မေ့နေအောင်ကို ယူလိုက်တော့တာ။ ဒါလည်း သူတို့ရဲ့ဘဝပဲပေါ့။\nတခါကတော့ အင်း … တခါကတော့လို့ ပြောတော့ မတိမကျဖြစ်ဦးမယ်။ တိကျချင်လို့တော့ မဟုတ်ပါဘူး။မှတ်မိနေသေးတဲ့မမေ့သေးတဲ့အဖြစ်မို့ပါ။ လွန်ခဲ့တဲ့ တနှစ်ကျော်လောက်ကပေါ့။ ဘာစိတ်ကူးပေါက်ကြတယ်မသိဘူးး။ သူတို့အပေါင်းအသင်း တစု မူးပြီး အိမ်ပြန်လာပြီး အလောင်းအစား စမ်းသပ်မှုကြီးတခုပြုဖို့ ညှိနှိုင်းဆွေးနွေးကြတော့တာပဲ။ ကိုယ်လည်း ဘဝ ပျက်ရော။ ကိုယ့်ရဲ့မူလဂုဏ်သိမ်တွေ ပျောက်ဆုံးသွားရတော့တာပဲ။ ပြန်အဖတ်ဆယ်နိုင်လို့ တော်သေးရဲ့။ ခင်ဗျားသိရင် အံ့သြသွားမယ်။ ပြီးတော့ရယ်စရာလည်းကောင်းတယ်။ ကိုယ့်ဆရာကတော့ အာမခံချက်ပြင်းတယ်။ သူ့ပဲတီချဉ်အိုး (ကိုယ် ပေါ့လေ) ထဲကို ဘယ်အသီးအနှံပဲထည့်ထည့် မချဉ်ဘဲနဲ့ပြန်မထွက်စေရဘူးတဲ့။ သူ့ဘော်ဒါတွေကတော့မဟုတ်ဘူး။ ချိုတ အသီးက ချိုမှာပဲ။ ခါးတဲ့အသီးကခါးမှာပဲ။ ချဉ်ဖတ်အိုးထဲထည့်ထည့် တမာချဉ်အိုးထဲထည့်ထည့် ချဉ်မသွားနိုင်ဘူး။ ခါးမသွား နိုင်ဘူး မူလအရသာမပျက်နိုင်ဘူးတဲ့။ ကြီးကြီးကျယ်ကျယ်ပြောရရင်တော့ အတွေးအခေါ်အယူအဆနှစ်ရပ်ရဲ့ ပြင်းထန် တဲ့တိုက်ပွဲပေါ့။\nလောင်းကြေးက ဘာလဲသိလား။ ကိုယ့်ဆရာနိုင်ရင် ဒီဂျစ်တယ်ရေဒီယိုတလုံးနဲ့ တဖွဲ့လုံး အရက်သောက်ဖို့ သူ့ဘော်ဒါတွေက တာဝန်ယူရမယ်။ ရှုံးရင်တော့ ကိုယ့်ဆရာက တဖွဲ့လုံးကို ကြက်သားဂွေးတောက်ဟင်းနဲ့ ထန်းရည်တိုက်ရမယ်။ ဘယ်သူနိုင်သွားတယ်လို့ခင်ဗျားထင်လဲ။ ကိုယ့်ဆရာက ရေဒီယိုတော်တော် လိုချင်နေရှာတာ။ သူ့ရေဒီယိုအဟောင်းလေးက ပြင်မရ အောင်ပျက်သွားတော့ သူ့ခမျာ မနက်မနက် ပါဆင်ဂျာစောင့်ရင်း နားမထောင်နိုင်တော့ဘူးလေ။ အသစ်လေးဝယ်ဖို့ပိုက်ဆံစုလိုက်ရင်လည်း ကိုယ့်ဆရာမက စိတ်ကူးယဉ်ဖိုးထဲထည့် ထည့်ပစ်လိုက်တော့ ဝယ်တဲ့ဆီိမရောက်နိုင်ဘူး။ စိတ်မပူဘဲရှိ၊ ကိုယ့်ဆရာအတွက် ပူပန်ရပါသော်ကော။ မတော်လို့များရှုံးသွားရင်ဒုက္ခ၊ ထန်းရည်ဝိုင်းဖိုးအပြင် ရန်ပွဲပါ ပါလာမှာလေ။ ဆရာ ကတော် ကိုယ့်ဆရာမက လွယ်တာမဟုတ်ဘူး။ ကိုယ့်ဆရာမအကြောင်း ကိုယ်သိတယ်။ ချဲမပေါက်ရင်တောင် ဘေးပတ်ရန် ရှာချင်တာ။ အခု သူ့ပဲတီချဉ်အိုးနဲ့လောင်းမှာတောင် သိပ် ကြည်ချင်တာမဟုတ်ဘူး။ သုံးရက်ဈေးမထွက်ရလို့ ဟိုလူတွေက အိုးငှားခငါးထောင်ပေးလို့ အသံမထွက်တာ။ ကိုယ်ကသာ ဈေးမလိုက်ရတော့တာ။ ကိုယ့်ဆရာမတော့ မုန်လာချဉ်အိုးနဲ့ ဈေးသွားမှာပဲ။ ဒါနဲ့ရင်းနှီး စားသောက်နေရတာကိုး။ ဘယ်ဈေးပျက် ဖောက်သည်ပျက်ခံပါ့မလဲ။ ဂဏန်းလေး ဘာလေးက လည်း ဈေးထဲကပို အဆင်ပြေတယ်လေ။ ရပ်ကွက်ထဲမှာက သွားထိုးမှရတာ၊ ဈေးထဲမှာကျ door to door စနစ်နဲ့ထိုးရတာ။ ဆိုင်ထိလာညှပ်တာ၊ ဘယ်လောက်အဆင်ပြေလဲ။ အဲဒီတော့ အဲဒါလေးနဲ့လည်း ပြတ်ပြတ်စဲစဲဖြစ်သွားလို့မဖြစ်သေးဘူး လေ။ နှစ်မျိုးမရောင်းဖြစ်လည်း တမျိုးတည်း တအိုးထဲနဲ့သွားမှာပေါ့။\nသူတို့တတွေ လောင်းကြေးတွေဘာတွေညှိ၊ အားလုံးသဘောတူပြီးတဲ့နောက် တစ်ရက်နှစ်ရက်လောက်နေတော့ ရာက်လာ လိုက်ကြတာ။ ချိုမြိန်လှစွာသော သစ်သီးအမျိုး အစား စုံလင်စွာနဲ့။ တယောက်တမျိုးနှစ်မျိုးနဲ့။ ကိုယ့်ဆရာကတော့မိုက်တယ်။ သူ့ဘက်မှာ တယောက်မှမရှိဘူး။ ဒါပေမဲ့ တစ်လက်မမှ နောက်မဆုတ်ဘူး။ ကိုယ့်အပေါ်သိပ်ယုံတဲ့မျက်နှာ ထားနဲ့။ သူ့လူ တွေကလည်းဝယ်လာလိုက်ကြတာ အမျိုးအမည်တွေကို စုံသလားမမေးနဲ့။ ကိုယ်ဝယ်လာတဲ့အသီးကို အမွှမ်းတင်ပြော လိုက်၊ ကိုယ့်ထဲကို ပလုံပလုံနဲ့ ပစ်ပေါက်ထည့်လိုက်ကြနဲ့ ဘယ်နှစ်မျိုးမှန်းတောင်မမှတ်မိတော့ဘူး။ ဟောဒါက မူဆယ်ဘက် ကဝင်တဲ့ ပန်းသီး၊ ဟောဒါက တီးတိန်က သစ်တော်သီး၊ ဟောဒါက အောင်ပန်း မက်မွန်သီး၊ မြစ်ကြီးနားက လိုင်ချီး၊ မော်လမြိုင်က ကြက်မောက်သီး၊ သံတောင်ကမင်းကွတ်သီး၊ ကျောက်ဆည်က သခွားမွှေးနဲ့ ဂုဏ်ဒြပ်တွေဖော်ဖော်ပြီး မူးမူးနဲ့ထည့်လိုက်ကြတာ ဗြောင်းဆန်နေတာပဲ။ ခြံစည်းရိုးက ကြက်ဟင်းခါးသီးနဲ့ ကင်းပုံသီးတောင်အဆစ်ပါသွားသေးတယ်။ နောက်ဆုံးထည့်တဲ့ပန်းသီးကတော့ ရဲမှည့်နေတာပဲ။ ကြည့်ရမြင်ရတာနဲ့ သွားရည်ယိုစရာ။ မူးမူးနဲ့ပြောနေသေးတယ်။ ဘယ် လောက်တန်ဖိုးကြီးတယ်မှတ်လဲ၊ လာခဲ့ရတဲ့ခရီးနဲ့တင် တန်ဖိုးကမနည်းလှတော့ဘူး။ နာမည်ဖိုး ထည့်တွက်မထား သေးဘူး။ ဒါဝါရှင်တန်ပန်းသီး ဘာမှတ်လို့လဲ၊ ဗီဇာပိတ်ထားလို့ အောက်လမ်း ကလှည့်ဝင်လာတာ။ ဘယ်အိုးထဲထည့်ထည့် မချဉ်ဘူးကွ။ သံပုရာပင်အောက်သွားထားရင် သံပုရာသီးချိုသွားစေမယ့် ဝါရှင်တန်ပန်းသီးဆို အလုံးလိုက်ပစ်ထည့်လိုက်မယ်လုပ်တော့ ကိုယ် ဖြင့်နှမျောလိုက်တာ၊ တော်ပါသေးရဲ့၊ သူတို့ထဲက တယောက်က တခြမ်းပဲထည့်ပါ။ စားဖူး တယ်ရှိအောင် ကျန်တဲ့တခြမ်းကို နည်းနည်းစီစားရအောင်ဆိုပြောတာနဲ့ တစ်ခြမ်းပဲထည့်လိုက်တယ်။ ဝါရှင်တန်ပန်းသီးစားပြီးတော့ တယောက်က ပြောသေးတယ်။ ဒီလောက် မွှေးမြချိုစိမ့်တဲ့အသီးကတော့ ဘယ်နည်းနဲ့မှချဉ်သွားမှာ မဟုတ်ဘူးတဲ့။ ကိုယ့် ဆရာကတော့ မိန့်မိန့်ကြီး ပြုံးပြီး နားထောင်နေတယ်။ ဘာတခွန်းမှပြန်မပြောဘူး။ ကြိုက်ရာပြော၊ လွှတ်ထားတယ်။ သူ့ ပုံစံက မျက်လှည့်ဆရာတယောက် ကိုယ့်ကိုယ်ကိုယ်ယုံတဲ့ မျက်နှာပေးနဲ့။ ကိုယ့်မှာတော့ စိုးရိမ်စိတ် ဒီရေတွေတက်လို့။ ကိုယ့်ဆရာရှုံးရင်ကိုယ်တောင်အသက်နဲ့ ကိုယ်နဲ့အိုးစား ကွဲသွားနိုင်တယ်။ ကိုယ်ကမှအိုးစားကွဲတာ အစစ်နော်။ ခုတော့ အိုးစား ကွဲတာမကွဲတာ အပထား။ ဘဝကတော့ ပျက်နေပြီ။ ပဲတီချဉ်အိုးဘဝကနေ ရောင်းစားမရတဲ့ သီးစုံချဉ်အိုး ဖြစ်နေပြီလေ။\nဗျာ …..ဘယ်လိုဖြစ်သွားလဲ ဟုတ်လား။ ဘယ်လိုမှမဖြစ်ဘူး၊ ခင်ဗျားလည်း စိုးရိမ် သွားသလား၊ ဘာမှမစိုးရိမ်ပါနဲ့ဗျာ။ ခင်ဗျား မနက်စောစော ဈေးထိပ်က ဆိုက်ကားဂိတ်ကို သွား ကြည့်လိုက်။ ရေဒီယိုလေးတလုံးနဲ့ ဆိုက်ကားဆရာတယောက်ကိုတွေ့ရင် ကိုကိုစိန်ရေလို့သာ လှမ်းခေါ်လိုက်။ ရေဒီယိုလေးတလုံး နားနားကပ်နားထောင်ရင်း လှည့်ကြည့်လိမ့်မယ်။ အဲဒါ ကိုယ့်ဆရာပဲ။ အဲဒီလောင်းကြေးစားကြေးပွဲ ပြီးတော့ ကိုယ်လည်းအရင်ကထက်ပိုပြီး မာန်တက်သွားသေးတယ်။ သွေးနားထင်ရောက်သွား သေးတယ်။ ဘာလာမလဲ။၊ လာချင်တာလာခဲ့။ ကိုယ့်ထဲက အချဉ်ရည်တွေနဲ့တွေ့ရင် ဘာမဆိုချဉ်သွားစေရမယ်လို့လေ။ ချဉ်ဖတ်အိုးရဲ့ သစ္စာတရားဟာ ဘယ်သောအခါမှ မပျက်ယွင်းပါဘူး။\nပြောလက်စနဲ့ခင်ဗျားကိုတော့ ပြောပြရဦးမယ်။ ဒီကိစ္စ ဘယ်သူမှမသိသေးဘူး။ ကိုယ့်ဆရာရော ဆရာကတော်ရော မသိ သေးဘူး။ မနေ့ကမှဖြစ်သွားတာ။ မနေ့မနက်က ဈေးထဲမှာပေါ့။ အမျိုးသမီးတယောက် မုန်လာချဉ်လာဝယ်တာဗျ။ ရှစ်နှစ် ကိုးနှစ်အရွယ် ကလေးတယောက်နဲ့။ ကလေးလက်ထဲမှာ မြေပဲယိုထုပ် လေးပါတယ်။ မြေပဲယို ခင်ဗျားသိတယ်မဟုတ် လား။ နာမည်ကြီးတံဆိပ်ပဲဥစ္စာ။ ကလေးက သူံအမေမုန်လာချဉ်ဝယ်နေတုန်း မြေပဲယိုထုပ် ဖောက်စားတယ်၊ သွားလေးနဲ့ကိုက်ပြီးဆွဲဖောက်လိုက်တာ ချော်ပြီး ကိုယ့်အထဲပြုတ်ကျပြီး ပဲတီချဉ်တွေကြားထဲ မြှုပ်သွားတယ်။ ကလေးကလည်း အဲဒီအထုပ် ပြန်မတောင်းဘဲနဲ့ နောက်ထပ် တထုပ်ဖောက်စားတယ်။ ကိုယ့်ဆရာမကလည်း ဈေးရောင်းနေတုန်းဆိုတော့ ဘာမှမသိ လိုက်ဘူး။ ညနေအိမ်ပြန်ရောက်တော့ ကျန်တဲ့ပဲတီချဉ်တွေထုတ်ပြီး ပဲပင်ပေါက်အသစ်တွေ ထည့် တော့လည်း မြေပဲယိုလေး က ကိုယ့်အထဲမှာမြှုပ်နေဆဲပဲ။ ကိုယ်လည်း အသာငြိမ်နေလိုက် တယ်။ စမ်းသပ်ကြည့်ချင်လို့ပါ။ မြေပဲယိုလေးချဉ်သွားမလား။ ချိုမြဲအရသာ မပြောင်းသည် သာပင်ပဲလားလို့။ သူကတော့ ထန်းလျက်တွေအများကြီးနဲ့ဆိုတော့ ချဉ်ချင်မှချဉ်သွားမှာ ပါ နော်။ ဒါပေမဲ့ စောင့်ကြည့်ရဦးမှာပါဗျာ။ လောကကြီးက ဘာမှယုံကြည်စိတ်ချရလို့ရတာမှ မဟုတ်တာ။ ချဉ်သွားမှာပဲလို့ ဆုံး ဖြတ်ချက် စောစောချပြီးတော့ မပြောချင်ပါဘူး။ ခင်ဗျား သန် ဘက်ခါလောက် ဈေးကိုလာခဲ့ပါလား။ ကူညီစမ်းပါဗျာ။ မြေပဲ ယိုလေး စားကြည့်ပြီး ဘယ်လိုဖြစ် သွားလဲဆိုတာ ပြောပြစမ်းပါ။ ကိုယ်ကအိုးဆိုတော့ ချိုချဉ်စပ်ခါးအရသာဘာမှ သိနိုင်တာ မဟုတ်ဘူးလေ။ လာခဲ့မယ်မဟုတ်လား။ စောင့်နေမှာနော်။\nဒီလောက်ထန်းလျက်နိုင်းချင်းနဲ့ မြေပဲယိုသာ ချဉ်သွားလို့ကတော့ ပွဲသိမ်းပြီ။ ဇဗ္ဗူတလူ ငါလိုလူ အဲ….ဟုတ်ပေါင်၊ ငါလိုအိုး ရှိသေးလားလို့ လက်ခမောင်းခတ်လို့ရပြီ။\n(ကိုကျော်ကျော်ဝင်း (ကိုကျောက်) နဲ့ ကိုကျော်ဆွေမြင့်သို့ ….)\n(ဟေသီ – မေလ-၂ဝ၁၂)\nခိုင်အေး ● အလင်းတံခါး (0)


Home » Copy/Paste » တစ်နေ့ နေ့ ရောက်ခဲ့ရင်…………\nPosted by Shar Thet Man on Jan 6, 2017 in Copy/Paste, Facebook |0comments\n⛲ ? ⛲ ? ⛲ ? ⛲ ? ⛲ ? ⛲ ? ⛲ ? ⛲\n? ဪဟုတ်ကဲ့ပါရှင်။ ညီမတို့အနေနဲ့ ဧပရယ်သင်္ကြန်ပိတ်ရက်အတွင်းမှာ ဧပရယ် (၁၀ရက်နေ့ထွက်ပြီး – ၂၅ရက်နေ့) ပြန်ရောက်မဲ့ (၁၅ညအိပ် / ၁၆ရက်) ဥရောပခရီးစဉ်လေးကို တစ်ဦးလျှင် USD 5000 နှင့် ဖွင့်လှစ်ပေးထား ပါတယ်။ ဒီခရီးစဉ်လေးမှာဆိုရင်တော့ နိုင်ငံအားဖြင့် (၈)နိုင်ငံ + မြို့အားဖြင့် (၁၈)မြို့ အစရှိသည်တို့ရဲ့ အထင်ကရနေရာများကို စုံလင်အောင် သွားရောက် လည်ပတ်ထားရှိပါတယ်ရှင်။\n?တကယ်ဟုတ်ပါတယ်ရှင်။ ဒီခရီးစဉ်လေးမှာ Italy ၊ Switzerland ၊ Lichtenstein ၊ Austria ၊ Germany ၊ Netherland ၊ Belgium နဲ့ France တို့ကို အားလုံး ရောက်ဖူးသွားမှာပါ။ ဒါကြောင့်မို့လို့ အရမ်းကောင်းတဲ့ လူကြိုက်များတဲ့ ခရီးစဉ်လေးပဲဖြစ်ပါတယ်။\n? ဟုတ်ကဲ့ပါရှင်။ ဒီဥရောပခရီးစဉ်မှာလည်းပဲ အစားအသောက် ခံတွင်းတွေ့စေမဲ့ ၊ မြန်မာတွေနဲ့လည်း ရင်းနှီးကျွမ်းဝင် ရှိလှတဲ့ အဆင့်မြင့် သလို ဈေးလည်းမြင့်တဲ့ SINGAPORE AIRLINE (SQ) နဲ့သာ စီစဉ် ထားရှိပြန်ပါတယ်။ အသွားမှာ (ရန်ကုန် – စင်ကာပူ – ရောမ) Boeing Aircraft ဖြစ်ပြီး အပြန်မှာကတော့ (ပဲရစ် – စင်ကာပူ – ရန်ကုန်) အတွက် A380 (Double Decker) နှစ်ထပ်လေယာဉ်ကြီးနဲ့ ပျံသန်းမှာဖြစ်ပါတယ်။\n? (ရန်ကုန် – စင်ကာပူ) က ၃နာရီခန့်စီးရမှာဖြစ်ပြီး (စင်ကာပူ – ရောမ) ကတော့ ၁၂နာရီခွဲလောက်စီးရမှာဖြစ်ပါတယ်။ ၁၂နာရီစီးရတဲ့ လေယာဉ်ပေါ် မှာကိုတော့ အစားအသောက် (၂)ခါ တည်ခင်းဧည့်ခံသွားမှာပါ။\n? ဥရောပက နိုင်ငံတွေဟာတစ်ခုနဲ့တစ်ခု ထိစပ်နေတာဖြစ်လို့ လေယာဉ်နဲ့ အထူးတလည်သွားစရာ မလိုပါဘူးရှင်။ တစ်နိုင်ငံနဲ့ တစ်နိုင်ငံကို ကားနဲ့သာ ကူးသန်းရမှာပါ။\n? ဟုတ်ကဲ့ ပြောပြပေးပါ့မယ်ရှင်။ အမှန်မှာတော့ ဥရောပဟာ အနောက်နိုင်ငံဖြစ်ပေမဲ့လို့ အများစိတ်ထင်နေသလို ခေတ်မီ တိုးတက်မှု မရှိပါဘူး။ တကယ်တမ်းက ဥရောပကမြို့လေးတွေဟာ အရမ်းကိုလှပပြီး သူတို့ရဲ့ ရှေးမူမပျက်တဲ့ အဆောက်အဦး ၊ CHURCH / BASILICA ဘုရား ရှိခိုးကျောင်း ၊ ဗိသုကာလက်ရာတွေ အားလုံးကို မူမပျက်ထိန်းသိမ်းထား တာကြောင့် ဒီခရီးစဉ်လေးမှာ မိုးမျှော်တိုက်ကြီးတွေ ၊ ခေတ်မီစနစ်တွေ ၊ နောက်ဆုံးပေါ် ကားတွေကို မြင်တွေ့မယ်လို့ မျှော်လင့်ထားရင် မှားသွားပါ လိမ့်မယ်ရှင်။ တကယ်တမ်းခရီးစဉ်မှာ စောင့်ကြိုနေမှာကတော့ နှစ်ပေါင်းရာနဲ့ချီ သက်တမ်းရှိတဲ့ ၂ထပ် / ၃ထပ် ထက်ပိုမမြင့်တဲ့ အဆောက်အဦးလေးတွေ ၊ ခမ်းနားထည်ဝါတဲ့ Church ကျောင်းကြီးတွေ ၊ လမ်းကြိုလမ်းကြားလေးတွေ နဲ့ သဘာဝဆန်ဆန်လှပလွန်းလှတဲ့ရှုခင်းတွေ စသည်တို့ပဲ ဖြစ်မှာပါ။ လမ်းလေးတွေဟာ ကျဉ်းတာကြောင့်မို့ ကားအကြီးတွေဟာနေရာတိုင်း ဝင်လို့မရပါဘူးရှင်။ မြို့တစ်မြို့ရောက်တိုင်းရောက်တိုင်း ကားပေါ်ကဆင်းပြီး ထိုမြို့ရဲ့အလှအပနဲ့ အထင်ကရနေရာလေးတွေကို လမ်းကြို လမ်းကြားလေးတွေကနေ တဆင့် ရှေ့ကဂိုက်ရဲ့ဦးဆောင်မှု ၊ ရှင်းပြမှုတွေနဲ့ အတူ ရာဇဝင်တွင်ခဲ့တဲ့ သမိုင်းကြောင်းလေးများကို နားဆင်ရင်း လှည့်လည် ကြည့်ရှု ၊ ဓာတ်ပုံမှတ်တမ်းတင်ကာ မိန်းမောခံစားရမှာပါ။ ဒါကြောင့်မို့ ခေတ်မီ တာမျိုး မဟုတ်ပဲ ခေတ်နဲ့အညီ ရှေးမူမပျက် ထိန်းသိမ်းထားတဲ့ နိုင်ငံလေးဖြစ် ပါတယ်လို့ပဲ ဆိုရမှာပါရှင်။\n? ကားကတချိန်လုံးစီးနေရမှာတော့မဟုတ်ပါဘူးရှင်။ အများဆုံး ၆နာရီလောက်ပါပဲ။ ပြီးတော့ ဥရောပကရှုခင်းတွေက တကယ်ကို တမူထူးခြား လှပတာကြောင့် ဒီလိုလှပတဲ့ ဘေးဘီဝဲယာကရှုခင်းတွေကိုကြည့်ပြီး ကားစီးရ တာဟာလည်း ဘာနဲ့မှမတူပဲ စိတ်ကိုကြည်နူးစေမှာပါ။\n? ကားစီးရတာပင်ပန်းလားဆိုပြီးတွေးနေသူတွေ အတွက် ဖြေရှင်း ချက်လေးပေး ချင်တာကတော့ တစ်မြို့ကနေတစ်မြို့ကိုကူးတဲ့အခါမှာ ကားပေါ်မှာ သက်တောင့်သက်သာလိုက်ပါလာပြီး ၊ ၃/၄နာရီခြားတခါ Toilet အတွက်ရပ်နားပေးတဲ့အခါမှာ အညောင်းအညာ ဆန့်ပြီး နောက်တစ်မြို့ကို ခရီးဆက်ကြတာမို့ လုံးဝမပင်ပန်းပါဘူး။ ဒီခရီးစဉ်လေးကိုဆိုရင်လည်း ကား တဘရိတ်တည်းအကြာကြီးမစီးရပဲ လုံးဝအဆင်ပြေစေမဲ့ လမ်းကြောင်းလေး ဆွဲကာ စီစဉ်ပေးထားတာပဲဖြစ်ပါတယ်ရှင်။\n? ဒီခရီးစဉ်လေးမှာ ၁၆ရက်တည်းနဲ့ အစုံအလင်ရောက်စေရန်အတွက် မြို့ အများကြီးကို သွားလည်ပေးထားတာဖြစ်လို့ (ရောက် / ပြန်)လို့ ထင်ကောင်း ထင်ရပါလိမ့်မယ်ရှင်။ ဒါပေမဲ့လို့ တကယ့်တကယ်သွားကြည့်တဲ့ အခါမှာ မြို့လေးတွေဟာ နေ့တဝက်လည်ရုံနဲ့ နှံ့စပ်သွားပြီ ဖြစ်ပြီး အဲ့ဒီမှာ ညအိပ်ပြီးထပ်လည်ပါဆိုရင်တောင်မှ “ဒီမြို့လေးကနှံ့သွားပြီလေ။ နောက် တစ်မြို့ကိုပဲ ထပ်ကူးပြီးလည်ရအောင်” ဆိုတဲ့ အတွေးတွေပဲ ဖြစ်ပေါ်လာလေ့ ရှိပါတယ်။ ဒါကြောင့်မို့လည်း ညီမတို့ဟာ လည်လို့ပိုကောင်းတဲ့ ၊ လည်စရာ ပိုစုံတဲ့ ” ဆွစ်ဇာလန် ” မှာ ၂ညတည်းခိုပေးထားပြီး ၊ “ပြင်သစ်ပဲရစ်” မှာ ၃ညတောင်မှ တည်းခိုပေးထားတာဖြစ်ပါတယ်ရှင်။ အခြားနေရာတွေက တစ်ညနေရုံနဲ့ လုံလောက်ပြီဖြစ်လို့ပါ။\n? ဟုတ်ကဲ့ပါရှင်။ ခရီးစဉ်ဟာရက်ကြာမြင့်တာဖြစ်လို့ အစားအသောက် တည်ခင်းဧည့်ခံခြင်းဟာ အရမ်းကို အရေးကြီးပါတယ်။ အာရှအစားအစာ ရှားပါးတဲ့နိုင်ငံဖြစ်ပေမဲ့လို့ ဒီခရီးစဉ်မှာ အစားအသောက်တွေကို မငြီးငွေ့သွား ရလေစေအောင် မြန်မာတွေခံတွင်းတွေ့မဲ့ တရုတ်စာ ၊ ထိုင်းစာတွေ အပြင် နိုင်ငံတစ်နိုင်ငံရောက်ရင် သူ့ဒေသရဲ့ နာမည်ကြီးအစားအစာတွေကိုပါ တည်ခင်းဧည့်ခံကျွေးမွေးသွားမှာ ပဲ ဖြစ်ပါတယ်။ (ဥပမာ – ဗင်းနစ်မှာ ကျွေးမွေး ရန်စီစဉ်ထားတဲ့ Black Ink Spaghetti ဆိုတဲ့ ပြည်ကြီးငါးကထွက်တဲ့ Antioxidant တွေပါတဲ့ Black Ink နဲ့လုပ်ထားတဲ့ Spaghetti ခေါက်ဆွဲ ဟာဆိုရင် ဗင်းနစ်မြို့လေးရဲ့ နာမည်ကြီး အစားအစာပဲဖြစ်ပါတယ်။ အခြားမြို့တွေမှာလည်း ထိုနည်းလည်းကောင်းသာ စီစဉ်ပေးထားပါတယ်။)\n? ဟိုတယ်လေးတွေနဲ့ပတ်သက်ပြီးတော့မှ ညီမတို့အနေနဲ့ ကြိုတင် မေတ္တာရပ်ခံပြီး ရှင်းပြချင်တာလေးရှိပါတယ်ရှင်။ ဘာလို့လည်း ဆိုတော့ အဆင့်မြင့်ဟိုတယ်ကြီးတွေ အမြောက်အများတွေ့ကြုံလာဖူးတဲ့ ညီမတို့အာရှကလူတွေဟာ အနောက်နိုင်ငံတွေသွားတဲ့အခါမှာ ဟိုတယ်တွေ ကို ပိုပြီးမြင့်မြင့်မှန်းထားတတ်ကြပါတယ်ရှင်။ လက်တွေ့မှာတော့ Europe မှ ဟိုတယ်များဟာ အာရှနိုင်ငံတွေနဲ့လုံးဝပုံစံကွဲနေကာ အကွာကြီး ကွာတာ ကိုကြုံတွေ့ရမှာပါ။ ခေတ်မီအဆင့်မြင့်တာမျိုး မဟုတ်တဲ့အပြင် စောစော ကပြောထားသလို Europe မှာရှိတဲ့ အဆောက်အဦး များဟာ ရှေးဟောင်း အဆောက်အဦးပုံစံလေးများဖြစ်တဲ့အတွက် ဟိုတယ်များမှာလည်း တိုက်အမြင့်ကြီးများ မဟုတ်ဘဲ Boutique ပုံစံလေးတွေသာ များပါတယ်။ ပြီးတော့ ဓာတ်လှေကားဆိုရင်လည်း ဧည့်သည်(၃)ဦးခန့်နဲ့ အိတ်များသာဆန့်တာမျိုးတို့ ၊ ဟိုတယ် Lobby တခမ်းတနား မရှိတာမျိုး တို့တွေ ဟာ ဒီခရီးစဉ်လေးမှာ မျှော်မှန်းထားရမဲ့ အရာတွေပါရှင်။ ရုပ်ရှင်ထဲမှာတွေ့နေကြလိုမျိုး အရမ်းကြီး Grand ကျတဲ့ ဟိုတယ် တွေဆိုရင် တစ်ညကို ယူရို ၈၀၀ / ၁၀၀၀ နားကပ်နေတာကြောင့် ဈေးအတော်ခေါင်ခိုက် သွားမှာဖြစ်လို့ ထိုဈေးအနေနဲ့ တည်းလို့အဆင်မပြေပါဘူး။\n? အစ်မပြောတဲ့အချက်လေးတွေကို ညီမတစ်ချက်စီ ရှင်းပြပေးသွား ပါမယ်နော်။ အစ်မကြားထားတာတွေက ကောလဟာလမဟုတ်ပါဘူးရှင်။ တကယ်ကိုဖြစ်လေ့ဖြစ်ထရှိတဲ့ ဥရောပခရီးစဉ်က အခက်အခဲလေးတွေပါ။ ဒါတင်မကသေးပါဘူး။ ဒရိုင်ဘာက ကားပေါ်ကဧည့်သည်ရဲ့ တန်ဖိုးကြီး ပစ္စည်းတွေ ယူထားကာ သူခိုးကဧည့်သည်အယောင်ဆောင်ပြီး ကားပေါ် တက်ယူသွားတယ်လို့ လွှဲချတာမျိုးတို့ ၊ ဂိုက်ကအချိန် ပြည့်ငှားထားတာ မဟုတ်လို့ သူ့အချိန်ဒေါင်ခနဲမြည်တာနဲ့ ဘာဖြစ်ဖြစ်ဆိုပြီးထားခဲ့တဲ့ အခါမှာ မြန်မာပြည်က Tour Leader ခမျာ GPS နဲ့စားသောက်ဆိုင်ကို စမ်းတဝါးဝါးလိုက်ရှာရပြီး တစ်အုပ်စုလုံးထမင်းစားနောက်ကျတာမျိုး အစရှိသည်ဖြင့် အခက်အခဲတွေ အများကြီးမှ အများကြီးမရေမတွက်နိုင်အောင် ကြုံတွေ့ရနိုင်ပါသေးတယ်။\n? ဟုတ်ကဲ့ပါရှင်။ နိုင်ငံတကာမှာ တိုးရစ်များတဲ့ဘယ်နေရာမှာမဆို ခါးပိုက်နှိုက်တွေ အမြောက်အများရှိလေ့ရှိပါတယ်။ ဒါကြောင့်မို့လို့ အစ်မပြော တဲ့ ဥရောပမှာ ခါးပိုက်နှိုက်ပေါတယ်ဆိုတာဟာလည်း အမှန်ပါပဲ။ ဒါပေမဲ့ ခါးပိုက်နှိုက်ရန်ကိုကြောက်လို့ မသွားတော့ဘူးဆိုရင်တော့ ဘယ်တော့မှ သွားရမယ်လို့ မှန်းလို့ရမှာမဟုတ်တော့ပါဘူး။ ဒါပေမဲ့လို့ ညီမတို့နဲ့သာ လိုက်ပါခဲ့မယ်ဆိုရင် အထူးတလည်စိတ်ပူစရာမလိုတော့ပါဘူးရှင်။ ဘာလို့ လည်းဆိုတော့ ခါးပိုက်နှိုက်ပေါများလွန်းတဲ့ ဒီနိုင်ငံတွေမှာ ခရီးစဉ်လိုက်ပါတဲ့ ညီမတို့ရဲ့ ဧည့်သည်တွေကို မိမိရဲ့ပတ်စပို့နဲ့ပိုက်ဆံတွေကို ဘယ်လိုကာကွယ် ထားရမယ်ကအစ သင်ကြားပေးပြီး ၊ တဖွဖွသတိပေးနေမဲ့ အတွေ့အကြုံရှိ ဂိုက်နဲ့ တိုးလီဒါတို့ပါရှိတာကြောင့်လည်း ခရီးစဉ်တိုင်းမှာ ဧည့်သည်တွေ တပြားတချပ်မှ မပျောက်ရှပဲ စိတ်အေးချမ်းသာ စွာ ပြန်လာနေကြဖြစ်တာ ကြောင့်မို့လို့ပါရှင်။ ဒီကိစ္စနဲ့ ပတ်သတ်ပြီးတော့ လည်း စိတ်ကိုဒုံးဒုံးချ ပေးပါနော်။\n? ဟုတ်ကဲ့ ဥရောပရဲ့ရှော့ပင်းတွေလို့ ပြောလိုက်ရင်တော့ ကမ္ဘာကျော် Branded အမျိုးစုံကို သူ့ရဲ့မွေးဖွားရာမြို့မှာပဲဝယ်ရမှာဖြစ်လို့ အမှန်ကန်ဆုံး အသက်သာဆုံးဈေးနဲ့ ရရှိနိုင်မှာဖြစ်သလို တိုးရစ်တွေအတွက် VAT Refund ပြန်ပေးမဲ့ အခွင့်အရေးလေးလည်းပါရှိတာကြောင့် ခေတ်မီအမျိုး သမီးတွေပဲဖြစ်ဖြစ် ၊ အမျိုးသားတွေပဲဖြစ်ဖြစ် အားလုံး အကြိုက်ပါပဲရှင်။\n? ဟုတ်ကဲ့ပါရှင်။ ညီမတို့ ………………. မှ စီစဉ်လေ့ရှိတဲ့ ခရီးစဉ်များမှာ ဆိုရင် ဧည့်သည်တော်များအတွက် အပြီးအစီး စရိတ်ငြိမ်းသာ လုပ်ပေးထားပြီး သားပါ။ ဧည့်သည်တော်တို့အနေနဲ့ ခရီးစဉ်တလျှောက်မှာဆိုရင် ဧည့်သည်တော်တို့ ဖုန်း(Sim)ကဒ်ဝယ်တာနဲ့ Shopping ထွက်တဲ့ စရိတ်တွေမှ လွဲပြီးတော့ ၊ ခရီးစဉ်မှာပါဝင်တယ်လို့ဖော်ပြပြီး သားတွေအတွက် ညီမတို့ဆီမှထပ်မံကောက်ခံသွားမဲ့စရိတ်များ လုံးဝ (လုံးဝ)မရှိတော့ပါဘူးရှင်။ အဲဒါလေးကိုတော့ စိတ်ချပေးပါ။ တစ်ခုလေးတော့ ရှိပါတယ်။ ဒီဥရောပဘက် မှာက လမ်းခုလတ်နဲ့ ရှော့ပင်းနေရာ တွေမှာ အပေါ့အပါးသွားမယ်ဆိုရင် 1ယူရိုခန့် ပိုက်ဆံလေးပေးပြီးတော့ သွားရ ပါတယ်ရှင်။ ဒါလေးကတော့ အပို ကုန်ကျနိုင်တာလေးကို တွက်ပြထားခြင်းပါ။\n? ဗီဇာအနေနဲ့လည်းပဲ ………………ရဲ့သက်တမ်းတစ်လျှောက်မှာဆိုရင် ဥရောပ Schengen Visa အား တစ်ကြိမ်တစ်ခါမှ Reject မထိခဲ့ဖူးသေး ခဲ့ပါဘူး။ ဘာဖြစ်လို့လည်းဆိုတော့ သံရုံးမှချမှတ်ထားတဲ့ စည်းမျဉ်း စည်းကမ်းတွေအတိုင်း အမြဲတမ်းတသွေမတိမ်းလိုက်နာကာ အမှန်ကန် ဆုံးလျှောက်ထားပေးတဲ့ အတွက်ကြောင့်မို့ပါ။ ဒါပေမဲ့လို့ ထိုသို့ အကောင်းဆုံးဆောင်ရွက်ပေးနိုင်ရန်အတွက် သံရုံးရဲ့လိုအပ်ချက်များ ကိုတော့ ဧည့်သည်တော်များကနေ အတိအကျပေးခြင်းဖြင့် ပူးပေါင်းဆောင်ရွက်မှုလေးတော့ ရှိရပါမယ်ရှင်။ ဘယ်လိုပဲဖြစ်ဖြစ် ……………..ရဲ့ Visa Consultant များမှအကောင်းဆုံး Result ရရန် ကြိုးစားလျှောက် ထားပေးသွား မှာပဲ ဖြစ်ပါတယ်။ ခရီးစဉ်ဈေးနှုန်းမှာလည်း Visa ကြေးဟာ တခါတည်းပါဝင်ပြီးသားပါရှင်။ အကြောင်းအမျိုးမျိုးကြောင့် Visa မရရှိခဲ့ပါက ဗီဇာကြေးကိုသာနှုတ်ပြီး စရန်ငွေများကို ပြန်အမ်းပေး သွားမှာပဲဖြစ်တာကြောင့် စိတ်ချ ယုံကြည်ပေးပါနော်။\n? အစ်မရယ်။ အခုဒေါ်လာပေါက်ဈေးတွေ ပြင်းနေတယ်ဆိုတာ ညီမ နားလည်ပါတယ်။ ဒါပေမဲ့ ဒေါ်လာဈေးနှုန်းအတက်အကျဆိုတာ ညီမတို့ ဘယ်တော့မှမှန်းလို့မရမဲ့အရာလေးပါ။ ဒီနှစ်မှာ ဒေါ်လာဈေးတက်လို့ မသွားဖြစ်ဘူး ဆိုရင် နောက်နှစ်မှာလည်း ဒေါ်လာဈေးလေးက ဒီထက် တက်သွားရင် ပိုပြီးနစ်နာသွားမှာပါ။ ပြီးတော့လည်းလက်ရှိ ပစ္စုပန်သာလျှင် အစိုးရတာမို့လို့ ဒီရှေးဟောင်းလက်ရာလေးတွေဟာ အကြောင်းကြောင်းကြောင့် ပြိုကျပျက်စီးသွားခဲ့ရင်ဆိုတဲ့ စဉ်းစားစရာလေးတွေ အားလုံးကိုသာ ခြုံငုံသုံးသပ်ကြည့်လိုက်မယ်ဆိုရင် ဒီနှစ်မှာသွားဖို့ ဆုံးဖြတ်တာ အကောင်းဆုံးပါပဲရှင်။\n? ဟုတ်ကဲ့ရှင့်။ တစ်ဦးနှင့်တစ်ဦး ဈေးနှုန်းကွာဟချက်လေးတွေဆိုတာ အမျိုးမျိုး ရှိပါတယ်ရှင်။ ညီမတို့ကတော့ ညီမတို့ ………………. ရဲ့ ဒီဈေးနှုန်းလေး ဟာ အရမ်းကိုတန်လွန်းတယ်လို့ ရဲရဲကြီးပြောချင်ပါတယ်။ ဘာလို့လည်း ဆိုတော့ ခရီးစဉ်တစ်လျှောက်မှာ အသုံးပြုထားတဲ့ လေကြောင်းလိုင်း ၊ ဟိုတယ် ၊ အစားအသောက်တွေ ၊ Facilities တွေနဲ့ သွားရောက်လည်ပတ်ထား တဲ့ နေရာတွေ ၊ ဝင်ကြေးတွေ ၊ စိတ်ချမ်းသာစေမဲ့ ဝန်ဆောင်မှု စသည်ဖြင့် ပိုမိုကောင်းမွန်ပြီး ကွာဟသွားတာကြောင့် ဈေးအနေနဲ့လည်း ပိုများသလိုဖြစ်သွား ရတာပါ။ အကယ်၍သာဈေးသက်သာချင်လို့ ညီမတို့ကို မရွေးချယ်ခဲ့ပဲ ခုနကအစ်မသိထားသလို အခက်အခဲလေးတွေနဲ့ကြုံတွေ့ ခဲ့မယ်ဆိုရင် တကယ်ကိုခရီးသွားရတာ မတန်ပဲဖြစ်သွားမှာပါ။ သွားမဲ့သွားတော့လည်း ပိုင်နိုင်ကျွမ်းကျင်တာဝန်ယူနိုင်တဲ့သူနဲ့သွားရတာ အကောင်းဆုံး ပဲဖြစ်ပါတယ်ရှင့်။\n? အခုလိုစိတ်ဝင်စားပြီး ……………..ကိုယုံကြည်တဲ့အတွက်လည်း ကျေးဇူး အများကြီးတင်ရှိပါတယ်ရှင်။ ဟုတ်ကဲ့ Day by Day ခရီးစဉ်အသေးစိတ်လေး ကို ဒီဖုန်းနံပါတ်လေးကိုပဲ Viber မှ ပို့ပေးလိုက်မှာဖြစ်လို့စောင့်မျှော်ပေးနေ ပါနော်။ ပြီးတော့စရန်ငွေလာချရမဲ့ရက်ကို ညီမတို့နောက်ဆုံးဘယ်တော့ ရယ်လို့ သတ်မှတ်ထားခြင်းမရှိပါဘူးအစ်မ။ ဘာလို့လည်းဆိုတော့ ညီမတို့ ခရီးစဉ်လေးကို စရန်လာချသူများ ပြည့်သွားတာနဲ့ တပြိုင်နက် စာရင်း ပိတ်လိုက်မှာဖြစ်တဲ့အတွက်ပါ။ ပြီးတော့ ဒီခရီးစဉ်လေးဟာ (၈)နိုင်ငံဖြစ်တာက တကြောင်း ၊ ………….. ရဲ့ခရီးစဉ်တိုင်းကို စေတနာ အပြည့်နဲ့သာလျှင် စီစဉ်ပေးလေ့ရှိတဲ့ အခြင်းအရာအား သိရှိပြီးသော ကျေးဇူးရှင် ဧည့်သည်တော်ဟောင်းများရဲ့ တစ်ခဲနက် အားပေးမှုကြောင့်လည်း အမြဲတမ်း အချိန်တိုအတွင်း လူစာရင်းပြည့်သွားတတ်တာမို့လို့ ချက်ချင်းစရန် လာချပေးထားမှပဲ စိတ်ချရမှာ ဖြစ်ပါတယ်နော်အစ်မ။\n? ဟုတ်ကဲ့ပါရှင့်။ အစ်မတို့လို သဘောကောင်းပြီး ကြင်နာတတ်တဲ့ ဧည့်သည်အသစ် အသစ်တွေကိုလည်း CitiAvenue မှအမြဲပဲ အကောင်းဆုံး ဝန်ဆောင်မှုတွေနဲ့ လွှမ်းခြုံပေးချင်တာကြောင့် လက်ကမ်းလင့်လို့ ကြိုဆိုနေပါ တယ်ရှင်။ မင်္ဂလာရှိသောနေ့လေးတစ်နေ့ ဖြစ်ပါစေရှင်။


မိန်းကလေးတွေကို ဝီစီမှုတ်ခိုင်းမယ် … တဲ့ | Myanmar Gazette News Media Forum Network\nHome » Myanma News » မိန်းကလေးတွေကို ဝီစီမှုတ်ခိုင်းမယ် … တဲ့\nမိန်းကလေးတွေကို ဝီစီမှုတ်ခိုင်းမယ် … တဲ့\nPosted by မဟာရာဇာ အံစာတုံး on Feb 6, 2012 in Myanma News, News | 43 comments\nမှတ်ချက် ။ ။ ယနေ့ထုတ် Envoy ဂျာနယ်တွင် ပါရှိသော သတင်းတစ်ပုဒ်အား Scan ဖတ်၍ တင်ထားခြင်း ဖြစ်ပါသည်။\nကားစီးရင်း ၀ီစီသံကြားရင် ရီတော့ရီချင်စရာကြီး..ဟီး.ဟီး.ဟီး..\nကျုပ်ကတော့ ၀ီစီသံကြားတာနဲ့ပြေးပြီး ဆွမ်းကြီးလောင်းဖို့လယ်ဒီပဲ\nအဲတာကြောင့် ရမ်းသမ်းလဲ မမှုတ်ကြနဲ့ ဦး…\nအသံကြားတာနဲ့ပြေးတွယ်ပြစ်မယ်..ဘေးထောက်လှမ်းရေးတွေ..\nသများတို့ဝီစီမှုတ်ရင်လဲ လာကယ်ကြဘာနော်..\nလူမှားပြီး ဆွမ်းကြီးလောင်း ခံရရင်ရော ….\nဘာပြန်မှုတ် ရမလဲ ဟင်င်င်င်င်………….\n၀ီစီရှင်နား သွားရပ်မိရင်လဲ ဒုက္ခ\nအသာလုပ်ကြပါ အာစိတို့ ရေ\n၀ီစီမှုတ်သံမြင်ယောင်ပြီး အူတက်အောင် ရီချင်လာဘီ\nအဲဒီ အစီအစဉ်ကို တင်ပြသူကတော့ ရွှေဉာဏ်တော် စူးရောက်ပါပေ့ဗျာ … နော့ ..\nတော်ကြာမော်တော်ပီကယ်မှုတ်တဲ့ဝီစီဖြစ်နေအုံးမယ်။ အဲဒါမှတေပီချာဖြစ်နေအုံးမယ်။ သေချာနားထောင်နော်။ မှားမယ်မှားမယ်။\nကျနော်တို့ ယောက်ျားသားကောင်းတွေကို Gay တွေက\nလာရောက် အိန်ဒရေထိပါးလာရင်ကော ဘတ်စကားပေါ်မှာ\nဘာ… ဂျာ မှုတ်ရမလဲဟင်…\nမာမီပေါက်ရေ ကိုယ့်ဟာကိုယ်ဝယ်ဆောင်ထားလေ သူတို့ဝေတဲ့ဝီစီက\nစိတ်ချ အသံကြားရင်တော့ တွေ့တဲ့လူ သမပြီပဲ\nအူတူတူလုပ်နဲ့ ..မှုတ်လိုက်မှာ …ရွှီး..ရွှီး..ဆိုပြီးတော့\nဟဲ့ဟဲ့ ၀က်ခေါက်ရောင်းတဲ့ ပေါက်ဖော် ဖင်လာနှိုက်နေပါတယ် ရှင့်\nအောင်မငီး … ဝီစီသံတွေ ညံစီနေပါလား …\nတော်တော် အမှုတ်ကောင်းတဲ့ ဟာတွေ … ဟီဟိ …\nသူဝီစီ မူတ်လိုက်တဲ့ အချိန် ကိုယ်က သူ့အနားတိုက်တိုက်ဆိုင်ဆိုင်ရောက်နေရင်တော့လား….\nကားစီးရင်စပါယ်ယာနောက်ပဲတကောက်ကောက်လိုက်နေပေါ့။ အဲဒါဆိုအန္တရာယ်ကင်းလောက်မယ်မှတ်တာပဲ။ ဟီဟိ။\nအမျိုးသမီးတွေ ကားပေါ်တက်တာနဲ့ ပါးစပ်မှာ ၀ီစီလေးတွေနဲ့၊ တွေးကြည့်ရင်း ရယ်ချင်လာပြီ။ ကားတစ်ချက် ဘရိတ်အုပ်လိုက်တာနဲ့ ဆူညံနေတော့မှာပဲ…. စုတ်ခ…စုတ်ခ…. ကြည့်လဲလုပ်ကြပါအုံးဗျာ… ကူညီမှုတွေများပြီး ဆူပူမှုဆိုရင်တော့ ……. သတိလဲထားကြပါအုံးဗျာ… တားတားတော့ ရန်ကုန်ကို မလာတော့ဘူး….တားတားကျောက်ကျောက်\nလောက်ပါဘူးနော်။ခဏနေ ယဉ်ထိန်းနဲ့ မှားနေမှ ဒုက္ခပါလား\nကြိုတွေးပြီး ရင်လေး မနေပါနဲ့ဗျာ။ တော်ကြာ စိတ်ကူးထဲ ဘယ်ကောင်က လာဗျင်းသွားမှန်း မသိဘူး ဖြစ်နေပါဦးမယ် … နောက်တာနော် … စိတ်ဆိုးနဲ့ …\nဂျာနယ်ထဲ ပါလာတဲ့ သတင်းပါဗျာ။ ရန်ကုန်မှာပဲ လုပ်ဖို့ ထင်ပါတယ်။ တကယ်လို့သာ အဲဒီ အစီအစဉ် အကောင်အထည် ပေါ်ခဲ့ရင်တော့ တော်တော့်ကို ရီစရာ ကောင်းမှာ…\n“ဘတ်စ်ကားပေါ်က သများတွေရန်က လွတ်အောင်ရော.ဘယ်လိုများစီစဉ်ပေးမယ်မသိ” .. တဲ့။ အောက်မှာ TNA ကတော့ အကြံပေးထားတယ် စပါယာနောက် တကောက်ကောက် လိုက်ပေါ့တဲ့ ။ အင်း … စပါယာနောက် တကောက်ကောက် လိုက်လို့ကတော့ မြင်ယောင်သေးတယ် …\nတိုတိုရယ် … ။ ရန်ကုန်ကိုတော့ လာဘဲ နေပါနဲ့နော်။ တိုတို ဆိုရင်တော့ သများက မှုတ်ပါဘူး … နော်လို့ …\nအတိသဉ္ဇာ နာဂရ ချစ်သူ …\nကားသမားတွေ တော်တော် စိတ်ညစ်စရာကောင်းမယ့် အပေါက်ဗျ … နော့ …\nအားလုံးကို ကျေးဇူးတင်ပါတယ် ခင်ဗျ\nသများက နဂိုထဲက မှုတ်ချင်နေတာနော် (၀ီစီ..)\nတရားဝင်မှုတ်ခွင့်ပေးရင် မော်တော်ပီကယ်တောင် ဆလံပေးသွားရလိမ့်မယ်..\nပြောပြန်ရင်လဲ ဒေါ်စိန်ပေါက် လွန်ရာကျဦးမယ်တော်\nလိုင်းကား လုံလုံလောက်လောက်ထုတ်ပေးဖို့ မတောင်းဆိုကြပဲ ၀ီစီမှုတ်ဖို့ ပဲ စဉ်းစားနေကြတယ်.ဥာဏ်ကြီးရှင်တွေရေ\nမှန်ပါတယ် အခြေနေတစ်ခုပေါ်မှာ မိန်းကလေးတွေ မှုတ်သင့်ပါတယ် ( ဝီစီ ) ဟဲဟဲဟဲ\nလက်တွေ့ကျကျ မှုတ်ဘို့ အကြံပေးတာ တစ်ယောက်ဘဲရှိဘူးပါတယ်\nဖြစ်ခြင်တာရယ် ဖြစ်နေတာရယ် ဖြစ်သင့်တာရယ်\nများတော့မှုတ်တော့ပါဘူး သူဒီထက် ပိုပြီး ဘာမှလုပ်လို့မ မရတာ သူဒေါသနဲ့သူ မရိုးမရွနဲ ၀တ်ခံနေရမှာလေ\nအဲလိုစိတ်များ တဲ့ ပူရိသ တွေ ကြီးလာရင် အခြောက် ဖြစ်သွားတတ်တယ် ယောက်ကျားချင်း သူက ပြန်ပွတ်\nပေးရတဲ့ ဘ၀နဲ့ ၀တ်ပြန်လည်ရော\nထင်ရောင်ထင် မှားတော့အဖြစ် မခံနိုင်ဘူး။ ခုံလွတ်တာနဲ့ ဘယ်သူ့ မျက်နှာမှ မထောက် ဇွတ်လုထိုင်မှ ဖြစ်\nကွန့်မန်တွေ ဖက်ပြီးတော့ အရမ်းရယ်သွားပါတယ်\nခေတ်မှီအောင် (၀ီစီလေး) ကိုင်ပြီ ကားစီးကြည်အုံးမှပဲ\nမနို ရဲ့ အသိအမကြီးတစ်ယောက်ကတော့ ဘတ်စ်စကားစီးရင်\nတိုက်ချိတ်လို့ ခေါ်တဲ့ 3လက်မလောက်ရှိတဲ့ ချိတ်တစ်ချောင်း အမြဲဆောင်ထာပါတယ်\nအဲ့ဒီအကြံလေးလည်း ကောင်းသားပဲ … ။ ခါတော်မှီ ၀ီစီရောင်းစားလျှင် ကောင်းမလား ..\nပြောမယ့်သာပြောရတာ … စုန်းပြူးတွေကလည်း ပါတော့ … တကယ် အရေးကြုံမှ မှုတ်တာမျိုး မဟုတ်ပဲ … အချင်းချင်း စချင်နောက်ချင်လို့ မှုတ်ကြမယ်ဆို … ဒီနည်းလည်း နောက်ပိုင်း အသုံးဝင်တော့မှာ မဟုတ်ဘူး … ။\nတကယ်ဆိုဘာဝီစီမှတောင် မလိုအပ်ဘူး … ။ ကိုယ့်အပေါ် အမြတ်ထုတ် ၊ အသားယူချင်တဲ့ တဏှာရူးနှာဘူးတွေ နည်းနည်း ထိပါးလာတာနဲ့ … အသံထွက်ပြီး ပြောလိုက်တာမျိုး .. အသံတိတ်ဒေါက်ဖိနပ်နဲ့တွယ် ၊ တံတောင်နဲ့တွယ်လိုက်တာမျိုး လုပ်သင့်တာ .. ။ ကိုယ်လုပ်ခံရတာကို ..ပြန်မပြောရဲအောင် ရှက်နေလျှင် .. အသံထွက်ရမှာ ရှက်နေလျှင်တော့ … ကိုယ့်ထိုက်နဲ့ ကိုယ့်ကံပေါ့လေ … ။\nမတရားတာကို ထုတ်ဖော်ပြောဆိုဖို့က ရှက်စရာမဟုတ်ပါဘူး … သိသိကြီးနဲ့ ရေငုံနှုတ်ပိတ်နေတာမျိုးကမှ သိမ်ဖျင်းလွန်းရာ ကျတာပါ … ။ အမျိုးသမီးတွေ ကိုယ့်ကိုယ်ကို ပျော့ညံ့ညံ့အဖြစ်မမှတ်ယူပဲ … စိတ်ဓါတ်ပြင်းပြထက်မြက်သူများ ၊ မတရားမှုကို ငုံ့မခံတတ်သူများ ဖြစ်ကြပါစေနော် … ။\nမမအိတုံပြောတာကို ကျနော် ထောက်ခံတယ်\nစီးပွားရေးသိပ်မြင်တာဘဲနော် ( ဘဲဘဲကတော့ ကံကောင်းတာဘဲ )\nတစ်ခါတစ်လေကြတော့လည်း အိနြေ္ဒဆိုတာက သတ်သတ်ပါ\nအဲ့သည်လိုဘဲ ငြိမ်ခံကြလို့ အတင့်ရဲလာကြတာဘဲဖြစ်မယ်ထင်တယ်နော\nကိုယ့်ကို ဟဝါလာပြုရင် ဘုကျကျပြန်ကြည့်တာတို့\nကိုယ်ကိုလှုပ်ပြီး ပြန်စောင်းကြည့်တာတို့ လုပ်ပြစ်သင့်တယ်\nမိန်းကလေးတစ်ယောက်ကို ဒီလို မတော်မတရားပြုနေတာကို\nအပေါ်က အောင်ပုဆိုတဲ့ လူကြီးက ဘာကြောင်တာလဲသိဘူးနော်\nတချိန်က ရန်ကုန် မှာ ဟွန်းမတီး ရ ဆိုပြီး စ လုပ်တဲ့ အချိန်တုန်းက အဖြစ်အပျက်လေး သတိရမိတယ်။\nလိုင်းကားတွေပေါ်မှာ ကားစပယ်ရာတွေ က ၀ီစီ ကိုယ်စီနဲ့ အပြိုင်မှုတ်ကြတာ။\nအခုဝီစီမှုတ်ဖို့အတွက်ပညာပေးကာလမှာဗော်လန်တီယာတွေစခေါ်နေပြီနော်။ အယောက် ၅၀ တဲ့။ ရွာထဲကစိတ်ဝင်စားသူတွေလျှောက်နိုင်ပါတယ်။ လည်ပင်းမှာဝီစီလေးဆွဲလို့။ တတွီတွီနဲ့ပေါ့။ ဟီဟိ။\n၀ီစီရောင်းလျှင် နားထဲ စို့ထားဖို့ နားကြပ်ပါရောင်းရမယ် .. မဟုတ်လျှင် နားကွဲမယ် .. အဲ့ဒီအသံနဲ့\nအောင်မယ်လေးစီးပွားရေးချည်းပဲ။ ၀ီစီရောင်းလိုက်၊ နားကြပ်ရောင်းလိုက်နဲ့။့ ပိုက်ဆံစုနေတာလားအိတုန်ရေ။ ဘာ့တွက်ပါလိမ့်။ ဟဲဟဲ\nThel Nu Aye က သိဝူးထင်တယ် …\nအနော် ကြောလိုက်ရမလား မအိတုံ …\nဘာဖျစ်လို့ ပိုက်ဆံစုနေတယ်ဆိုဒါ …..\nစီစဉ်သူများ ရွှေဉာဏ်တော်စူးရောက်ပါပေ့။မိန်းကလေးတိုင်း ကားစီးရင်ချိတ်စောင့်ဖို့ တိုက်တွန်းတာမှ ပိုထိရောက်အုန်းမယ်။:)\nလမ်းမပေါ်မှာ ပစ္စည်းလုပြေးတာတို့ ပန်းခြံတွေမှာ တစ်ခုခုဖြစ်တာတို့ဆို တစ်မျိုးသွားဦးမှာ\nငါတို့ဘ၀ကတော့ဒုက္ခပါပဲ အလုပ်သွားရင်ပုဆိုးနဲ့လက်တစ်ဖက်ကလည်းမအားနဲ့ \nတိုတိုတော်ဘလာ က လူဂျိုကြီး လုပ်မှာလားဟင် …\nမိန်းမမြင်ရင် ဝေါင်ဝေါင်ရှေးမယ် ချိုဒေါ့ …..\nအကောင်အထည်ဖေါ်တာတယ်မြန်သကိုး………..မနေ့ကရုံးမှာ ညီမလေးတွေ ရုံးတက်တော့ လက်ထဲမှာ 150 တန်ကော်ဝီစီလေးတွေ ကြိုးတွဲလောင်းတွဲလောင်းနဲ့ပါလာတယ်….မေးကြည့်တော့ သူတို့ဟာသူတို့ ရုံးဖယ်ရီစောင့်နေတာကို ကားဂိတ်မှာ အမကြီးတွေ အုပ်စုလိုက် လိုက်ဝေနေတာတဲ့………………ဒါနဲ့ ညည်းတို့တစ်ကယ်ဖြစ်ရင်မှုတ်ရဲလား(ဝီစီကိုပြောပါဒယ်) လို့ သူတို့ကိုမေးကြည့်တော့ “ဘယ်လိုလုပ်မှုတ်ရဲမှာတုန်းကိုကြီးရ” …………. အင်း……ဆက်ကြည့်ရဦးမယ်…………\nAkhaya Women (အခရာ အမျိုးသမီး အဖွဲ့) က ဖေဖော်ဝါရီ (၇) ရက်နေ့ကစပြီး စေတနာ့ဝန်ထမ်း အယောက် ၅၀၀ နဲ့ အကောင်အထည် ဖော်ခဲ့တာလို့ သိရတယ် ခင်ဗျ …။\nအခုမှတွေ့ တယ်..ကူးပြီးဟာသနဲ့ တွဲတင်လိုက်မယ်ဗျို့